ועדת הפנים והגנת הסביבה, כנסת 25, פרוטוקול מספר 138, 2023-11-14 00:00

יעקב אשר: בוקר טוב לכולם

יעקב אשר:  אני פותח את ישיבת הוועדה, על סדר היום הצעת חוק הארכת תקופות ודחיית מועדים, הוראת שעה, 'חרבות ברזל', החלטות מנהליות ופעולות כלפי רשות ציבורית, אומנה לילדים, שלא אצלנו, תקופת כהונת תאגידים, שלא אצלנו, בתי דין מנהליים, שלא אצלנו, ותכנון ובנייה שאצלנו, וזאת לאחר הפיצול שהיה, התשפ"ד-2023, הארכת תקופות ודחיית מועדים בתחום התכנון והבנייה, מ/1673

יעקב אשר:  הדיון על חלקים מהחוק העוסקים בנושאי תכנון ובנייה, סעיפים 4, 15, 19, 23(ג), פרטים (74) ו-(76) לתוספת הראשונה, פרטים (128) ו-(129) לתוספת השנייה והתוספת הרביעית

יעקב אשר:       אנחנו בישיבה שנייה בנושא חוץ מישיבות פנימיות שגם היו והופץ מטעם הוועדה נוסח שהוא פחות או יותר מנסה לסגור את כל הנקודות

יעקב אשר:  יש הרבה מאוד פרטים בנוסח שאתם רואים כאן ואני מציע שניכנס ישר לעבודה בלי הקדמות, חוץ מהקדמה של היועץ המשפטי כמובן ואם חברי הכנסת ירצו משהו

יעקב אשר:  בבקשה

תומר רוזנר: בוקר טוב

תומר רוזנר:  אני אזכיר לחברי הוועדה, הצעת החוק מבקשת לדחות מועדים על פי שני עקרונות מנחים, להבדיל מההצעה הגדולה שנשארה בוועדת חוקה ועוסקת בהוראות רוחביות, כבר בהצעת החוק הממשלתית נקבעו הסדרים מיוחדים לנושא התכנון והבנייה

תומר רוזנר:  להבדיל מההארכה הכללית שניתנת בחוק הגדול, להלן החוק הגדול, שניתנת לשלושה חודשים, התפיסה בכל הנוגע לתכנון ובנייה היא שההארכה צריכה להיות קצרה יותר ולכן העיקרון שמנחה את הצעת החוק כפי שהיא מונחת לפניכם לפי הצעת הממשלה הוא להאריך את התקופות לתקופה קצרה של שלושה שבועות מפרוץ המלחמה ועד סוף חודש אוקטובר

תומר רוזנר:  זאת אומרת אנחנו מדברים על הארכה רטרואקטיבית בכל הנוגע לפעולות שהאזרח צריך לעשות מול רשויות התכנון, מוסדות התכנון וגורמים מוסמכים בתחום התכנון, הארכה של שלושה שבועות עם אפשרות, אם הנסיבות מתמשכות, להאריך ביותר במנגנון שמוצע

תומר רוזנר:       לגבי היישובים שנפגעו באופן קשה במיוחד מוצע לתת כבר בחוק הארכה עד סוף נובמבר עם אפשרות נוספת גם שם להאריך את התקופה במקרה הצורך

תומר רוזנר:  לעומת זאת בכל הנוגע לפעולות של הרשות מול האזרח העיקרון, שוב כעיקרון, אין הארכה של התקופות למעט דברים שהתייחסנו אליהם באופן פרטני, למשל לגבי חברי מועצה שנעדרים, אז הם יוכלו לבקש דיונים נוספים לפי המוצע, כהוראת שעה במקרה הזה

תומר רוזנר:  נגיע לסעיפים ותראו את זה שם

תומר רוזנר:       יש עקרונות נוספים שנידונו בדיון הקודם לגבי סמכות של מנהל מינהל התכנון לתת הנחיות ליישום החוק, אנחנו נגיע גם לזה, ונושאים נוספים של הארכת מינוי ועדות עצמאיות, נושאים פרטניים שעלו בדיונים הקודמים וניסינו לתת להם מענה כאן

תומר רוזנר:  מה שאני מציע, שפשוט נעבור לסעיפים ואם יש הערות נדון

תומר רוזנר:       אחד הדברים שעלו בדיונים הקודמים, הוא גם קשור למועדים, זה עלה בהקשרים של דיוני הפיקוח שהוועדה עשתה, בין היתר על התנהלות הרשויות המקומיות בתחום התכנון והבנייה והעובדה שהתבררה, שחלק מהוועדות המקומיות הקפיאו את עבודתן בשל הבחירות הצפויות וגם מטעמי מלחמה, דבר שעלול לפגוע ברציפות התכנון ולכן בעצם הוועדה ביקשה ומינהל התכנון ענה ביחד עם משרד המשפטים, בגיבוי משרד המשפטים וברוח גבית של הוועדה והשר כמובן, לפרסם שתי הנחיות, אחת שנוגעת למצב החירום והחובה להתקדם בכל מה שנוגע למצב החירום והשנייה בנוגע לאופן שבו ראוי לפעול בהתחשב בתקופת הבחירות

תומר רוזנר:       כצעד משלים לעניין הזה היה צורך לדעת הוועדה להתייחס למצב שבו הוועדה המקומית יושבת בשב ואל תעשה ובעצם לא נותנת החלטות, תופעה שאנחנו מכירים מחלק מהוועדות המקומיות, ולכן מוצע כאן איזה שהוא הסדר לתקופה הקרובה שבו אפשר יהיה במקרים שוועדה מקומית לא פועלת כראוי ולא מחליטה בבקשות שמונחות בפניה, או שזה יועבר אוטומטית או שאפשר יהיה להעביר את זה לערכאת ערר שתבוא בנעליה של הוועדה המקומית ותיתן את החלטתה בעניין מתוך הנחה שעצם קיומו של מנגנון אפשרי כזה, הנחה ותקווה, בעצם יתמרץ את הוועדות המקומיות כן לקבל החלטות כדי שסמכותה לא תעבור לגורם אחר

יעקב אשר: צריך רק לומר בעניין הזה, חלק גדול מהרשויות המקומיות, אני לא יודע אם זה רוב או לא רוב, עושים את עבודתן וממשיכים, כמובן בכפוף לדברים, לכן אני שוב חוזר ומשבח את חוות הדעת שיצאה ואת תדמור וכל הצוות, היא יצאה מאוד ברור, כולם הבינו את רוח המפקד, צריך להתקדם קדימה, לא להעמיק את משבר הדיור, ומצד שני בדברים שהם יכולים להיות בעייתיים אז מרקרנו אותם מה כן ומה לא

יעקב אשר:  בכל מקרה אני תמיד אוהב שיש גם איזה מנוף כלפי רשויות כאלה שאני מאוד מקווה שלא נצטרך להשתמש בו, ההימנעות מהמנוף היא חלק מהעניין ולכן שילבנו את זה בתוך הצעת החוק כאן

נתן אלנתן: ברשותך, אדוני היושב ראש, אני רק רוצה לומר שבנושא הזה הייתה לנו כבר עירייה אחת שהחליטה שהיא לא מתכנסת

יעקב אשר: כפר סבא

נתן אלנתן: יושב ראש הוועדה המחוזית הוציא מכתב התראה לוועדה

נאור שירי: למה הם אמרו שהם לא מתכנסים?      

תומר רוזנר: בגלל הבחירות

נאור שירי: אבל לא סתם - - -     

נתן אלנתן: כל אחד מהסיבות שלו, על כל פנים מה שסוכם עם יושב ראש הוועדה המחוזית שאם לא יכנסו את הוועדה המקומית אז היושב ראש יפעיל את הסמכות שלו על פי סעיף 28, יזמן את ראש העיר לשימוע לפני נטילת הסמכות לוועדה המחוזית

נתן אלנתן:  יש לוועדה המחוזית כבר היום בחוק את הסמכות לעשות את זה, לפני החקיקה, אז אנחנו כבר עושים את הדבר הזה, כך שאנחנו לא מחכים

נתן אלנתן:  מהבחינה הזאת מבחינתנו חשוב מאוד שהם יעבדו

נאור שירי: אני בטוח שהם נתנו תשובה מנומקת חוץ מבחירות

נתן אלנתן: בסדר, אז יש שימוע והם יסבירו

תומר רוזנר: חשוב להבין את הצד השני

נתן אלנתן: היו תשובות שלא נראו לנו תשובות אמיתיות

נאור שירי: אתה יכול לתת דוגמה?      

נתן אלנתן: אין להם עובדים בגלל המלחמה

נתן אלנתן:  לכולם אין, נו אז מה?      

יעקב אשר: אני לא מקבל את זה גם כשמשרדי ממשלה אומרים לי את הדבר הזה

יעקב אשר:  אני יכול להבין האטה, אני יכול להבין פחות

יעקב אשר:  הפוך, היו דברים שבאו וביקשו, חשבנו לתת עשרה ימים אז אמרו תנו 15 יום

יעקב אשר:  אבל לבוא לקבל דבר כזה, אתה יודע מה עומד מאחורי כל דבר כזה? זה מאות יחידות דיור, זה הרבה מאוד דברים

יעקב אשר:  זו תקופה באמת שאף ראש עיר לא אוהב להביא דיון בזה

יעקב אשר:  זו עיר גדולה, גם אם כולם במילואים שם, בואו, זה עדיין - - -     

נתן אלנתן: מהנדסת העיר לא במילואים

יעקב אשר: אוקיי, אבל אני לא הייתי רוצה להיכנס לזה

משה סולומון: אם זה כבר נפתח פה לפרוטוקול, נאמרים דברים, אז אנחנו מתנגדים למה שנאמר כאן

משה סולומון:  אנחנו כן חושבים שיש מקרים שבהם רשות מקומית לא יכולה להתקדם עם - - -     

יעקב אשר: אני ממש מופתע מההתנגדות שלכם בעניין הזה

משה סולומון: כן, אנחנו אמרנו אותה גם בפעם הקודמת, זה נכון, אבל אנחנו מתנגדים לדבר הזה

משה סולומון:  אנחנו חושבים שרשות מקומית וועדה מקומית מתנהלות בעולם שיקולים שבכל הכבוד בעיניים ארציות לא נכון לראות אותם ועולם השיקולים שלהם הוא עולם שיקולים שהן צריכות לשקול אותו בעצמן

משה סולומון:  אנחנו ראינו כבר שהיו אמירות כאלה שרשות מקומית מתנהלת באופן לא תקין ובסופו של דבר בית המשפט כן סבר שיש לה סמכות לנהל את מה שקורה אצלה

משה סולומון:       בכל הכבוד, רשות מקומית היא גורם שלטוני, היא לא רק זרוע ביצוע של המדינה, היא גם גורם שלטוני שנבחר על ידי התושבים עצמם והאמירות האלה הן על דעתנו לא מקובלות, מרכז השלטון המקומי, ואנחנו גם מתנגדים למתווה שהונח כאן בהצעת החוק

תומר רוזנר: של ההקלות את מדברת?      

משה סולומון: נכון

יעקב אשר: אני אגיד לך משהו, עם הרבה כבוד והרבה הערכה לעבודה שלכם, בטח שלך וגם של אחרים, מרכז שלטון מקומי הוא לא ועד עובדים, הוא לא הסתדרות, התפקיד שלו, וכך אנחנו רוצים לראות אותו, ואת יודעת, לא מעט פעמים גם בתפקידי זה וגם בתפקידיי האחרים, אני חושב שמרכז השלטון המקומי צריך להיות חלק מכל שולחן של החלטה כי בסוף אתם כמרכז שלטון מקומי יודעים וחייבים לדעת ולתכלל ולהיות רתומים ביחד עם העקרונות הממשלתיים ועם הדברים הללו

יעקב אשר:  מצד שני, נכון, זה מועדון חברים, צריך גם להגן על ראשי רשויות, אבל אני חושב שההסתכלות צריכה להיות דווקא אחרת

יעקב אשר:  דווקא אתם צריכים להיות אלה שבאים לראש עיר, ולא משנה כרגע מי, ובודקים איתו אובייקטיבית מה הסיפור, כי אם לא, הוא מכתים, לא הוא אישית, אני לא יודע אפילו מי ראש עיריית כפר סבא, ככה שאני לא יודע באיזה צד הוא של המפה הפוליטית וזה לא מעניין אותי, אני יודע שהוא לא מדגל התורה, זה אני יודע

נאור שירי: הוא לא מצד פוליטי שהם סביב השולחן

יעקב אשר: אני לא מכיר

משה סולומון: זה לא משחק פוליטי

יעקב אשר: אני רק אומר דבר אחד הפוך, אתם כארגון המייצג, אבל הוא לא מייצג את תנאי ראשי הרשויות רק, הוא מייצג את עבודת השלטון המקומי, אתם צריכים לדחוף איתנו את העגלה ואתם עושים את זה ברוב הפעמים, וגם כאן, ולכן אני חושב שהדיון כרגע הוא מיותר, ואת יודעת מה? דווקא אם יש באמת, מה שאמר נאור, יש לו שיקולים חשובים ונכונים, ברור לי שישמעו את זה באותו שימוע או אותה פגישה או אותו זימון

משה סולומון: זה לא הנוסח שהוגש

יעקב אשר: אי אפשר לנהל דברים אם אתה לא משתמש גם במנוף הלחץ שלך

נאור שירי: אבל, יעקב, דיברת על מנופי לחץ שיש בחקיקה הזו - - -      

יעקב אשר: עזוב, אבל עכשיו חבל שאנחנו הולכים לדבר על זה

נאור שירי: משפט וחצי השחלתי

נאור שירי:  בסדר, זה הישג, ליום שלישי זה הישג

משה סולומון: אבל חקיקה עושים בשביל רשות אחת

יעקב אשר: עוד משפט וחצי

נאור שירי: לא, אני לא רוצה להגדיש את הסאה כבר בשעה 11 וחמישה, אני מתכנן להישאר בוועדה לפחות עוד שעה

יעקב אשר: אוקיי, אנחנו יוצאים להפסקה לשעה

יעקב אשר:  טוב, אוקיי, להקריא ולהסביר, לשמוע הערות ולהתקדם, עם דגש על להתקדם

יעקב אשר:  אתה חייב לי תשובה עוד, רוסלאן, על הרציפות

רעות בינג: הצעת חוק הארכת תקופות ודחיית מועדים (הוראת שעה – חרבות ברזל) (תכנון ובנייה), תשפ"ד-2023         

תומר רוזנר: אני רק אבהיר

תומר רוזנר:  כיוון שיש ספק בשאלה אם ועדת הפיצויים והיטל השבחה היא מוסד תכנון, לצורך החוק הזה היא תיחשב מוסד תכנון וכל ההוראות של הארכת מועדים יחולו גם עליה

בנימין ארדיטי: בלי להכריע בשאלה

בנימין ארדיטי:  האמת היא שהיא מוכרעת, היא לא מוסד תכנון, אבל בסדר

קריאה: אין לה סמכויות בתכניות והיתרים

בנימין ארדיטי: ועדת ערר לפיצויים והיטל השבחה היא לא מוסד תכנון

תומר רוזנר: לעמדנו זה לא מה שזה מוכרע

יעקב אשר: זה לא יוכרע עד הסוף, לחוק הזה זה הוכרע, אבל אם אתה שואל אותי, אשכרה ברור שזה כן, בסוף זה - - -      

בנימין ארדיטי: לא, לא, לא

יעקב אשר: בסדר, אני לא רוצה

תומר רוזנר: יש עמדה שחושבת שכן

תומר רוזנר: פה אנחנו צריכים להוסיף 'כולו או חלקו'

נאור שירי: בסוגריים זה 30 בנובמבר אצלכם?      

רעות בינג: כן

נאור שירי: אצלי זה אוקטובר

רעות בינג: יש כאן שני מועדים, הראשון זה 31 באוקטובר

נאור שירי: תקופת ההקפאה לא יכול להיות עד 31 באוקטובר

רעות בינג: כן, יש כאן שני מועדים בהגדרה של תקופת ההקפאה

תומר רוזנר: בתוך ההגדרה יש שני מועדים, ה-7 באוקטובר עד ה-31 באוקטובר זו תקופה אחת, ותקופה שנייה, אני התייחסתי לזה, אני אתייחס לזה טיפה שוב, לגבי היישובים שנפגעו במיוחד עד ה-30 בנובמבר

תומר רוזנר:       אני אסביר את שתי ההגדרות האחרונות

תומר רוזנר:  התקופה הקובעת, שזה שלושה חודשים, היא התקופה שתיכף שאנחנו נתייחס בעיקר בנושא אכיפה, אנחנו תיכף נקרא את הסעיף עצמו, היא נוגעת לנושא האכיפה, גם בתחום התכנון והבנייה וגם בתחום רשות מקרקעי ישראל או אכיפה במקרקעי ציבור

תומר רוזנר:      התקופה השנייה, שהיא עיקר החוק, היא התקופה שנקראת תקופה ההקפאה, וכפי שאמרתי, ההצעה מבקשת למפרע לקבוע הקפאת מועדים, שוב העיקרון, שהאזרח היה צריך לעשות בתחום התכנון והבנייה או בעניינים שמפורטים בתוספת לתקופה של שלושה שבועות

תומר רוזנר:  לגבי אותם יישובים ספציפיים שנפגעו במיוחד או פונו במסגרת החלטות הממשלה תהיה תקופה מוארכת מתחילת המלחמה ועד סוף נובמבר

נאור שירי: למה עד סוף נובמבר? סתם

תומר רוזנר: לא סתם, זו שאלה טובה

תומר רוזנר:  שאלה שצריך לדון בה

תומר רוזנר:  זו שאלה שעומדת לפתחה של הוועדה

תומר רוזנר:  גם התקופה הראשונה של שלושה שבועות זה משהו שאתם צריכים להחליט לגביו אם אתם מקבלים את הצעת הממשלה

נאור שירי: אפשר להציע?      

יעקב אשר: בבקשה

נאור שירי: זה עוד שבועיים

נאור שירי:  החוק לא עובר היום נניח, לא עובר השבוע, נשאר לזה עשרה ימים, 12 ימים

יעקב אשר: התקופה היא תאריך?      

רעות בינג: נכון, אתה מתייחס ליישובים שב - - -     

נאור שירי: כן

יעקב אשר: מי רוצה לענות מהממשלה?      

תדמור עציון: שני דברים

תדמור עציון:  אחת, השר יכול להאריך, רצינו לשמר את הגמישות

נאור שירי: כן, אבל אתם מייצרים פה מנגנון שהוא צריך לבוא לוועדת הפנים, להאריך

תדמור עציון: אתם מייצרים את המנגנון

נאור שירי: לא, המנגנון הזה הוא חשוב, ההיפך, אני פשוט אומר, בטח בתקופה הראשונה אפשר - - -     

יעקב אשר: שואל נאור, נגיד מחר יש אלף דברים יותר חשובים, החוק ייכנס רק עוד עשרה ימים, אז מה, הוא יהיה יומיים בתוקף? הוא שואל מה הרציונל של התאריך הזה

תדמור עציון: אני אומר ככה, הרציונל של שלושה השבועות, קודם כל זה הקפאה, זאת אומרת שאם למשל היה לך מועד להגשת התנגדויות שלפי החוק הוא - - -     

נאור שירי: אבל אנחנו באמצע נובמבר, זה לא שלושה שבועות

תדמור עציון: לא, אתה מרוויח את שלושה השבועות לכל פרק זמן ששלושה השבועות האלה היו באמצעו, הם לא נספרים

תדמור עציון:  זאת אומרת שאם הייתי צריכה להגיש התנגדויות בתקופה של 60 יום שהתחילה לפני ה-7 באוקטובר, אז גם כשהחוק הזה יעבור אני מרוויחה את אותם שלושה שבועות אקסטרה, הם יצטרפו לסוף התקופה, זאת אומרת 60 הימים שלי יהיו 60 ימים פלוס שלושה שבועות

ארז מלול: זה לא משנה מתי החוק יעבור בעצם

תדמור עציון: נכון

תדמור עציון:  זה נותן את שלושה השבועות האלה, מוציא אותם מספירת הימים

יעקב אשר: וזה מדובר על איזה יישובים?      

תדמור עציון: זה בכל הארץ, זה שלושה שבועות בכל הארץ

יעקב אשר: שלושה שבועות מיום החוק?      

תומר רוזנר: לא, רטרואקטיבית

תדמור עציון: לא, כל מי שהיה צריך לעשות פעולה בתכנון ובנייה כלפי מוסד התכנון ובאמצע התקופה הזאת נפלו שלושה השבועות האלה - - -     

יעקב אשר: בעצם כל הרעיון של ההחלטה הזאת זה החלטה רטרואקטיבית

יעקב אשר:  אני לא הייתי ממליץ לדבר על יותר משלושה שבועות כי זה השלכות אדירות על הרבה מאוד

תדמור עציון: נכון, ובמחוזות הצפון והדרום ה - - -     

יעקב אשר: אבל אני שואל עכשיו לגבי המחוזות הללו, לכמה זמן אתם עושים את התקופה?      

תדמור עציון: אז שם התקופה תהיה ברצף, למעשה מה-7 באוקטובר עד סוף נובמבר, ששוב, זה הקפאה, זאת אומרת כל מועד שהיה אמור לחול בתקופה הזאת מקבל את כל התקופה הנוספת, כשניסינו לדייק את היישובים לפי איפה שפונו בצפון ומועצות אזוריות שנפגעו בדרום

יעקב אשר: הצעת הייעוץ המשפטי של הוועדה, לעשות את זה ל-15 בדצמבר

רעות בינג: רק על הרשויות שבתוספת שזה צפון ודרום, היישובים שפונו

יעקב אשר: אנחנו מציעים מה שקשור לרשויות של צפון ודרום, אלה שפונו, אז יהיה 15 בדצמבר

בנימין ארדיטי: אנחנו גם לא רוצים לפגוע בהם כי זה הקפאה טוטאלית

יעקב אשר: אני יודע, אבל אם לא שמת לב הם קפואים והיום לא רק קפואים, גם רטובים מגשם

קריאה: בהרחבה אנחנו נוכל יותר לדייק ואז להחליט מה כן ומה לא, לטובת העניין

יעקב אשר: מה זה בהרחבה?      

רעות בינג: בהארכת הצו

תומר רוזנר: וגם תזכור שיש לך את הסמכות במקרים דחופים כן לבטל את ההקפאה

תדמור עציון: אבל זה מקרים דחופים רק שנובעים מהמצב הביטחוני לצרכי שיקום

תדמור עציון:  השאלה אם נכון להקפיא את הכול

יעקב אשר: תחשבו, אם יש בעייתיות בזה דבר עם הוועדה

שלום זינגר: אני גם חושב שצריך לדייק את ההגדרה של השטח הגובל עמו

שלום זינגר:  ההגדרה של גובל עמו עשוי להיות בעייתית כי זה יכול להרחיב את זה הרבה מעבר למה שמישהו רוצה

תומר רוזנר: לא, ההתלבטות הייתה כאן, מכיוון שברוב היישובים מדובר ביישובים שהם יישובים כפריים במועצות אזוריות תחומי היישוב זה לא תחומי הרשות המקומית

יעקב אשר: אז תדייק שה'גובל' יהיה על היישוב

נאור שירי: לא, זה מה שכתוב, הוא לא אומר תחומי המועצה

תומר רוזנר: להיפך

תומר רוזנר:  אתם צריכים להבין את הבקשה של מינהל התכנון בהקשר הזה

תומר רוזנר:  אנחנו בתחילת הדרך חשבנו שצריך ללכת לפי מרחבי תכנון, אם יש מרחב תכנון מקומי, אמר מינהל התכנון שיש מרחבי תכנון שבהם חלק מהיישובים פונו וחלק לא, ואז אמרנו אוקיי, היישובים הם נקודות בתוך מרחב, זה לא תחום רצוף ולכן הצענו את העניין הזה

יעקב אשר: ההגדרה של הגבול שאתה מדבר עליה עכשיו היא גבול המושב?      

תומר רוזנר: גבול היישוב, כן

יעקב אשר: אז זה מונע את הבעיה שלך

שלום זינגר: אני לא יודע, אין לי את המפה כרגע

יעקב אשר: אתה מטייל בצפון, אין לך יישוב ליד יישוב

שלום זינגר: אני מדבר על הדרום, יש ערים שגובלות בחלק מהשטח, זה כל העיר? זה לא כל העיר? לא יודע, לדעתי צריך לראות את המפה

יעקב אשר: מה שאומר עו"ד זינגר שיש חשש שאתה מרחיב ככה, גובל וגובל וגובל, אתה מקפיא את הכול שם

שלום זינגר: צריך לראות את המפה

יעקב אשר: חבר'ה, תשובה עד סוף הדיון

בנימין ארדיטי: יש תשובה

בנימין ארדיטי:  אני אסביר

בנימין ארדיטי:  מה שכתוב פה, מה שאנחנו התכוונו, אני חושב שזה כן עולה מהנוסח, השטח שגובל, קודם כל מה זה גובל זאת שאלה

בנימין ארדיטי:  מה זה גובל? יש 197, בסדר, לא ניכנס כרגע, נניח לשאלה הזאת בצד כי פחות או יותר אנחנו יודעים להתמודד עם השאלה מה פירוש גובל

שלום זינגר: צמוד דופן

תומר רוזנר: לא, לא צמוד דופן

שלום זינגר: לא, אני יודע למה לא

בנימין ארדיטי: גובל זה גובל, כמו 197 לצורך הפרוטוקול

יעקב אשר: לטוב ולמוטב

בנימין ארדיטי: החוק פה, הנוסח מדבר על שטח שגובל, אני אקריא שוב: תקופה, פעולה או מועד הנוגעים לשטח יישוב המנוי בתוספת השלישית, זה ברור, או שטח הגובל עמו

בנימין ארדיטי:  שטח הגובל עמו, צריך לדבר מה זה שטח גובל, זה בדרך כלל מגרש שגובל, לא יישוב שגובל, לא עיר שגובלת

שלום זינגר: לא, מגרש זה מגרש, בדרך כלל זה שטח גובל

בנימין ארדיטי: זו יחידה תכנונית שהיא כנראה מגרש

יעקב אשר: ברגע שכותבים את המילה שטח הפירוש זה מגרש

יעקב אשר:  לכתוב מגרש זה מאוד מצומצם

שלום זינגר: זה יחול רק על תכנית שהיא בשטח? אם אתם מדברים על מגרש דברו על מגרש, זה יחידה תפעולית, שטח אני הבנתי כשטח יישוב

תומר רוזנר: לא, ממש לא

בנימין ארדיטי: לא, זה בדיוק מה שחשוב להבהיר

בנימין ארדיטי:  לא הכוונה לכל יישוב שגובל ביישוב, אז כל היישוב הגובל

בנימין ארדיטי:  ברור שלא זו הכוונה

תומר רוזנר: ברור שזו לא הכוונה

תומר רוזנר:  אני חושב שזה מאוד ברור

יעקב אשר: טוב, הלאה

יעקב אשר:  תודה על ההערה

תומר רוזנר: הערות נוספות לסעיף 1 או שאפשר לעבור הלאה?      

יעקב אשר: הערות לסעיף 1, הגדרות? פעם ראשונה, פעם שנייה, פעם שלישית

משה סולומון: האמת היא שאני מבקשת אם אפשר לתת רשות דיבור לנציגת מרכז השלטון האזורי שנמצאת בזום, עורכת דין שירי גז, כי זו הערה של השלטון האזורי

יעקב אשר: אגב מי שנמצא בזום ורוצה לדבר, להצביע

יעקב אשר:  שירי, את איתנו?      

משה סולומון: מילכה כרמל היא גם נציגה של מרכז השלטון האזורי

משה כרמל: לעניין התחולה של הצו או של התקנות לשעת חירום, אני נכנסתי רק עכשיו, זו הצעת חוק, אז אולי אני לא מגדירה נכון את הפלטפורמה החוקית, בכל אופן אנחנו מבקשים שזה יהיה לכל תחולת מרחב התכנון

משה כרמל:  צריך להבין שיש ועדות מקומיות

תומר רוזנר: זה חשוב, זו הערה חשובה שאנחנו צריכים להתייחס אליה

יעקב אשר: היא מדברת על כל מרחב התכנון

משה כרמל: יש ועדות מקומיות שהעובדים שלהם לא יכולים להגיע למשרדים, הם עובדים מרחוק, כל לוחות הזמנים שם מוארכים ואנחנו מבקשים לאפשר גם לתושבים להגיש התנגדויות באיחור וגם לוועדה להקפיא את לוחות הזמנים של התכניות ושל ההיתרים

יעקב אשר: על איזה נקודה את מדברת?     

תומר רוזנר: על זה שכתבנו שזה רק לגבי יישוב והיא מבקשת על כל מרחב התכנון

יעקב אשר: מה שמקודם הסברנו מה אנחנו לא הולכים לעשות

משה כרמל: על מה שאמר היועץ המשפטי לוועדה, אני חושבת שיש בזה היגיון, ניקח לדוגמה את מועצה אזורית גליל עליון, יש שם יישובים שפונו כי הם בתחום המרחב הצבאי ויש יישובים שלא פונו, אבל הוועדה עצמה יושבת בתוך אזור שפונה והיא עובדת מרחוק והיא עסוקה בדברים הרבה יותר דחופים מאשר היתרי בנייה או תכניות שצריך לקדם ולכן אנחנו מבקשים להחיל את הצו או את הוראת השעה על כל מרחב התכנון

תומר רוזנר: את מדברת על הוראת השעה המוארכת, זאת אומרת התקופה המוארכת שמעבר לשלושה שבועות?      

משה כרמל: כן, מעבר לשלושה שבועות

נאור שירי: זה גם מתקשר למה שדיברנו בנוגע להתחלה

נאור שירי:  אפשר לשאול אותה במה היא עסוקה כדי לתת נימוקים רציונליים ללמה לא מכנסים את הוועדה, אבל בסדר

יעקב אשר: ועדה מקומית?      

נאור שירי: יכול להיות כן

נאור שירי:  אין לי מה, כי זה לא הנושא, כי עברנו את זה ואתה גם לא תסכים

תומר רוזנר: זה הנושא

יעקב אשר: תשובה

בנימין ארדיטי: קודם כל אני רוצה לדייק, אני מבין שהכוונה היא, כמו שאמר אדוני היושב ראש, אנחנו סבורים שמרחבי תכנון זה רחב מדי, אפשר להביא לא מעט דוגמאות, שיש מועצות אזוריות ואפילו מספר מועצות אזוריות תחת מרחב תכנון מקומי אחד בשטחים עצומים ולא נכון לגזור גזרה שווה על כל מרחב התכנון

בנימין ארדיטי:  על זה נראה לי שיש הסכמה

תומר רוזנר: אני לא מסכים

נאור שירי: אין הסכמה על זה

בנימין ארדיטי: לא, אני חושב שיש הסכמה שאם שטח מרחב התכנון המקומי הוא אלפי דונם אז לא כל כך רלוונטי זה - - -     

תומר רוזנר: ודאי שרלוונטי, כי אם היא מציגה לך דוגמה, אני לא יודע על הדוגמה שאתה מדבר עליה, אבל בדוגמה שהיא מציירת, נגיד שמדובר במרחב תכנון עצום, לא משנה, אבל הוועדה המקומית יושבת במקום מאוד בעייתי - - -     

בנימין ארדיטי: הבנתי, באמת שהבנתי

בנימין ארדיטי:  היא מבקשת לדייק, מבלי לגרוע ממה שאמרתי, שאם משרדי הוועדה המקומית ממוקמים בשטח שפונה, לתת פוקוס איפה ממוקמים משרדי הוועדה

בנימין ארדיטי:  זו הבקשה שלה

רעות בינג: היא דיברה על שני דברים, גם על המיקום וגם על העיסוק

תומר רוזנר: ומה הם עושים

בנימין ארדיטי: שוב, צריך לדייק את זה

בנימין ארדיטי:  אם מדובר במיקום של משרדי הוועדה, ועדה מקומית לא פועלת, או מתכנסת בזום, אנחנו - - -      

נאור שירי: מדובר על זה, היא ציינה את זה

בנימין ארדיטי: כן, אני אומר, נכון, אבל צריך לדייק את הדברים

בנימין ארדיטי:  יש סמכות גם בחוק הזה, אנחנו כבר נראה, נקרא אותו, יש סמכות כמעט לכל מצב, אם זה להתנגדויות, להאריך את המועדים, אם זה זה, אבל לא להכול, נכון, צריך לחשוב על זה, אבל אם ההצעה שהוצעה זה לדבר ברמה של מרחבי תכנון אנחנו מסתייגים מזה, אני חושב שזה לא האיזון הנכון

יעקב אשר: גם אני

בנימין ארדיטי: אפשר לדבר על מיקום משרדי הוועדה, אפשר לדייק

תומר רוזנר: זה פחות חשוב דווקא, כי הם יכולים לעבוד מרחוק

יעקב אשר: אני חושב, כמשרד הפנים או מינהל התכנון, אם יש מקומות, הרי היום אפשר הכול לקחת ולהעביר, אמנם זה מערכות מחשוב אבל זה לא כזה ביג דיל, אם אני מבין נכון, ואם יש משרדים של מועצה אזורית שחולשת על שטח אדיר שם ובדיוק המשרדים יושבים במקומות המסוכנים וזה - - -     

נאור שירי: כן, היא אמרה גליל עליון, הוא יושב בקרית שמונה

יעקב אשר: אז להעביר

יעקב אשר:  כדי לתת עבודה יותר שוטפת להעביר

יעקב אשר:  יצטרכו סיוע בעניין הזה אז נדבר עם משרד הפנים שליבו רחב

תומר רוזנר: אגב ביקשו סיוע ואני לא יודע מה קורה

יעקב אשר: אם ביקשו סיוע, עוד פעם, אם שומעות אותי הנציגות גם מילכה וגם קודמתה שלא הצליחה לעלות, שירי, אם היא עדיין נמצאת איתנו, אם הסיפור הוא באמת להביא ולקיים דיון נורמלי במקום שהוא מפחיד ואי אפשר להיכנס אליו או לא כדאי, אני חושב שלטובת בכלל כל היישובים האלה, עדיף שכאלה שהם מקומות של פיקוד ומטה, מה שנקרא, של המועצה האזורית, יהיו במקומות אחרים

יעקב אשר:  אם הבעיה היא רק כספית, של סיוע, תעלו לנו להנחתה, משרד הפנים מגיע אליי מדי פעם, אני אעשה לו איזה הצגה ונוציא מהם את מה שצריך

נתן אלנתן: לא צריך הצגה, כי אם הוועדה המקומית לא נמצאת שם אז - - -      

יעקב אשר: אני חוזר בי מהמילה הצגה

נתן אלנתן: לא, אם גם המועצה עצמה לא נמצאת אז ברור שהם עובדים במקום אחר

נאור שירי: זה לא נמצא פיזי, אבל הם נמצאים

יעקב אשר: לכן אני אומר, עזוב, אני לא הולך לקחת תקציב שלך

תומר רוזנר: לא, זה לא בהכרח, זה ועדה מרחבית

נתן אלנתן: ועדה מרחבית בכלל אין בעיה, למיקום אין ערך, הם יכולים לשבת בכל מקום

נתן אלנתן:  יש לפעמים ועדות מרחביות שאפילו לא יושבות בתוך התחום שלהן

משה כרמל: אני רוצה להשלים כי הבנתי שדבריי לא הובנו לאשורם

משה כרמל:  אנחנו מדברים פה על הקפאה יחסית מינורית, לפי מה שקורה, אני לא חושבת שלא ייקוב הדין את ההר אם אתם תיתנו לכל מרחב התכנון בהבנה שהמועצות האלה וגם הרשויות המקומיות שבתוך אזורי סיכון ביטחוני ממשי לא יתחילו לספור להם את הקילומטרים

משה כרמל:  כמו שאמרתי, יש יישובים שלא מפנים אותם אבל כן צריך לפנות אותם, האנשים במקום אחר, גם הלקוחות של הוועדות המקומיות וגם הוועדות המקומיות, הם כולם עסוקים היום בהישרדות וצריך לתת להם מרחב נשימה ולא רק להגיד זה שפונה וזה שלא פונה

נתן אלנתן: את יכולה לציין ספציפית כי יש רשימה מאוד מאוד ארוכה של יישובים, לא רק כאלה שפונו בפועל, את יכולה איזה יישוב חסר לך ברשימה שאנחנו נתייחס אליו? כי זו אמירה קצת בעייתית לדבר באופן כללי, זו הוראת שעה שהיא אמורה להיות ספציפית כי יש לזה השלכות מהצד השני, כי אם אנחנו נבוא ונקפיא אז במקום שכן רוצים להתקדם לא יוכלו להתקדם כי הקפאנו אותם

יעקב אשר: זה אחד הניצחונות לחיזבאללה לתת

משה כרמל: אפשר לתת איזה שהיא הוראה שהיא נותנת את שיקול הדעת לוועדה המקומית

נתן אלנתן: זה קיים, יש שיקול דעת

משה כרמל: ולא לעשות את זה דיכוטומי, מה שפונה יש הארכת מועדים או הקפאת מועדים ומה שלא פונה אין

נתן אלנתן: תגידו לנו על יישובים ספציפיים שיש לכם בעיה, כשאנחנו נאריך את הצו, אז נכניס אותם, אין שום בעיה

נתן אלנתן:  תעברו עכשיו על הרשימה, אם יש לכם יישוב שלא מופיע ברשימה שאתם חושבים שצריך להכניס אותו אנחנו נכניס, אנחנו לא נגד, אבל מצד שני אנחנו לא רוצים לפגוע בכאלה שכן יכולים לעבוד ואז אנחנו מקפיאים להם, המשמעות של הדבר היא שגם אם הוא רוצה להתקדם אני מקפיא אותו

משה כרמל: מישהו פה, אני לא זוכרת מי אמר שבאשקלון יש מקומות שהם צריכים להיות מפונים ויש לא

רעות בינג: אשקלון היא ברשימה

משה כרמל: אוקיי, אז בואו ניקח את אשקלון, שלקחו את כולה, אני סתם אומרת כי אני באמת לא יודעת, אנחנו לא עברנו על הרשימה, אני מצטערת, גם נכנסתי ככה אס או אס לישיבה הזו, אשקלון היא כולה מרחב תכנון אחד ולכן זה חל על כולה

משה כרמל:  מועצה אזורית, יש יישובים שהם נכנסים פנימה ויש יישובים שאינם, אבל עובדי הוועדה, למשל מהנדסת הוועדה המרחבית בגליל עליון היא תושבת קרית שמונה, אז היא תטפל באיילת השחר, אבל תקפיא את הטיפול - - -     

נאור שירי: איילת השחר היא יותר דרומית

משה כרמל: התכוונתי שעל איילת השחר לא חל, היא כן תתעסק באיילת השחר, אבל לא תטפל במנרה, זה לא עובד ככה, הם מטפלים בכל מה שנמצא על השולחן

משה כרמל:  האמת היא שאני מוכנה שאנחנו נעשה איזה שהוא סקר קצר, זה לא בדיוק קצר כי תחשבו, זה כל גבול צפון וכל גבול דרום

יעקב אשר: קודם כל עדיף באמת לנסות לצלול ולהביא את הדוגמאות, אני חושב שיש גם תרופה לכל אחד מהדברים

בנימין ארדיטי: אני רוצה טיפה להרחיב על התרופות

יעקב אשר: תיכף תרחיב על התרופות, אבל אני רוצה לומר לך, דווקא, כי את יועצת משפטית, נכון?      

משה כרמל: אני מתכננת, היועצת המשפטית זה שירי גז

יעקב אשר: אבל בכל מקרה אני חושב שצריך להסתכל על הצד השני

יעקב אשר:  יש תכניות ויש דברים שעבדתם עליהם הרבה מאוד, שהם קשורים להתפתחות של יישובים, בעיקר מבני ציבור או דברים מהסוג הזה, שאנחנו רוצים לקדם אותם, אנחנו לא רוצים הקפאה

יעקב אשר:  זה מה שרוצים האויבים שלנו, להקפיא אותנו עד כמה שאפשר

יעקב אשר:       לכן אני חושב, בסוף אנשים פה, כמו שיש הקרבה בחלק המלחמתי יש גם הקרבה החלק האזרחי, אני בטוח שכל מתכנן או כל יועץ משפטי או כל עובד עירייה עם ראש גדול, הוא יודע למצוא – בעולם היום של זומים ואפשרות של העברת ישיבה ממקום למקום בצורה כזו או אחרת, אני חושב שאם יש משהו שהוא באמת בעייתי ומישהו כותב שאי אפשר, אבל להקפיא הליכים שהם – יכול להיות שזה לא לטובת הציבור, ברור שזה לא לטובת הציבור, יכול להיות שזה לטובת המועצה, יכול להיות שזה סתם זכות אזרחית שמגיעה לאזרחים שלכם, אנחנו עלולים להיכנס לסטגנציה הזאת סתם, עם סיבות טובות אבל רחבות מדי

יעקב אשר:  לכן זה הרציונל שאני מתחבר איתו

יעקב אשר:  יכול להיות, בני, אולי תגיד מה התרופות בחקיקה שיש

משה כרמל: אני מבינה לגמרי ואני מסכימה איתך, אבל יש לי שתי בקשות או הצעות

משה כרמל:  אחת, שזה יהיה רשות, והשני, שתיתנו לנו זמן לעשות איזה שהוא משאל טלפוני קצר בקרב מהנדסי הוועדות והמועצות כדי לראות אם כצעקתה

משה כרמל:  יכול להיות שאנחנו טועים ולא צריך לתת את כל מרחב התכנון

יעקב אשר: אני לא קורא לזה סקר, אני מבקש ממך שתעשי התייעצות עם הקולגות שלך, אבל תעדכני אותנו, יש לנו לפחות שעות רבות של דיון פה ואם תוכלי לעדכן אותנו באמצע ברוח הדברים

יעקב אשר:  בנושא של רשות, אני חושב שזה בעייתי משום שאנחנו צריכים לדבר בדברים ברורים

יעקב אשר:  רשות, אז עוד פעם, שב ואל תעשה עדיף וכו' וכו' וכו'

יעקב אשר:  אבל כן בני ירחיב עכשיו במה קורה במקרים מאוד ספציפיים כדי שזה ייתן את התרופה לעניין הזה

יעקב אשר:  תודה רבה לך, אני מחכים לשמוע ממך

בנימין ארדיטי: יש בהצעת החוק שבפניכם מספר סעיפים שנותנים מענה לחלק גדול מהבעיות, אני אפרט את חלקם, ייתכן שצריך לחשוב על עוד משהו שעולה בדעתי כרגע, כשנגיע לזה אני אגיד את זה, אבל בכל מה שנוגע לקידום תכנית, ליושב ראש מוסד תכנון, ללא קשר לרשימת היישובים, יש סמכות להאריך את המועד להגשת התנגדויות ומטבע הדברים הארכה כזו שתתבקש במקומות שאת מדברת עליהם, אני מניח, אז זה ייתן אורך נשימה אוטומטי למנהל הוועדה המקומית אם הוארך המועד להגשת התנגדויות

בנימין ארדיטי:      כנ"ל בבקשה להקלה ושימושים חורגים יש ליושב ראש מוסד תכנון סמכות להאריך את המועד להגשת התנגדויות, הוא יכול להאריך את זה באופן חלקי, לגבי חלק ממרחב התכנון, הסמכות הזאת לא מוגבלת בחוק ויש בה כדי לתת מענה, ודאי לתכניות להקלות ולשימושים חורגים

בנימין ארדיטי:       בנוסח שבפניכם אין מענה, למען ההגינות, להיתר תואם תכנית, נגיע לזה, אבל אני חושב שלתכניות והקלות ושימושים חורגים יש מענה בהגדרה

תומר רוזנר: אנחנו רוצים להבין, רשימת היישובים שהגשתם מעוררת שאלות בכיוונים הפוכים

תומר רוזנר:  למיטב ידיעתי אשדוד לא פונתה ולמה היא צריכה להיות ברשימה?      

תדמור עציון: הרשימה הזאת התקבלה ממתכננת המחוז ואני חושבת שהשיקול שם היה עוצמת המתקפה והירי שם

תומר רוזנר: מה זה? ירי יש גם בראשון, הרבה יותר מאשדוד

תדמור עציון: אני אבדוק מול מתכננת המחוז

ירון עמוס לוי: השאלה לגבי אשקלון?      

תומר רוזנר: לא, אשדוד

תומר רוזנר:  גם באר טוביה לא פונתה

תומר רוזנר:  הרשימה הזאת מאוד לא ברורה, יש פה יישובים שכלל לא פונו ואפילו נמצאים במרחק רב מאזורים שפונו

נאור שירי: יש קריטריונים?      

תומר רוזנר: מה הקריטריונים?      

תדמור עציון: בדרום בעיקר המחשבה הייתה על כל המועצות האזוריות שיש להם יישובים בתוך העוטף

נאור שירי: באר טוביה יש לה יישובים בתוך העוטף?      

תדמור עציון: באר טוביה, הבנתי שהיא גובלת ויש שם איזה שהוא קושי, אבל אני אבדוק

נאור שירי: אבל יש קריטריונים?      

תדמור עציון: הערכה של מתכננת המחוז לקושי של הגופים האלה כרגע לתפקד

תדמור עציון:  יש גמישות בתוספת

נתן אלנתן: הערכה על פי איזה קריטריונים?      

נאור שירי: בדקנו בחוק את ההערכה שלנו לגבי היכולת שלהם לתפקד, אבל פה יש להם את היכולת לגבי היכולת לתפקד

תדמור עציון: לא, מתכננת המחוז מכירה את המחוז שלה

נאור שירי: אבל אני חושב שגם מתכננת המועצה מכירה את המועצה שלה

יעקב אשר: אשדוד? תגידו, מה יש לכם? אתם מכירים, יש רחוב כזה בעזה שהולכים עם דגל לבן, בואו נעשה ישיבה עם דגל לבן ונסגור את המדינה, נקפיא את הכול, גשם כבר יש ונגמר

נתן אלנתן: לא צריך להתעצבן, בסדר, הכול בסדר

נתן אלנתן:  אנחנו נוריד את אשדוד

יעקב אשר: לא התעצבנתי, זה כלי עבודה

נתן אלנתן: מנוף לחץ

משה סולומון: אבל, אדוני, באמת צריך להבין מה השיקולים, יכול להיות שבאשדוד יש איזה שהוא גיוס המוני למילואים שאנחנו לא - - -     

תומר רוזנר: אבל יכול להיות שגם בראשון יש

תומר רוזנר:  פניתם למחוז מרכז? אם זה גיוס אז יכול להיות שגם בראשון יש

משה סולומון: אני משיבה ליועץ המשפטי לוועדה, אני לא יודעת

תומר רוזנר: אני מצדיק את גברתי

יעקב אשר: חבר'ה, אם מתחילים להיות מקומות מיוחסים, אז אני הולך על כל המועצות האזוריות כולן, כל היישובים, נגמר, בואו ניפגש באמצע החורף, יהיה בסדר

יעקב אשר:  אם הייתי בארבע עיניים, ואני לא, הייתי אומר שאני מתחיל להריח תקופה נוספת שקשורה אולי לתקופה של עכשיו, לא רק מלחמה, גם הקפאת הבחירות

יעקב אשר:  אני יודע, זו תקופה לא נוחה לקדם דברים ולא נוחה להתמודד עם התנגדויות ולא נוחה להרבה מאוד דברים, אבל לא נוח לנו בכלל, למי שיש לו ספק

תדמור עציון: אני בודקת מול מתכננת המחוז מה היו השיקולים

יעקב אשר: תודה

רעות בינג: לגבי הצפון היה קריטריון, תדמור, נכון?      

תדמור עציון: בצפון מה שנעשה, נבחנו חמישה קילומטרים מהגבול, כי זו הרצועה שפונתה, כאשר יישובים שנכנסים באופן חלקי לחמישה כן נכנסו לרשימה

יעקב אשר: ברור, אני לא מדבר על אשכול, אבל אשדוד, אפילו אשקלון, עם כל הכבוד

תדמור עציון: אשקלון פונתה בחלקה

תדמור עציון: אם אני מבינה נכון, השאלות הן בעיקר כלפי אשדוד וכלפי באר טוביה

תומר רוזנר: לא, לא, מרחבים לא פונתה ברובה, למיטב ידיעתי

תדמור עציון: ממה שאני מבינה יש בתוכה יישובים שפונו

נאור שירי: איפה בכלל רשימת היישובים? כי כולם מאוד בקיאים

רעות בינג: יש בסוף התוספת, בעמוד האחרון

תדמור עציון: אני הודעתי לרעות את רשימת היישובים בתוך כל אחת מהמועצות, אבל בדרום כן חשבנו לתת להם את הגרייס הזה של היישובים בתוך המועצה

בנימין ארדיטי: מבחינה משפטית היועץ המשפטי צודק

בנימין ארדיטי:  שוב, אני חושב שאנחנו חייבים לבדוק את זה, הרשימה שבחוק לא צריכה להיות לפי שיקולים של בדיקת מתכננת המחוז בתיאום עם הוועדה המקומית אם היא יכולה לתפקד או לא, כי לא נצא מזה, חוק צריך להיות חד ערכי

תומר רוזנר: לא, צריך לבדוק עם כל מתכנני המחוזות

בנימין ארדיטי: נכון, אתה צודק

בנימין ארדיטי:  החוק צריך להיות חד ערכי, לפי קריטריונים ברורים של פינוי יישובים או קילומטרים

בנימין ארדיטי:  זו הערה מקובלת ונכונה

יעקב אשר: פינוי של לפחות אחוז מסוים מהאוכלוסייה, לא פחות

תומר רוזנר: התשובה נמצאת לדעתי הצנועה בחוק שכבר עבר לדחיית מועדים ספציפית למפונים, יש שם רשימה של מפונים שבהם חל החוק ההוא

בנימין ארדיטי: בסדר, נבדוק את זה

תומר רוזנר: הוא כבר עודכן לגבי הפינוי בצפון, יש כבר רשימה

תומר רוזנר:  אני גם חושב שכדאי להפנות לשם ולא לעשות פה רשימה

תומר רוזנר:  לפי מה שמסתמן לא כדאי שתהיה פה רשימה עצמאית

בנימין ארדיטי: הערה נכונה

תומר רוזנר: טוב, תיתנו תשובה במהלך הדיון?      

בנימין ארדיטי: כן

תומר רוזנר: אם אין הערות נעבור לסעיף 2

תומר רוזנר: אנחנו נסביר את מה שמדובר כאן

תומר רוזנר:  כאן אנחנו מדברים על נושאים שקשורים לאכיפה, הן בתחום התכנון והבנייה והן בתחום פלישה למקרקעי ציבור והשבה של מקרקעי ציבור ששונה ייעודם

תומר רוזנר:  מה שמוצע כאן, שתהיה תקופה של שלושה חודשים שלא תבוא במניין התקופות שקובעות את התקופות על עבודת הרשות המנהלית מהסיבות שהוצגו בישיבה הקודמת, גם הפגיעה הקשה שאותן יחידות אכיפה סבלו בעקבות המלחמה וגם מקשיים אחרים שהועלו

יעקב אשר: שם זה גם הרבה אנשי שטח

תומר רוזנר: נכון

תומר רוזנר:  מצד אחד אנחנו פה מאריכים את התקופות של פעולת הרשות בשלושה חודשים ואתם תראו שבסעיף הבא, לגבי פעולות של האזרח מול הרשות, למשל, סתם אני אתן דוגמה, היום ניתנת לאזרח, אם ניתנת לו, אפשרות לסלק את הבנייה הלא חוקית, לצורך העניין, תוך 30 יום

תומר רוזנר:  מה שנקרא ביצוע עצמי של הפעולה

תומר רוזנר:  בהקשר הזה מוצעת הארכה הרבה יותר קצרה, של שלושה שבועות, וזאת בעיה שצריך לחשוב עליה אם אנחנו עושים את ההבחנה בצורה כל כך –      

יעקב אשר: דיברנו על לעשות את זה מקביל

תומר רוזנר: זאת שאלה

יעקב אשר: השאלה אם זה לטובת האזרח בסוף או לא, כי לפעמים אתה משאיר אותו עם זה והוא מתמקם יותר ואחר כך הכאב הוא יותר חזק

תומר רוזנר: לכן אמרתי, זאת שאלה

תומר רוזנר:  אנחנו צריכים לבדוק את העניין הזה מצד אחד, מצד שני - - -     

יעקב אשר: מה זה לבדוק? עכשיו אנחנו בודקים

תומר רוזנר: יש גם שאלה של פנייה לבתי המשפט שהיא כאילו לכאורה מוסדרת בתקנות בתי המשפט (מצב חירום מיוחד) שמאריך את התקופות לפנייה לבתי המשפט

תומר רוזנר:  התקופות לפנייה לבתי המשפט בנושא האכיפה הן קצרות מאוד בזמן וצריך לחשוב על השאלה הזאת אם אנחנו פה נותנים ארכות מאוד נדיבות לרשות המנהלית לבצע פעולות מנהליות

יעקב אשר: זה צריך להיות דו כיווני

נאור שירי: כן, יש קורלציה בין הפונה לבין הזה

נאור שירי:  דווקא הפוך, אם כבר תשובות יותר מהירות מהמדינה מאשר - - -     

לילך שלום: אם יורשה לנו אני אשמח להסביר את הדברים לחברי הוועדה מיד לאחר שהיועמ"ש יסיים כמובן

תומר רוזנר: ודאי ודאי

תומר רוזנר:  זה נושא אחד שצריך לשקול אותו

תומר רוזנר:  הנושא השני הוא הוראה שמופיעה כאן בסעיף קטן (ב), בעצם היא לא מבטאת את הכוונה שלא מצאנו דרך יותר טובה לבטא אותה

תומר רוזנר:  ההצהרה שהוצהרה כאן בוועדה הייתה שבתקופה הזו לא רק שיתקשו לעשות פעולות אכיפה, אלא גם לא מעוניינים לבצע בדרך כלל פעולות אכיפה אלא במקרים דחופים וראויים

תומר רוזנר:       מה שניסינו לכתוב כאן, אבל זה לא כל כך מבטא את האמירה הזו, היא שאפשר שהתקופה הקובעת לא תבוא במניין

תומר רוזנר:  היום גם במקרה רגיל, לכאורה, התקופה שנקבעה בחיקוקים היא תקופה מקסימלית לביצוע פעולות, זאת אומרת הדחייה לא אומרת שאי אפשר לפני כן, למרות מה שנאמר כאן בוועדה, ולכן גם פה נצטרך לחשוב על ניסוח יותר טוב שיבהיר את העניין הזה

יעקב אשר: בוא נשמע את עמדתכם

יעקב אשר:      (היו"ר ארז מלול)     

לילך שלום: שלום לכולכם

לילך שלום:  לגבי סעיף (ב) אנחנו נבקש לומר שהתקופה המוצעת בסעיף (ב) לעניין ההקפאה היא תקופה קצרה מדי

לילך שלום:  כפי שציינו בישיבה הראשונה, רבים מאוד ממפקחי הרשות לאכיפה במקרקעין כרגע נמצאים בגיוס בצו 8, אנחנו עומדים על בערך 60% ממפקחי הרשות

תומר רוזנר: 60% מגויסים?      

לילך שלום: מגויסים

נאור שירי: אבל אתה מבין שהטיעון הזה הוא תקף – אצל הרשויות אנחנו לא מקבלים אותו

תומר רוזנר: נכון, הערה חשובה

נאור שירי: אבל זה לא בסדר

נאור שירי:  למה הטיעון יכול להישמע וכולנו נביע כלפיו סימפתיה, ונסכים, כי אין כוח אדם, אבל כשרשות באה ואומרת, דיברנו על כפר סבא - - -     

לילך שלום: אני חושבת שיש הבדל בין שירות שצריך לתת לאזרח לבין אכיפה

נאור שירי: אני מדבר על אותו דבר, אני חושב שאת לא יודעת על מה אני מדבר

נאור שירי:  כשאנחנו דיברנו על הוועדה בכפר סבא, סתם כדוגמה, בתחילת הדיון, שהם רוצים לא ל – ואז אמרתם שאתם לא מקבלים את זה, לא אתה אמרת, לא היינו פנויים לשמוע את הטיעונים הנקודתיים ויכול להיות מאוד נכונים שהוועדה לא יכולה להתכנס כי יש מגויסים

נאור שירי:  בסדר, סוגריים קטנים, כי יעקב יצא, אז זה לא באמת משנה וארז לא – כרגיל

ארז מלול: מה ארז לא?      

נאור שירי: כי לא היית כשדיברנו על זה

תומר רוזנר: הוא היה מהתחלה

נאור שירי: אז מה דעתך, ארז?      

ארז מלול: בוא נשמע אותה, נסיים ואז אני אגיד את דעתי

נאור שירי: אתה מבין למה אתה לא?      

ארז מלול: לא, כי היא רוצה לענות לך על זה

ארז מלול:  היא רוצה לעשות הבחנה, נכון?      

לילך שלום: אני רוצה לעשות הבחנה בין אכיפה לשירות לאזרח

ארז מלול: בדיוק, בין מה שאתה מדבר לאכיפה

לילך שלום: האכיפה, וגם דיברנו על זה בישיבה הראשונה, היא משהו שהוא לא שירותי לאזרח, הוא שירותי לציבור כולו, אבל יש ימים שבהם גם אכיפה בתכנון ובנייה היא קצת נסוגה מפני אינטרסים אחרים ואני אומר שמלבד העובדה שיש לנו 60% שמגויסים יתר המפקחים של הרשות היום ספציפית נמצאים במבצע עם רשות המיסים בעוטף עזה וממפים באמצעות מכשירים שלנו יש, אפליקציות שיש לנו והידע שיש לרשות לאכיפה במקרקעין במקרקעין

ארז מלול: סוג של גיוס

לילך שלום: כולם מגויסים לזה, כל עובדי הרשות ומפקחי הרשות עובדים כרגע - - -     

רוסלאן עותמאן: אני אגיד חצי משפט, לילך

רוסלאן עותמאן:  בנוסף למה שלילך אומרת, אני רוצה לחזק אותה, לא רק שיש בעיה של כוח אדם אלא צריך לזכור גם שפעולות אכיפה בתכנון ובנייה זה משהו שדורש סיוע משטרתי, אני מניח שכולנו פה מבינים שמשטרת ישראל עסוקה עכשיו בדברים אחרים, יותר חשובים

לילך שלום: אז אני אומרת שיש לנו גם עכשיו התגייסות למשימה לאומית שבעיניי היא משימה בעלת חשיבות עליונה כרגע, כמו שאמרתי אנחנו מסייעים במס רכוש, אנחנו ממפים, היום ספציפית נמצאים מפקחי הרשות בקיבוץ בארי למפות את כל המבנים ולהכניס אותם לאפליקציה שתאפשר למס רכוש לפעול בצורה מיטבית מול התושבים

לילך שלום:  זה מבצע שעכשיו אנחנו נותנים לו דגש בשבועיים הקרובים והתחייבנו לעשות את כל יישובי עוטף עזה עד ארבעה קילומטרים תוך שבועיים ימים

לילך שלום:  מדובר על 11 יישובים ששי אהרונוביץ, מנהל הרשות למיסים, ביקש את עזרתנו

לילך שלום:       אז אני אומרת זה, א'

לילך שלום:  ב', כן יש חשיבות לאכיפה

לילך שלום:  אנחנו רואים התעוררות במקומות מסוימים שבהם יש בנייה בלתי חוקית שמנצלת את המצב שאנחנו לא בשטח, אנחנו מקבלים על זה אינדיקציות באזור ואדי ערה, אנחנו מקבלים על זה אינדיקציות באזור גליל תחתון, ואנחנו מבינים שצריך לשמר גם את התקופה, כלומר מה שביקשנו בעצם זה לשמר תקופה שתאפשר לנו כשנחזור מהמשימות הלאומיות שלנו, אנחנו ביקשנו עד 7 בדצמבר לאפשר לנו את הזמן, גם לבתי מגורים

לילך שלום:  אני חושבת שזאת הייתה בקשה מאוד מאוד סבירה שהיא מאזנת בין - - -     

תומר רוזנר: את רוצה עד 7 בינואר

לילך שלום: ביקשנו עד ה-7 בינואר לגבי הכול, הסכמנו לגבי בתי המגורים - - -     

תומר רוזנר: לא, עד 7 בדצמבר שהתקופה לא תובא במניין, זאת אומרת שלושה חודשים את רוצה

לילך שלום: לא, עד ה-7 בדצמבר לגבי בתי מגורים, כלומר חודשיים

תומר רוזנר: חודשיים פלוס ה-30 יום

לילך שלום: לא, 30 יום זה 30 יום ממועד האכלוס

לילך שלום:  כפי שהיועץ המשפטי יודע, אנחנו מבינים שמועד האכלוס הוא מועד האיתור, לכן זה לא עוד 30 יום, זה בסך הכול החודשיים האלה ואז זה מאפשר לנו לפעול גם מול מבנים שיכול להיות שהם כבר הושלמו ויכול להיות שאוכלסו במהלך התקופה

לילך שלום:  כמו שאנחנו יודעים אנחנו תופסים את המבנים, אבל אנחנו רואים בנייה היום של שלדים ובנייה קשיחה למגורים באזורים שאמרתי עכשיו, בגליל תחתון ובוואדי ערה

לילך שלום:  יכול להיות שיש גם בגליל עליון, אנחנו לא מצליחים להגיע לשם, כמובן שהכול סגור, חצי מהגליל העליון נמצא כשטח צבאי

לילך שלום:       אז אנחנו מבקשים שבסעיף (ב) תוגדר התקופה עד ה-7 בדצמבר

לילך שלום:  אני חושבת, שוב, שזה מאזן את כל השיקולים שאמרתי כרגע ואת העובדה, כפי שרוסלאן אמר, שסיוע משטרתי אין לנו בשלב הזה ואנחנו יכולים לפעול רק במקומות שבהם לא נדרש סיוע משטרתי

לילך שלום:  זה לגבי סעיף (ב), אנחנו מבקשים שהוועדה תאריך את התקופה

מרשה פרידמן: אני רוצה להתייחס

מרשה פרידמן:  אדוני, השאיפה שלנו היא כן לבצע כמה שיותר, נכון שכרגע אין לנו יכולת לבצע, על 60% אני מקנא, אצלנו יותר מ-60% מהמפקחים מגויסים ואין לנו יכולת לקבל סיוע משטרתי כרגע, אבל אם לצורך העניין בעוד חודשיים אני אוכל לבצע צו אכיפה במרכז הארץ באזור שהוא לא רגיש ויהיה לי סיוע של תחנת פתח תקווה לצורך העניין אנחנו נשתדל לבצע אותו

תומר רוזנר: אתה לא רואה בעיה בעניין השוויון באכיפה?      

מרשה פרידמן: לא, כי אין פה פגיעה באזרח

תומר רוזנר: לא?      

מרשה פרידמן: לא

מרשה פרידמן:  לאזרח יש מועד לפינוי עצמי, הוא יכול לדחות אותו

מרשה פרידמן:  אגב אמרתי גם בדיון הקודם, כל אזרח שפונה היום ומבקש לדחות את מועד הפינוי העצמי אנחנו דוחים, המועד שלנו מתחיל להימנות החל מתום המועד של האזרח, זאת אומרת רק אחרי שהאזרח לא פינה במועד שנקבע לו, שזה יכול להיות 30, 60, 90 יום מיום מתן הצו, רק אז מתחילים להימנות ה-60 יום שלנו

מרשה פרידמן:  אז בסדר, זה נותן לנו עזרה ראשונה, החוק הזה, מתוך הנחה שאנחנו לא יכולים לבצע כרגע, אבל אם בכל זאת אני אוכל לבצע משהו בתקופה הזאת אז אנחנו נבצע, אין פה פגיעה באזרח

תומר רוזנר: בוודאי שיש פה פגיעה באזרח, אם אתה תבצע לפי הנוחות שלך ולא לפי איזה קריטריונים ברורים, זה נשמע לך סביר, בגלל שפתח תקווה יכולה לעזור לך ואום אל פחם לא?      

מרשה פרידמן: תומר, מדובר פה בפולש שפלש למקרקעי ציבור

תומר רוזנר: כולם פלשו למקרקעי ציבור

מרשה פרידמן: ועשה איזה שהוא שימוש במקרקעי הציבור

תומר רוזנר: כולם עשו את זה, זו הנחת המוצא שלנו, כן?      

מרשה פרידמן: אתה צודק, אבל בתקופה הזאת אין לנו יכולת לאכוף ולכן ההנחה היא שהמועדים לא ייספרו, שזה מה שהחוק נותן, היא בהחלט נכונה וסבירה, אבל המועדים האלה מתחילים להיספר רק אחרי תום מועד הביצוע העצמי

תומר רוזנר: שאותו, למרות ההצהרה שלך, לא - - -     

מרשה פרידמן: לא, זה כתוב בחוק

מרשה פרידמן:  המועדים שלי מתחילים להיספר רק מתום מועד הביצוע העצמי

תומר רוזנר: נכון, אבל מועד הביצוע העצמי נקבע בחוק

מרשה פרידמן: לא

מרשה פרידמן:  זה לא נכון

תומר רוזנר: אה, בחוק של התכנון ובנייה

מרשה פרידמן: מועד ביצוע עצמי נקבע בצו והמועד הזה, אתה צודק שהוא לא מוארך, יחד עם זאת כל מי שפונה אנחנו נאריך אותו

תומר רוזנר: אז אנחנו אולי נכתוב את זה בחוק

מרשה פרידמן: זה עניין של שיקול דעת

תומר רוזנר: זה לא עניין של שיקול דעת, יש פה עיקרון השוויון

תומר רוזנר:       (היו"ר יעקב אשר)     

מרשה פרידמן: בוא נגיד דבר כזה, אם עומדים על עקרון ההכרזה - - -     

יעקב אשר: זה הזכות לבקש לעשות את זה, ההחלטה היא שיקול דעת

מרשה פרידמן: אדוני היושב ראש צודק, הוא פשוט לא היה בחלק הראשון של דבריי, רק אמרתי שזה נכון שכרגע אנחנו לא יכולים לבצע, אנחנו שואפים כן לבצע

מרשה פרידמן:  זאת אומרת מבחינתנו התקופה הזאת שבה אפשר לבצע היא תקופה שאפשר לבצע בה

מרשה פרידמן:  זה נכון שזה לא נספר לי במניין הימים, אם לצורך העניין יש לי 60 יום לבצע צו והיום אני עומד על היום ה-30 אני אשמח כן לבצע אותו במידה ואני אוכל

מרשה פרידמן:  לכן מבחינתנו כל הסעיף של ההחרגה - - -     

יעקב אשר: אין פה אמת אחת

תומר רוזנר: נכון

נאור שירי: אה, אין אמת אחת בעולם? לא היית בחלק הראשון של חוסר בכוח אדם והיכולת לבצע משימות

נאור שירי:  שמעת את זה מבחוץ?      

יעקב אשר: כן, ואני אפילו הדגשתי, עוד לפני שהייתי בחוץ, שמאחר שמדובר על גורמי פיקוח שהם גורמי שטח זה גם מצטלב עם העניין הזה

יעקב אשר:  זה לא פקידים ולא –      

נאור שירי: אז הייתי שמח שתהיה לך אותה סימפטיה לעיריות שהם אומרים שיכול להיות באופן מהותי שאין להם כוח אדם

יעקב אשר: אבל בדיוק בגלל זה אמרתי את ההערה שלי, ששם זה יותר חריף כי כל המחלקה הזאת של האכיפה זה פיקוח

נאור שירי: בגלל זה אמרתי תביא את הטענה של כפר סבא

יעקב אשר: לא, לא, לא, בגלל שעם כל הכבוד יש הבדל בין גורמים שעובדים ברשות - - -      

נאור שירי: נניח עכשיו שאדריכל ומהנדס העיר במילואים

יעקב אשר: לכל אדריכל עיר, בטח בעיר גדולה כמו כפר סבא, יש סגן וסגנית שיודעים בדיוק את הדברים שלו ויודעים להתכתב

יעקב אשר:  אבל אני אומר עוד פעם, אם באמת בכפר סבא קרה משהו שכל אנשי המקצוע או רובם הגדול זה יבוא לידי ביטוי ב –      

תומר רוזנר: בשימוע

משה סולומון: אבל אין שימוע בהסדר שלכם

יעקב אשר: בפגישה שתהיה, מה זה משנה?      

תומר רוזנר: לא, היא מדברת על ההקלה

משה סולומון: אין, יש החלטה אוטומטית להעביר לוועדת ערר, אין לשמוע, אין לנמק

משה סולומון:  אין דבר בסיסי שאמור להיות ביחסי שלטון מקומי ושלטון מרכזי, שישמעו את האנשים לפני שמחליטים את ההחלטה

יעקב אשר: הסירי דאגה מליבך, זה טוב שזה יהיה

מרשה פרידמן: רק לסיים את הנקודה הזאת, מבחינתנו אין צורך בסעיף החרגה כי מה שאפשר לבצע ניתן יהיה לבצע, ואם בכל זאת, תומר, מחליטים להשאיר את סעיף ההחרגה אז מבחינתנו נבקש להוסיף, כרגע ההחרגה היא מטעמים ביטחוניים או תכנוניים, תכנוניים זה לא רלוונטי אלינו, נבקש להוסיף גם מטעמים של שמירה על הקרקע או שמירה על מקרקעין

תומר רוזנר: מה שאתם הצעתם, גם על זה תיכף אנחנו נעיר

תומר רוזנר:  אנחנו צריכים להבין, אנחנו מדברים פה על עיקרון השוויון, עיקרון השוויון חל גם על האכיפה, אכיפה צריכה להיות שוויונית

תומר רוזנר:  יכול להיות שיש לך מקרים שמטעמים מסוימים, ביטחוניים או מטעמים כאלה ואחרים, לא בגלל נוחות כוח האדם שיש לך או אין לך, יש לך סיבה לבצע את האכיפה באופן מוקדם יותר, שזה סביר

תומר רוזנר:  אבל להגיד שאתה תבצע לפי היכולת ואם הפקחים שלך באזור הצפון מתפנים אז אתה מבצע ובדרום לא, זה מעורר קושי

ארז מלול: מה, זה או הכול או כלום?      

תומר רוזנר: לא, להיפך

תומר רוזנר:  יכולים להיות תבחינים שבנסיבות מסוימות, אם יש רגישות ביטחונית, אם זה המקום הכי רגיש בעולם, בהחלט אני אומר שצריך להיות שיקול דעת

תומר רוזנר:  אנחנו ננסה להביא משהו - - -     

מרשה פרידמן: תומר, אמרתי כחלופי, מבחינתנו התבחינים שקבעתם, ביטחוניים או תכנוניים, התכנוני לא מתייחס אלינו מאחר שאנחנו עוסקים בעניינים קנייניים של שמירה על הקרקע ולכן נבקש להוסיף לתבחינים שנקבעו בהחרגה מטעמים ביטחוניים, תכנוניים או שמירה על הקרקע

תומר רוזנר: אז כפי שאמרתי, גם התכנוניים וגם שמירה על הקרקע, זה לא נימוק, כי זו העבודה שלכם באופן כללי, זה לא נימוק למצב חריג, תמיד אתם צריכים לשמור על הקרקע, בכל עת ובכל זמן

יעקב אשר: לא, יש בזה דרגות

רוסלאן עותמאן: אבל, תומר, זה לא יהיה מושפע מכוח אדם, זה יהיה מושפע משיקולים - - -     

לילך שלום: וגם כתוב שיש דחיפות מיוחדת, זה מה שמבחין את הוצאת הצו

תומר רוזנר: לגבי סעיף קטן (ב) אתם צריכים להכריע בנושא שהועלה כאן לגבי בית המגורים, הם מבקשים שזה יהיה תקופה של חודשיים, ההצעה כרגע היא שישה שבועות, אתם צריכים להחליט

יעקב אשר: מה אתם אומרים, שישה שבועות או חודשיים?      

תומר רוזנר: כאשר הזמן הוא 30 יום

יעקב אשר: מה עם האיזון שאמרנו גם לאזרח?      

תומר רוזנר: זה הנושא השני

לילך שלום: תיכף נדבר על זה, זה בהקשר אחר

יעקב אשר: אז בוא נעשה את זה ביחד

לילך שלום: אדוני היושב ראש לא היה בחדר, אבל אנחנו ביקשנו שסעיף (ב) יוארך עד ה-7 בדצמבר

רעות בינג: זה החודשיים לפעולה של הרשות

לילך שלום: לעשות חודשיים לעניין המגורים

לילך שלום:  הסברנו את הצורך

תומר רוזנר: שזה ייצא שלושה חודשים

יעקב אשר: זה 30 יום של האיתור

נאור שירי: שלושה חודשים

נאור שירי:  אני לא הצלחתי להבין למה זה לא שלושה חודשים

לילך שלום: כי בדיון הראשון התבקשנו לחדד לגבי בתים שנבנו למגורים, שזה יהיה תקופה קצרה יותר

לילך שלום:  ככה התבקשנו

לילך שלום:  בגדול כל הצווים מוארכים עד ה-7 בינואר 24', אבל לעניין מגורים התבקשנו לצמצם את התקופה, אנחנו הצענו 7 בדצמבר והוועדה מציעה כרגע 22 בנובמבר

רוסלאן עותמאן: ולהבנתי עד ה-7 בדצמבר היה מוסכם

רוסלאן עותמאן:  ככה אני התרשמתי בדיון הקודם

תומר רוזנר: התרשמת לא טוב

רוסלאן עותמאן: יכול להיות

רוסלאן עותמאן:  התרשמות סובייקטיבית שלי

תומר רוזנר: זו החלטה של הוועדה, נו תחליטו

יעקב אשר: נאור?      

נאור שירי: נאור? מה, להחליט?      

יעקב אשר: אני נותן לך פה להחליט משהו קריטי

נאור שירי: אז אני רוצה ממש להתעמק

נאור שירי:  אני אהיה עם הוועדה

יעקב אשר: משרד המשפטים, למה אתה לא אוהב את זה?      

רוסלאן עותמאן: אני מקודם גם אמרתי שבנוסף למה שלילך נימקה, שיש בעיית כוח אדם מאוד גדולה, היא אמרה ש-60% מהמפקחים במילואים

רוסלאן עותמאן:  באכיפה של תכנון ובנייה צריך לזכור שבשונה מפעולות אכיפה רגילות נדרש סיוע משטרתי

יעקב אשר: אנחנו עלולים לאבד את האפשרות - - -     

תומר רוזנר: לא, אנחנו לא

תומר רוזנר:  תמיד אפשר - - -     

לילך שלום: תמיד יש אפשרות לפנות לבית משפט

תומר רוזנר: אנחנו יכולים לבקש צו הפסקה שיפוטי, אנחנו יכולים לבקש לתבוע בתביעות – לא חזות הכול היא ההליך המנהלי יוצא הדופן

נאור שירי: אני מתחבר לדברים שאמרת, אנחנו לא מרימים דגלים לבנים עכשיו, נכון?      

יעקב אשר: עוד פעם

יעקב אשר:  אני חייב להסביר לו את ההבדל כי הוא טועה

יעקב אשר:  הוא בחור משכיל ורציני ואני לא רוצה שהוא יטעה

יעקב אשר:  כשאני מדבר על קידום תכניות ועל קידום דברים אז אני אומר שאנחנו לא רצינו לצאת עם דגל לבן ולעצור תהליכים

יעקב אשר:  פה מדובר על תהליכים שאמורים למנוע לקיחת קרקעות מהמדינה ודברים מהסוג הזה

יעקב אשר:       אני אומר עוד פעם את ההערה שאמרתי עוד בטרם יצא היושב ראש, כי זה הפך להיות מושג כבר, 'יצא היושב ראש', העבודה שלהם היא רובה בשטח

יעקב אשר:  אנשים בוגרי צבא, יחידות אפילו מיוחדות, כי זו לא עבודה סימפטית, זה לא הגבול ולא בתוך עורף האויב חלילה, אבל זה באזורים לא סימפטיים, בכלל עבודת פיקוח היא לא סימפטית, בטח בכל מה שקורה בכל מה שקשור לשמירה על שטחים ציבוריים באזורים מסוימים בארץ ואני לא ארחיב

יעקב אשר:  לכן אני אומר שאני לא רוצה לאבד את הדברים, אבל מאחר שאני רוצה גם לשמור אני מציע הצעה, אל תצחקו עליי

יעקב אשר:  זה אמר 7 בזה וזה אמר - - -      

נאור שירי: לוקח את האמצע

יעקב אשר: למה 22? עד ה-1 בחודש

תומר רוזנר: 30 בנובמבר?      

יעקב אשר: כן

נאור שירי: אני שמח שלקחת אותי כחלק מתהליך קבלת ההחלטה

תומר רוזנר: הנושא השני שדיברתי עליו קודם ואתם גם צריכים להכריע בו

תומר רוזנר:  כרגע יש פער מאוד גדול בין הצד של האזרח לצד של הרשות

יעקב אשר: כן, תשובה על זה

תומר רוזנר: אני אסביר

תומר רוזנר:  בכל החיקוקים שמדובר בהם כאן - - -     

יעקב אשר: חבר'ה, אתם יודעים לחיות עם ה-30?      

לילך שלום: אנחנו נעשה מאמץ ואם לא, אז יש את מנגנון ההארכה שגם עליו מן הסתם נדבר

נאור שירי: אתה מבין?      

ארז מלול: אז למה כל הדיון וסחיבת הזמן? היינו הולכים ישר למנגנון ההארכה

לילך שלום: לא, כי מנגנון ההארכה הוא לא פשוט והוא בסוף עובר גם פה

יעקב אשר: ואני גם לא רוצה את מנגנון ההארכה

לילך שלום: לא רצינו להגיע לפה עוד שלושה ימים, מה ההיגיון בזה?      

תומר רוזנר: בסעיף של בית המגורים אין מנגנון הארכה כרגע

רעות בינג: כי זה תקופה קובעת אחרת

לילך שלום: זה לא מופיע כרגע בחוק

יעקב אשר: לא נתתם תשובה לגבי החלק של האזרח

לילך שלום: אני אומר לאדוני, לגבי הסעיפים שהוספתם בתוספת, 217(ד) ו-220(ד) אלה סעיפים שמונעים מאיתנו להרוס בתקופה שמאפשרת לאדם להרוס, אבל בכל מקרה היא עדיין מאפשרת לאדם להרוס גם אחרי

לילך שלום:  כלומר זה לא שאחרי 21 יום אומרים סליחה, אתה לא יכול להרוס יותר, ואם אנחנו מאריכים את המועדים שאנחנו לא מבצעים ואומרים שאנחנו מבצעים רק שיש דחיפות אז נראה שאין בכך צורך

לילך שלום:       זה אפשרי, אין לי התנגדות עקרונית, הוכנסו שם סעיפים שלהבנתי הם מוטעים, כשנגיע לתוספת אני אגיד את זה, אבל אין לנו התנגדות עקרונית

לילך שלום:  אני רק אומרת שלא נדרשת הדדיות, הסברנו את זה גם, כל עוד אנחנו לא פועלים האזרח לא נדרש גם לפעול, כי האזרח מגיב לנו

תומר רוזנר: לא, זה לא מדויק

יעקב אשר: את אומרת שהוא יכול גם אחר כך

רוסלאן עותמאן: האזרח קודם כל צריך לקבל צו מהרשות ואז יש לו את פרק הזמן שהוא יכול לפעול

רוסלאן עותמאן:  אלמלא הצו של הרשות הוא לא יכול להתחיל לפעול בכלל

תומר רוזנר: בסדר, אז?      

רוסלאן עותמאן: אז אני אומר שאם הרשות מקבלת הקפאה המשמעות האופרטיבית של ההקפאה הזאת היא הקפאה גם לאזרח כי הוא לא יכול להתחיל לפעול לפני שהרשות פועלת

תומר רוזנר: קודם כל הוא יכול

רוסלאן עותמאן: בסדר, זה לא קורה

תומר רוזנר: לא, אבל לגופו של עניין, כפי שאמר עורך דין פרידמן, זה נכון שהמדיניות המוצהרת היא שאם מבקשים ארכה אז הם נותנים ארכה אבל זה לא מופיע בחוק, אז אנחנו חושבים שזה כן צריך להופיע, דבר ראשון

מרשה פרידמן: רק שיובהר שהסעיפים האלה לא מתייחסים לרמ"י

תומר רוזנר: יתייחסו גם אליכם, זה בסדר

תומר רוזנר:  מעבר לכך אני אתן דוגמה שהיא לא מופיעה כרגע בנוסח

יעקב אשר: אמרת שאין לכם התנגדות

תומר רוזנר: אני אתן לכם דוגמה שלא מופיע כרגע בנוסח, אנחנו נבקש להוסיף אותה, ואני מתנצל שלא אמרנו לכם קודם, ראינו את זה רק הבוקר

תומר רוזנר:  על פי תקנות העבירות המנהליות שנוגעות לתכנון ובנייה הטלת קנס מנהלי, כפי שאתם זוכרים מדובר בקנסות מנהליים כבדים ביותר, של מאות אלפי שקלים, אפשרית רק לאחר מתן התראה וניתנת למותרה תקופה של 30 יום לבצע את ההריסה או את השינוי, מה שצריך

תומר רוזנר:  אנחנו מניחים או אנחנו חושבים שזה נכון להאריך לו את התקופה הזאת, זה לא מתקבל על הדעת שבמצב הנוכחי – כנראה שזה כן מתקבל על הדעת, אני חוזר בי, אבל אנחנו חושבים שזה לא נכון בתקופה הזו להישאר עם תקופה של 30 יום

לילך שלום: אבל לאיזה מקרים - - -      

תומר רוזנר: למקרה שהבן אדם נמצא במילואים למשל

לילך שלום: אין לי התנגדות, אני רק מנסה להבין

לילך שלום:  מתי ניתנה התראה?      

תומר רוזנר: לא משנה, בתקופה שאנחנו מדברים עליה

לילך שלום: אנחנו עכשיו לא מוסרים התראות, שיהיה ברור, אז אם הכוונה היא להתראה שנמסרת במהלך מ-7 אוקטובר ואילך אין לי כל התנגדות להאריך את זה

תומר רוזנר: לא, התראה שניתנה למעשה מספטמבר

לילך שלום: אז אם אנחנו מדברים על 7 בספטמבר, גם לא תהיה לי התנגדות להאריך את זה בתקופה סבירה

לילך שלום:  אני לא יודעת כמה זמן הצעת

תומר רוזנר: לא הצענו

נאור שירי: תומר, שאלה

נאור שירי:  אנחנו תמיד מסתכלים, הפוזיציה, היא תמיד מסתכלת על מי שצריך לפנות, אנחנו לא מסתכלים על מי שזה פוגע בו דווקא עצם הפלישה

תומר רוזנר: נכון

נאור שירי: אנחנו מאריכים ומאריכים, מבינים, אבל בפלישה הציבור ממש נפגע, אפילו במידה לא מעטה

תומר רוזנר: נכון

תומר רוזנר:  אבל זה המחיר שאנחנו משלמים פה כשאנחנו מאריכים להם את המועדים

יעקב אשר: אבל זה מה שהיא אמרה, בכל מקרה הארכת המועדים שהם מקבלים בשביל עצמם נותנת גם את הזכויות כביכול לאזרח הפולש

נאור שירי: ההפרה נמשכת

יעקב אשר: הפולש שאנחנו דואגים לו

נאור שירי: לא, אנחנו לא צריכים לדאוג לפולש

יעקב אשר: לא, כי אומר היועץ המשפטי, זה איזה שהוא עיקרון, לא יכול להיות שאתה מאריך לעצמך ולא מאריך לו, אבל פה זה גם הולך אוטומטית, ברגע שהארכת להם הארכת גם לו

יעקב אשר:  לכן אני לא רואה בזה כזה קריטי

יעקב אשר:  אני רוצה לסיים, אני לא רואה בזה דבר קריטי, היא אמרה ש-7 בספטמבר לא מפריע לה, כמה ימים? אחד זה הרבה, חמש זה קצת? תסגרו את העניין

תומר רוזנר: אנחנו רוצים לשמוע את העמדה שלהם, אני לא יודע מה העמדה שלכם

תומר רוזנר:  אם אתם מדברים על אותה תקופה כמו שביקשתם אני מניח שאתם לא תטילו קנסות בתקופה הזאת

לילך שלום: נכון, אנחנו לא מטילים קנסות בתקופה הזאת, כרגע אנחנו יודעים שבוודאות עד תחילת דצמבר אנחנו לא עושים פעולות אכיפה, כי כמו שאמרתי אנחנו מגויסים ל – מ-1 בדצמבר אנחנו נצטרך לבחון, אבל גם אז זה יהיה במשורה

יעקב אשר: אז למתי את מציעה? תנו הצעה שלכם

לילך שלום: אני מציעה לתת עוד חודש נוסף, מי שיהיה עד ה-7 בספטמבר עוד חודש נוסף, בכל מקרה עוד 30 יום, להכפיל את התקופה

תומר רוזנר: שנייה

תומר רוזנר:  הוא קיבל צו ב-10 בספטמבר וב-7 באוקטובר גויס למילואים, מה דינו? אני שואל באמת

יעקב אשר: אנחנו לא יכולים להיכנס - - -     

לילך שלום: דינו יהיה שיפנה אלינו ויקבל ארכה נוספת

נאור שירי: איך הוא יפנה אלייך? הוא במילואים

לילך שלום: בסדר, אנחנו כרגע, כבר אמרתי, עד דצמבר אנחנו לא עושים כלום

לילך שלום:  הנה, עבר חודש

לילך שלום:  עברו חודש וחצי, לא בדקנו לראות אם מישהו פינה, לא עשינו דבר

לילך שלום:  אז אם מישהו מקבל עכשיו ויכול לפנות אלינו לבקש זמן נוסף, אם לא, העסק לא פועל

לילך שלום:  אם הוא לא מפעיל את העסק אז העסק לא פועל, הוא מבחינתי עומד בבקשה שלי

לילך שלום:       יש לי הצעה, אפשר להציע אולי שנחריג את זה כמו שעשינו ליישובים מסוימים או לאזורים מסוימים, איפה שיש גם מגויסים וגם מפונים

יעקב אשר: כן

לילך שלום: ואז אפשר לקבוע שתקופת ההקפאה תהיה לכולם

תומר רוזנר: לא תקופת ההקפאה, תקופת ההקפאה היא שלושה שבועות

תומר רוזנר:  את מתכוונת לתקופה הקובעת

לילך שלום: סליחה, התכוונתי לתקופה הקובעת

תומר רוזנר: אני חושב שכדאי לעשות כך, תיכף תגידו לי מה דעתכם

תומר רוזנר:  לגבי כלל הזה 30 יום, מה שהצעת, ולגבי האוכלוסיות המיוחדות, פונו או מגויסים וזה, זה יהיה עד שלושה חודשים

תומר רוזנר:  מה דעתכם?      

לילך שלום: עליי זה מקובל

יעקב אשר: מאה אחוז, יופי

תומר רוזנר: אפשר לעבור הלאה?      

יעקב אשר: יש עוד הערות?      

מרשה פרידמן: רק לגבי מנגנון ההחרגה, ביקשתי להוסיף שם תבחין נוסף, שלא יהיה מטעמים תכנוניים או ביטחוניים אלא גם מטעמים של - - -     

תומר רוזנר: אמרנו שנוסיף אותו, אבל הניסוח יהיה אחר, כפי שאמרתי

תומר רוזנר:  מכיוון שאנחנו רוצים להבהיר שהכוונה היא שבתקופה הזאת פעולות האכיפה יהיה רק בדחיפות

תומר רוזנר:  כרגע זה לא כתוב כך

יעקב אשר: אוקיי, תגיעו לנוסח

לילך שלום: בסדר, אנחנו נהיה בקשר עם הייעוץ המשפטי לגבי הנוסח

מרשה פרידמן: דחיפות מיוחדת

תומר רוזנר: כן

מרשה פרידמן: כתוב דחיפות מיוחדת

תומר רוזנר: לא, כרגע כתוב שהתקופות לא יבואו במניין, אבל כפי שאמרנו, גם במצב הרגיל אתם יכולים לעבוד לפני שהתקופה נגמרת

לילך שלום: אנחנו פשוט רצינו לנסח את זה

לילך שלום:  יש לנו הסכמה על העיקרון

תומר רוזנר: הוועדה מסכימה על העיקרון ואנחנו נמצא את הניסוח, אם אדוני היושב ראש יסמיך אותנו

יעקב אשר: מאה אחוז, מקובל, הוסמכתם

רעות בינג: אני ממשיכה

רעות בינג:           בחוק המקורי של דחיית המועדים יש שתי הגדרות למועד נקוב, יש מועד שהוא בא בציון תאריך מסוים, לא יודעת, 21 בדצמבר, ויש מועד שנקבע בציון מועד שחל מדי תקופה, כל שנה במועד מסוים צריך לבצע משהו מסוים

רעות בינג:  כאן הכנסנו לסעיף את שתי ההגדרות

רעות בינג:           זה בעצם הסעיף המרכזי שמכוחו נעשות ההקפאות כשמדובר על סעיפים שמנויים בתוספת, שעוד מעט נראה אם אנחנו דנים בהם עכשיו, וביחס לכל הפעולות שבסעיפים שמנויים בתוספת יש תקופת הקפאה של שלושה שבועות

רעות בינג:  כמו שאמרנו, העיקרון שהנחה את הממשלה הוא שמדובר בפעולות של האדם מול מוסד התכנון או הרשות, אנחנו ביקשנו להוסיף כאן לתוספת עוד סעיפים שהם תחת עקרונות נוספים

רעות בינג:  זה הסעיף המקורי, יש כאן אפשרות גם להחריג תכניות מסוימות מההסדר הזה ולקבוע שביחס אליהן לא תהיה תקופת הקפאה

רעות בינג:  מה שכן הוספנו זה פרסום באתר האינטרנט של מינהל התכנון של אותן התכניות המוחרגות שבהן אין הקפאת מועדים

רעות בינג:  זו התוספת של הוועדה

רעות בינג:       (היו"ר ארז מלול)     

ארז מלול: יש הערות? מישהו רוצה להעיר? יפה, פה אחד

ארז מלול:  סעיף 4

רעות בינג: השאלה אם התוספת עכשיו, אם לדבר על התוספת

ניצן פלדמן: רעות, אפשר הבהרה על הסעיף הזה? זה קשור ל-(ג) ו-4

רעות בינג: ל-4 עוד לא הגענו

ארז מלול: אז אולי ב-4, נחכה ל-4

ארז מלול:  תקראי את 4

ניצן פלדמן: אין בעיה, פשוט נצטרך לחזור ל-(ג)

ניצן פלדמן:  (ב), סליחה

רעות בינג: זו בעצם הוראה ספציפית שנוגעת להוראות בתוך הוראות פקיעה בתוך תכנית כשכאן ביחס להוראות שקבעו פקיעה בטווח של התאריכים שנקבעו כאן יש דחייה של הפקיעה והם יפקעו בחלוף חצי שנה

ארז מלול: אמרת הבהרה

דנה פריד אשריאל: רק שאלה

דנה פריד אשריאל:  פשוט רק להבין, במידה לדוגמה שיש הוראות פקיעה שאומרת שאם עד לתאריך X לא יצא היתר בנייה התכנית נגיד פוקעת, אז רק לוודא שזה באמת נכנס בסעיף 4 ולא בסעיף 3(ב) לגבי הוראות שנקבעות בתכנית

בנימין ארדיטי: ההערה נכונה

בנימין ארדיטי:  קודם כל לזה הייתה הכוונה, בדרך כלל הוראת פקיעה בתכנית מנוסחת ככל שלא תוגש בקשה להיתר עד מועד X התכנית תפקע, לא משנה עם סמכות של מוסד תכנון להאריך אותה, כל מה שקשור לפקיעת תכנית זה סעיף 4 המוצע

בנימין ארדיטי:  למען הסר ספק המועדים פה כוללים גם את תמ"א 38

בנימין ארדיטי:  לא תמ"א 38 הכללית שפקעה ב-1 באוקטובר

ארז מלול: אז מה אתה מציע?      

בנימין ארדיטי: לא, אני רק מסביר, אני כבר אתייחס למה שהיא שואלת

בנימין ארדיטי:  למען הסר ספק, תמ"א 38 הכללית פקעה ב-1 באוקטובר, לא רלוונטי, כי החוק מאריך רק אם הפקיעה הייתה החל מה-7 באוקטובר, אבל תמ"א 38 שהורחב לעשרות רשויות, כפי שפורט בהחלטת המועצה הארצית, כיוון שהמועד חל בפברואר, כן נופלת לסעיף 4, חשוב לציין את זה ולכן הפקיעה של תמ"א 38 תידחה בשישה חודשים ממועד הפקיעה כפי שנקבע בהחלטת המועצה הארצית

בנימין ארדיטי:       לשאלתך, היחס בין 3(ב) לסעיף 4 טיפה מעורר בעיה

בנימין ארדיטי:  רעות, אנחנו מציעים, למען הסר ספק, להשמיט מ-(ב), שוב, אני לא יודע, אולי תומר חשב על משהו חריג יחסית, אבל כיוון שההצעה שלנו ב-(ב) כוונה לפקיעה אנחנו מציעים להשמיט מהמילים 'יקבעו בתכנית מועד לביצוע פעולה בתאריך מסוים' כדי שלא תהיה התנגשות עם סעיף 4

רעות בינג: השאלה אם יש הוראות אחרות שהן לא הוראות פקיעה?      

בנימין ארדיטי: לחילופין לכתוב ב-4 שלא חל לגביה הוראת סעיף 4

בנימין ארדיטי:  זו ההצעה השנייה

בנימין ארדיטי:  שב-3(ב) הוראה בתכנית מועד לביצוע פעולה, שלא חלים לגביה הוראות סעיף 4

בנימין ארדיטי:  זאת אומרת שלא תהיה סתירה בין סעיף 3(ב) שמדבר על - - -     

רעות בינג: בתכנית מועד לביצוע פעולה, שלא חלות לגביו הוראות סעיף 4

רעות בינג:  זו הייתה הכוונה ב'על אף האמור'

רעות בינג:  השאלה אם זה מספיק

תדמור עציון: בני, יש שם 'על אף האמור' ב-4

תדמור עציון:  ש-4 זה ספציפי אל מול 3(ב)

רעות בינג: שאם מדובר בפקיעה ההסדר הוא - - -     

בנימין ארדיטי: אז יכול להיות שזה מספק

רעות בינג: בסדר, אני אבדוק

דנה פריד אשריאל: רצינו רק את ההבהרה להבין שהבנו כמו שצריך, תודה

בנימין ארדיטי: אני לא יודע, ב-3(ב) אני לא מכיר דוגמאות, אבל אולי זה קיים

בנימין ארדיטי:  אני לא מכיר דוגמאות של תכנית קובעת מועד לביצוע פעולה שהיא לא קשורה להוראה, אולי יש את זה, בסדר

שלום זינגר: שלביות

תדמור עציון: לא, זה לא חל על שלביות

ארז מלול: אם שלום מסכים איתך אז אני רגוע

שלום זינגר: תכניות ישנות שבהן השלביות קובעת את זה

רעות בינג: סעיף 5, סמכות יושב ראש תכנון להאריך תקופות, כאן יכול להיות שנשנה גם את השם של הסעיף, תקופות להגשת התנגדויות, כי זו המהות שלו

רעות בינג:           כמו שאמרתי, זה סעיף שמתייחס להתנגדויות והוא נותן סמכות הארכה ליושב ראש מוסד תכנון שהיא סמכות שלא מוגבלת בזמן כשהרעיון היה באמת לתת מענה גם למצבים ספציפיים של אנשים שלא יכולים, מכל מיני סיבות שקשורות למלחמה, לעמוד בזמנים וגם החלטות עקרוניות לגבי תכניות מסוימות וכו'

רעות בינג:       ויש כאן גם הוראה שמתייחסת להתנגדות שהוגשה אחרי כל המועדים האלה

רעות בינג:  אם היה מישהו שמסיבות מוצדקות לא היה יכול לעמוד בזמנים, גם המקוריים וגם אלה שהוארכו, אז תהיה לו אפשרות להגיש את ההתנגדות וידונו בהתנגדות הזו מחדש ובעצם יפתחו את הדיון מחדש, הן ביחס לתכנית וגם ביחס להיתר

תומר רוזנר: שאלה שאני רציתי לשאול את מינהל התכנון לדעתם לגבי התחולה

תומר רוזנר:  יש לנו את תקנה 36 של תקנות הרישוי לגבי בעלים שלא חתמו על הסכמה, לכאורה זה לא נחשב התנגדות לפי 149 או 102, או וואט אבר, אבל גם במקרים האלה צריך לאפשר כמובן את אותו מנגנון לאדם שלא נמצא או אדם ש – איך אנחנו - - -     

בנימין ארדיטי: נכון, יכול להיות שאפשר להציע נוסח, זו הערה נכונה לדעתי

בנימין ארדיטי:  זאת אומרת לא רק התנגדויות לתכנית או להקלה או לזכויות מותנות כמו תמ"א 38, אלא גם התנגדות שכנים לפי תקנות הרישוי

בנימין ארדיטי:  יש נוסח בחוק שאפשר להפנות, זאת אומרת שמיעת טענות שנקבעו לפי חוק זה, יש את זה ברישוי מקוצר

תומר רוזנר: זה גם צריך לחול על כל ההליכים דמויי ההקלות

בנימין ארדיטי: כן, אם זה זכויות מותנות בשיקול דעת ועדה מקומית ובהליך דמוי הקלה, זה כתוב, כמו תמ"א 38, אתה מדבר על היתר תואם תכנית, זכות התנגדות שכנים בעצם

תומר רוזנר: מי שלא חתם

בנימין ארדיטי: כן, התנגדות שכנים לפי תקנות הרישוי שיש להם 15 יום, לפי זיכרוני, אז גם שם תינתן סמכות ליו"ר להאריך וזה ייתן מענה גם להערה הקודמת, אני חושב, אני אמרתי קודם שיש מענה לאותן ועדות מקומיות עמוסות וכו', אז בתכניות ובהקלות יש מענה מוגדר, אבל אם נוסיף את זה יהיה מענה גם להיתר תואם תכנית ברוב המכריע של המקרים כי דרך הארכת המועד להגשת התנגדות יהיה אורך נשימה נוסף לרשות הרישוי עצמה

תומר רוזנר: האם אנחנו מכירים הליכים נוספים מעבר למה שחשבנו כרגע?      

בנימין ארדיטי: אנחנו מדברים על הליכים שיש זכות לציבור להישמע

בנימין ארדיטי:  זכות לציבור להישמע, אם אנחנו מוסיפים התנגדות שכנים אני לא מכיר הליכים נוספים

רעות בינג: אז אנחנו מוסיפים לסעיף הזה את הנושא של התנגדות שכנים

תומר רוזנר: אז תציעו לנו נוסח

שלום זינגר: זה לא מוגבל בזמן? כי לחוק הזה אין פקיעה

בנימין ארדיטי: זה הוראת שעה

שלום זינגר: שמה יקרה אחריה? עד מתי היא בתוקף הוראת השעה?      

בנימין ארדיטי: שנה, לפי זיכרוני

שלום זינגר: במשך השנה הזאת הוא יכול להאריך?      

רעות בינג: אין הוראה שהיא הוראת שעה

תומר רוזנר: למרות שכותרתו של החוק היא - - -      

קריאה: החוק הוא חוק קבוע?      

תומר רוזנר: כן, גם החוק הכללי

שלום זינגר: צריך לקחת בחשבון שמישהו, בני, אם התכנית תגיע לדיון עוד שנה וחצי הוא יוכל להאריך

תומר רוזנר: אני אסביר

תומר רוזנר:  להבדיל מהחוק שהתייחס לתקופת הקורונה שבו בסעיף 50 נקבעה תקופת תוקפו של החוק כולו, בחוק הזה הממשלה לא הציעה הוראת שעה

בנימין ארדיטי: אז נאמר שזה חוק קבוע

תומר רוזנר: כן, למרות שכותרתו הוראת שעה

בנימין ארדיטי: אז אני לא יודע מה הוראת שעה פה

שלום זינגר: זה אומר שאם תכנית מגיעה לדיון - - -     

תומר רוזנר: אני אתן דוגמה שהממשלה נקטה בה דרך דומה, בחוק המתחמים המועדפים, שהוא חוק קבוע, אמנם הוא חל על תכניות שמוגשות או מופקדות או מאושרות בתקופה פלונית אבל הוא חוק קבוע

תומר רוזנר:  לכן התקופות הן הוראת שעה, התקופות הספציפיות שמנויות כאן

תומר רוזנר:  זה נכון שהסעיף הזה צריך להסמיך אותו לאיזה שהיא תקופה כי הוא מן הסתם לא אמור להיות - - -     

רעות בינג: הוא מוגבל להצדקה שנובעת מהמצב הביטחוני המיוחד

תומר רוזנר: בדיוק, אני חושב שזה מספיק

תדמור עציון: הוא מוגבל למצב הביטחוני, נראה לי שזה מספיק, זה תוחם את שיקול הדעת שלו

תומר רוזנר: נכון

רעות בינג: ויש גם הגדרה למצב ביטחוני מיוחד שהיא הגדרה פורמלית, הכרזה

בנימין ארדיטי: אבל זה לא קשור בכלל לתקופה הקובעת הכללית

שלום זינגר: זה אומר שאם מישהו יבוא עוד שנתיים ויאמר: תשמעו, לא הגשתי בשעות כי הייתי ככה וככה, לא חשוב מה, בתקופה הזאת שהייתה מלחמה, הוא יוכל להגיש התנגדות עוד שנתיים בתכנית

תומר רוזנר: אם הוא היה שנתיים במילואים אז התשובה היא כן

רעות בינג: אם הייתה הצדקה

תומר רוזנר: התשובה לשאלתך היא מאוד פשוטה

תומר רוזנר:  אם הוא הגיש את ההתנגדות שנתיים אחרי שהוא סיים את שירות המילואים, לצורך הדוגמה, אז יגידו לו שאין הצדקה לבקשה שלו, ישנת על זכויותיך וכו'

תומר רוזנר:  אם הוא יגיש אותה 15 יום, 20 יום, 30 יום לאחר, אז יש שיקול דעת ליושב ראש מוסד התכנון

שלום זינגר: לא, הטענה שלו יכולה להיות, והיא טענה נכונה, תעזוב מילואים, אני בתקופה הזאת הראש שלי, כמו כל עם ישראל, לא היה בתכניות, נזכרתי עכשיו

תדמור עציון: לא, לכן יש הגדרה של המצב הביטחוני המיוחד, שהוא ייגמר

תומר רוזנר: חזקה על יושב ראש מוסד התכנון - - -     

שלום זינגר: חזקה ניתנת לסתירה

תומר רוזנר: יכול להיות, אבל אנחנו בחזקת התקינות המנהלית, חזקה על יושב ראש מוסד התכנון שאם תהיה טענה כזאת אז היא לא תתקבל

דנה פריד אשריאל: אנחנו כן מאוד חוששים מסעיף קטן (2), אנחנו נשמח אם אפילו בסיפה אולי ניתן להוסיף איזה שהיא בכל זאת – אנחנו, התאחדות הקבלנים, חשובה לנו מאוד הוודאות

דנה פריד אשריאל:  אנחנו נחזור בטח על אותו עניין גם בסעיף 12 בהמשך, נגיד שהתקבלה החלטה, מתחילים לפעול לפיה ואז הולכים אחורה, לפחות זכות טיעון, אם כבר משהו קרה כאן, או ובלבד שלא ייגרם נזק בלתי סביר למישהו

דנה פריד אשריאל:  אנחנו מבינים את העניין של מצב חירום, אבל אין תקופה מוגדרת

דנה פריד אשריאל:  אנחנו צריכים בכל זאת משהו שגם ינחה את שיקול הדעת מה יהיה סביר ומה לא

תומר רוזנר: שיקול הדעת הוא המצב הביטחוני

תומר רוזנר:  מן הסתם אנחנו, כפי שאמרת, וההערה היא נכונה גם לגבי ההחלה הרטרואקטיבית שאנחנו מדברים בה כאן, כל החוק הזה וכל תקופות הדחייה, יש מחיר למצב שבו אנחנו נמצאים, הוא מצב מסוים של אי ודאות, אנחנו מבינים את זה, אבל אני לא רואה דרך לפתור את הבעיה הזאת

דנה פריד אשריאל: בעצם אי אפשר להתקדם באיזה שהיא תקופה, צריך להגביל את זה באיזה שהיא תקופה

בנימין ארדיטי: אני חושב אולי שתדמור תציג איזה שהוא נוהל

בנימין ארדיטי:  למען ההגינות, רק נסביר את האירוע

בנימין ארדיטי:  הסמכות פה היא כפולה, קודם כל הסמכות היא להאריך מראש, אבל גם להאריך בדיעבד את המועד להגשת התנגדויות, בהחלט ייתכן, בדוגמה שהזכרת, שיבוא מי שישוחרר ממילואים בעוד כשלושה חודשים לצורך הדוגמה ויגיד שהוא לא יכול היה להגיש התנגדות והבקשה תימצא מוצדקת, בהחלט תרחיש סביר שיקרה

בנימין ארדיטי:  במצבים האלה, יכול להיות שלא הוגשו התנגדויות או שיו"ר מוסד התכנון בכלל לא מודע לזה, אולי תדמור תפרט, אבל יהיו הנחיות שלא ייכתבו בחוק כדי למנוע מצב בלתי הפיך שעניינו - - -     

תדמור עציון: מכוח ההוראה בחוק

בנימין ארדיטי: מכוח ההוראה בחוק בסעיף 6, שכבר נגיע אליה, שבעצם התכנית לא תפורסם ברשומות בתקופה X, כרגע חודש, וכנ"ל לא יינתן היתר מכוח החלטה לאשר הקלה ושימושים חורגים בתקופה של חודש

בנימין ארדיטי:  הנוהל הזה יתעדכן מעת לעת לפי הנסיבות כדי בדיוק לא ליצור מצב בלתי הפוך שייצא היתר או תכנית תפורסם ברשומות ואחרי זה מישהו יגיש התנגדות ונצטרך לבטל את החיקוק שכבר פורסם ברשומות וכו'

ניצן פלדמן: כלומר יהיה אפשר להתקדם בתהליך, אבל לא יהיה אפשר לקבל היתר

תדמור עציון: עד צעד אחד לפני

דנה פריד אשריאל: ולמה לא בחוק לצורך העניין?      

תדמור עציון: כי אנחנו רוצים לייצר פה גמישות ואנחנו רוצים לבחון את זה מעת לעת

תדמור עציון:  אם למשל יש שחרור יחסית נרחב של חיילי מילואים זה יכול להשליך, אם חלילה יש החמרה במצב אולי זה יילך הפוך

תדמור עציון:  רצינו להשאיר את זה משהו מאוד מאוד גמיש ולא להתחיל לכתוב בחוק הוראות שלא להכניס תכניות לתוקף

ניצן פלדמן: אני חושבת איך אפשר אפילו בהסמכה שלכם לכתוב שלפי הנחיות שייקבעו הוראות

ניצן פלדמן:  המצב ברור לכולם, חוסר הוודאות, כולנו חיים בארץ, פשוט כן לתת פה סופיות אם מישהו רוצה להתקדם להיתר

תומר רוזנר: אני חושב שלפי הצעתו של מר ארביב, אנחנו נרחיב בנושא

תומר רוזנר:  בהערה יש ממש, אבל אנחנו נרחיב בנושא כפי שנאמר לגבי הנחיות מנהל מינהל התכנון, שאנחנו תיכף נדבר עליהן בסעיף הבא, שאנחנו נרצה לשמוע מה ייכלל בהן ואני חושב שחלק מהדברים יבואו לידי ביטוי שם

תומר רוזנר:  שוב, אנחנו מדגישים, מדובר בהנחיה, זאת אומרת ההנחיה תחייב גם את הוועדות המקומיות ואת כל מוסדות התכנון, אבל עדיין יהיה מדובר בהנחיה ואפשר יהיה לסטות ממנה במקרים המתאימים

תומר רוזנר:  זאת אומרת אנחנו ננסה להגביר את הוודאות עד כמה שאפשר, אבל עדיין תהיה כאן רמה מסוימת של אי ודאות

דנה פריד אשריאל: רק שתי שאלות

דנה פריד אשריאל:  האם ההנחיות האלה יחייבו גם את הוועדות המקומיות?     

תומר רוזנר: כן

דנה פריד אשריאל: ושאלה נוספת לגבי עוד פעם סעיף קטן (2), כרגע הוא מתייחס באמת רק לצד אחד של המתרס, רק למי שלא יכול להגיש, האם מצאו לכך הצדקה שנובעת מהמצב הביטחוני, אם אפשר בכל זאת להוסיף איזה שהוא חידוד גם לגבי הצד השני, מישהו שייגרם לו נזק

תומר רוזנר: אבל אין פה איזון

תומר רוזנר:  יש לו זכות קנויה להגיש התנגדות וזה לא קשור לנזק של הצד השני

תומר רוזנר:  הצד השני היה שמח שהוא לא היה מגיש התנגדות כנראה

תומר רוזנר:       (היו"ר יעקב אשר)         

יעקב אשר: בסעיף 5 הגעתם ל – מה שעכשיו דיברתם?     

רעות בינג: זה יוטמע בסעיף 6, אם יהיה צורך

ניצן פלדמן: רק עוד שאלה, אולי ב-5(א)(2) כן לכתוב לתקופות שיוארכו מעת לעת או משהו כזה, כן להגביל? כי בסוף זה באמת אין סופי, גם אם אחרי חצי שנה יבואו זה יתקע את התהליך

תומר רוזנר: שוב אני אומר, הכול נסמך על המצב הביטחוני

תומר רוזנר:  אם המצב הביטחוני יימשך תקופות ארוכות, ואנחנו כולנו מקווים שלא, אז - - -     

ניצן פלדמן: אז בעצם הכול ייתקע

תומר רוזנר: אם המצב הביטחוני יימשך תקופה ארוכה אכן יש חשש שהפעילות במשק תיפגע אנושות

ניצן פלדמן: היא נפגעת

ניצן פלדמן:  אז אני אומרת, אולי בסעיף הזה להוסיף לתקופה ככל שתיקבע על ידי – שזה יהיה ברור שזה לא אין סופי, שיש בחינה כל פעם מחדש של הדבר הזה

רעות בינג: זה לא אמור להיות גורף

תומר רוזנר: גברתי, אני הצעתי קודם, אני מציע שוב, אנחנו נעבור לסעיף 6, סעיף 6 מאפשר את ההנחיות

תומר רוזנר:  אנחנו שוחחנו עם ראש מינהל התכנון לגבי נושאים מסוימים שייכללו בהנחיות ואולי זה ייתן מענה לפחות חלקי למה שמטריד את גברתי

רעות בינג: ואם צריך נדייק כמובן

תומר רוזנר: אני אסביר

תומר רוזנר:  סעיף דומה היה לנו בחוק שעסק בתקופת קורונה ובהארכת מועדים והיוועדות חזותית בתקופת הקורונה ואכן מנהלת מינהל התכנון דאז פרסמה הנחיות שהבהירו לכל מוסדות התכנון איך להפעיל את הוראות החוק ההוא, אם אינני טועה, תדמור תתקן אותי, בעיקר בנושא של ההיוועדות החזותית

תומר רוזנר:       ההצעה היא לאפשר מנגנון דומה שבו תהיינה הנחיות של מנהל מינהל התכנון שינחו את כל מוסדות התכנון, כמובן שמעצם טיבן וטבען של ההנחיות הן לא הוראה מחייבת באופן מוחלט, אלא לרשות המנהלית, במקרה הזה מוסד התכנון או יושב ראש מוסד התכנון, יהיה שיקול דעת לחרוג מן ההנחיות אם יש טעמים המצדיקים זאת בנסיבות המתאימות

תומר רוזנר:  ההנחיות האלה יהיו פומביות כמובן וגם יאפשרו לציבור סעדים במקרה שיחרגו מהן ללא הצדקה מתאימה

תומר רוזנר:       לפני שנשמע הערות אני מציע שעורכת דין תדמור תפרט מה הם הנושאים שאליהם התייחסו ההנחיות

תדמור עציון: אנחנו סוברים שההנחיות נכון שהן יידרשו לכמה נושאים

תדמור עציון:  ראשית להנחות שבחודש הראשון מיום פרסומו של החוק הזה תכנית לא תפורסם לתוקף וזה יחול ביחס לתכניות שהמועד להגשת ההתנגדויות אליהן לא הסתיים לפני ה-17

תדמור עציון: 10 וזאת אלא אם כן מתקיימת בתכנית דחיפות מיוחדת

תדמור עציון:  אפשר יהיה לדון בתכנית ולהחליט על אישורה, אבל לא יהיה ניתן לפרסמה לתוקף

תדמור עציון:  אנחנו רוצים לשוב ולשקול את ההנחיה הזאת בתוך חודש ימים בשים לב למצב הביטחוני ולהיקף שירות המילואים

תומר רוזנר: אולי להסביר שהכוונה היא שאפשר להתקדם עד הצעד האחרון

תדמור עציון: נכון, והסעיף השני הוא בדיוק לפי אותו רציונל, גם במשך חודש ימים מיום פרסומו של חוק זה לא יינתנו היתרי בנייה שכוללים הקלה או שימוש חורג

תדמור עציון:  למעשה לנוכח השינוי שנעשה עכשיו עם ההתייחסות להתנגדויות שכנים בהיתרים תואמי תכנית אז בעצם לא יינתנו היתרים בכלל למשך חודש אם המועד להגשת התנגדויות, או התנגדויות שכנים, או התנגדויות להקלה או שימוש חורג, לא יסתיים לפני ה-7

תדמור עציון: 10, שוב, אלא אם כן מתקיימת דחיפות מיוחדת בהוצאת ההיתר, והכלל הזה יחול גם על מקרים אחרים שבהם יש זכות מותנית שטעונה בהליך פרסום ושמיעת התנגדויות, אם זה תמ"א 38 או מנגנונים דומים

תדמור עציון:  גם זו הנחיה שאנחנו נשוב ונבחן אותה לקראת תום החודש בשים לב למצב הביטחוני ולהיקף שירות המילואים

תומר רוזנר: אני רק אדגיש פה, הכוונה היא כמובן, אם אני מבין נכון, שאם יש החלטה למתן היתר אפשר להתקדם במילוי תנאים ורק הנפקת ההיתר הסופי – הכול אפשר לעשות

בנימין ארדיטי: רק דיוק נוסף, כמו שתדמור אמרה, זה יחול גם על היתר תואם תכנית למעט אם הייתה הסכמה מלאה של השכנים

בנימין ארדיטי:  איפה שאין זכות התנגדות זה יחול, איפה שיש הסכמה אז כמובן אין זכות התנגדות

ניצן פלדמן: היתר תואם תכנית גם? למה לעצור היתר תואם תכנית?      

בנימין ארדיטי: איפה שיש התנגדות שכנים, איפה שאין הסכמה מלאה של בעלי הזכויות ואז יש להם זכות התנגדות לפי תקנות הרישוי

בנימין ארדיטי:  למרות שזכות ההתנגדות מוסדרת בתקנות ולא בחוק יחול אותו כלל

תדמור עציון: הנושא הבא זה הנושא של היועץ הסביבתי שגם עלה כאן בדיון, גם המשרד להגנת הסביבה היה כאן בדיון הקודם

תדמור עציון:  ההנחיה תאמר שיועץ סביבתי, שמחמת המצב הביטחוני יהיה מגויס למילואים או פונה מביתו או בן משפחה של נפגעים או חטופים, לא יכול להעביר הנחיות או חוות דעת סביבתיות בהתאם ללו"ז שקבוע בתקנות התזכירים או בחוק הוותמ"ל, מוסד התכנון לא יקדם את התכנית עד שתינתן ליועץ שהות מספקת להשלים את עבודתו

תומר רוזנר: כמו בחוק התכנון

תדמור עציון: לדעתי בחוק התכנון זה בחינות התזכירים

בנימין ארדיטי: יש בתכנית דרך

תומר רוזנר: שואלת פה רעות, בצדק, בחוק הוותמ"ל, בחוק המתחמים המועדפים, יש יועצים נוספים שיש להם מגבלות זמן כאלה, לאו דווקא יועץ סביבתי

רעות בינג: בכלל כל בעל תפקיד שיש לו מועדים קצרים מאוד

רעות בינג:  גם למצוא ממלא מקום כשמדובר בפרק זמן מאוד מאוד קצר למתן התייחסות

תדמור עציון: אני לא זוכרת בחוק הוותמ"ל, אתה זוכר איזה עוד יועצים מנויים?      

בנימין ארדיטי: יש יועץ סביבתי ויועץ תחבורתי

תדמור עציון: הרציונל הוא אותו רציונל

תומר רוזנר: בדיוק, אני לא הייתי מצמצם את זה רק ליועץ סביבתי כי יכול להיות שזה צוות מלווה שלפי תכנית מסוימת שצריך לתת התייחסות

תומר רוזנר:  אם נקצב לו זמן - - -     

תדמור עציון: צריך להיזהר עם הגדרות נורא מרחיבות כי כל גורם מקצועי, עכשיו כל אחד – בסוף אנחנו נורא רוצים לסגור את כל הפינות ובסוף אנחנו מקפיאים את כל עולם התכנון

תומר רוזנר: ללא ספק

תומר רוזנר:  וגם כאן צריך להגיד שזה רק במקרים שבהם ניתנו להם תקופות מאוד מאוד קצרות לתת מענה

תומר רוזנר:  אם ניתן לו חודשיים אז שימצא לו בינתיים ממלא מקום שיעשה את העבודה במקומו בהנחה שהוא לא עומד בפני עצמו למשל, יש לו משרד מאחוריו והוא רואה שהוא לא יכול אז יש לו זמן

תומר רוזנר:  אבל אם יש לו שבעה ימים או 21 יום זה קצת יותר קשה

תומר רוזנר:  ברור שזה צריך להיות ברמת הגמישות הנדרשת

תדמור עציון: הנושא הנוסף זה לגבי המלצה של ועדה מקומית בתכנית בסמכות מחוזית לפי סעיף 62(ב) לחוק

תדמור עציון:  הוועדה המקומית שלא יכולה להתכנס עקב המצב הביטחוני כדי לגבש את המלצתה, הוועדה המחוזית לא תדון בתכנית עד שהיא תיתן לה שהות סבירה לקיים את הדיון ולהעביר המלצה

תדמור עציון:       ואמירה כללית שתבוא ותאמר שעל יושב ראש מוסד התכנון לשקול בחיוב בקשות להארכת מועד להגשת התנגדויות לפי סעיפים 102 ו-149, מה שדיברנו עכשיו, מכוח הסמכות שניתנה לו בחוק כאשר זה קשור למצב הביטחוני

תדמור עציון:  הקישור למצב הביטחוני מופיע ממילא בהוראות החוק

תדמור עציון:       מה שעכשיו עלה ורשמתי לעצמי וצריך לחשוב על זה, זה האם נכון בהנחיות להידרש להתנגדות שמוגשת בדיעבד, לאחר תום התקופה, עד כמה באיזון פה בין הצורך בוודאות לבין הצורך לתת למי שלא יכול היה להתנגד, עד כמה מוצדק לפתוח אחורה

תדמור עציון:  אני מסכימה שזה לא יכול להיות לנצח

תומר רוזנר: אם תישמע דעתי הייתי אומר שבהקשר הזה הייתי גם מגדיר את האוכלוסיות הספציפיות, שזה לא כל אחד שיגיד שלא היה לו ראש לעסוק בנושא

תדמור עציון: לא, זה ברור שזה מכוון לאנשים שיש להם סיבה טובה

תומר רוזנר: לכן הייתי נותן איזה שהיא הנחיה, קריאת כיוון על מה אנחנו מדברים, שמדובר על אנשים שלא יכלו באמת וגם שהם באמת פנו ממש זמן קצר אחרי שהוסרה המניעה, במרכאות

תומר רוזנר:  אני חושב שזה נכון לנסות להגביר את הוודאות בהקשר הזה

יעקב אשר: סיימת, תדמור?      

תדמור עציון: כן, אלה הדברים המרכזיים

תדמור עציון:  כשנגיע לתוספת אז יש לגביה נושא של תמ"אות ותת"לים, אבל נדבר על זה שם

בנימין ארדיטי: רק הערה קטנה בנוגע למי שיוציא את ההנחיות

בנימין ארדיטי:  אנחנו יודעים שבחוק הקורונה זה נכתב כך, אבל מי שמוציא את ההנחיות האלה, גם את ההנחיות האחרונות שיצאו, זה הנחיות משותפות ליו"ר המועצה הארצית ולמנהל מינהל התכנון, הם חותמים על זה כאחד, מפיצים את זה כאחד, יש בזה גם היגיון

יעקב אשר: מה התיקון שאתם מבקשים?      

בנימין ארדיטי: יושב ראש המועצה הארצית ומנהל מינהל התכנון יפרסמו

תומר רוזנר: אין לי בעיה

יעקב אשר: מקובל

יעקב אשר:  ואם ככה גם באתר

בנימין ארדיטי: זה אותו אתר

תומר רוזנר: עדיין למטה התכנון אין אתר משלו

יעקב אשר: הגיע הזמן

תומר רוזנר: הערות לסעיף 6

דנה פריד אשריאל: רק בקשה גם לגבי ההנחיות, תדמור

דנה פריד אשריאל:  דיברתם על אי מתן היתרים לדוגמה, אז אחת, צריך לקחת בחשבון שזה אומר שלא יינתנו עכשיו היתרים וזה יקפיא את הכול, לא רק בעוטף או בצפון

תדמור עציון: אנחנו מבינים

דנה פריד אשריאל: אז צריך לראות מה עושים

דנה פריד אשריאל:  ושתיים, לגבי תוקף של החלטה לתת היתר

דנה פריד אשריאל:  הרי בחוק של האישורים הרגולטוריים באמת זה הוארך, אבל שווה פה לשים לב, כי אנשים שהוארך להם כי יש כאן איזה קושי והם הגיעו לקו הסיום ועכשיו יאריכו בחודש או בעוד קצת, יכול להיות שלא ניתן יהיה להוציא בסוף את ההיתר

דנה פריד אשריאל:  אז אם המועדים האלה יכולים לא להיספר

תדמור עציון: לא, התוקף זה שנתיים

דנה פריד אשריאל: שנתיים עם עוד שנה

תדמור עציון: זה שנתיים

תדמור עציון:  אנחנו מדברים על החלטות שהמועד להגשת התנגדויות כבר היה אחרי ה-7 בנובמבר, המועד האחרון, אז יש לך שנתיים קדימה פלוס ארבעה חודשים

תומר רוזנר: ההנחה המצערת היא שהיתר בנייה לא ניתן על ידי רשות הרישוי בתקופה שקובע החוק, בשלושה חודשים, וזה לוקח בדרך כלל קצת יותר

ניצן פלדמן: אני יודעת שאתם מבינים את זה ואנחנו גם מבינים את המצב של חוסר הוודאות, אבל כל חודש כזה של דחייה, כשאני מזכירה שאנחנו כבר בחודשים של דחיות עקב גם מלחמה ולפני זה הבחירות, כל חודש כזה הוא מכה גדולה למשק

ניצן פלדמן:  חייבים לאזן פה כמובן בין הזכות להתנגדות, שהיא מאוד חשובה כמובן, גם אנחנו לפעמים מתנגדים, לבין הקושי פה למשק

יעקב אשר: רוח הדברים הובנה, תשובה

תומר רוזנר: התשובה היא, כמו שאמרתי, למרבה הצער, אני לא מכיר ואני אופתע מאוד אם אנחנו נמצא מקרה שבו בין ההחלטה למתן היתר להיתר חלף פחות מחודש

תומר רוזנר:  זה לא המצב, נכון?      

ניצן פלדמן: הלוואי, חותמת על זה

תומר רוזנר: אז אנחנו לא פוגעים פה, אנחנו מדברים על החלטות שניתנו אחרי ה-7 באוקטובר, מועד להגשת התנגדויות סליחה

תדמור עציון: לא, שהמועד האחרון להגשת התנגדויות היה אחרי ה-7 באוקטובר

ניצן פלדמן: את צודקת

יעקב אשר: בבקשה, התחדשות עירונית

אופיר אתגר: לא הרשות, הפורום להתחדשות עירונית

אופיר אתגר:  אני רוצה להעלות שוב פעם את הנושא הזה של היתרי שינויים שהעליתי בפעם הקודמת ואני לא ראיתי פה התייחסות לנושא הזה

אופיר אתגר:  זה פרויקטים שנמצאים בתהליך בנייה, דיברנו על זה, לא ראיתי התייחסות

יעקב אשר: תזכיר לנו

אופיר אתגר: רוב הפרויקטים שנמצאים בהיתר באיזה שהוא שלב מוציאים היתר שינויים, היתר לכל דבר ועניין, עוברים ועדה, מקבלים את החלטת הוועדה

תומר רוזנר: היתר שלא טעון החלטת ועדה

יעקב אשר: לא, זה היה ויכוח בפעם הקודמת

תומר רוזנר: היתר שינויים, זה של המהנדס, זה כל הרעיון של היתר שינויים

יעקב אשר: לא, יש שינויים גם בוועדה

יעקב אשר:  אנחנו חוזרים על אותו דבר

יעקב אשר:  מה אתה מבקש? בהנחה שזה שינויים לא של המהנדס

אופיר אתגר: אני רוצה להבין איך התהליך הזה - - -     

יעקב אשר: זה טעון פרסום והקלה?      

אופיר אתגר: לפעמים כן

יעקב אשר: ומה אתה מציע?      

אופיר אתגר: אני לא מציע, אני רוצה להעלות את זה לדיון, אני רוצה להבין איך - - -     

תומר רוזנר: אם זה טעון הקלה - - -     

אופיר אתגר: אלה פרויקטים שנמצאים בתהליך בנייה, אם הם לא יקבלו את האפשרות לקבל ועדה ולקבל היתר הם יהיו בבעיה, הם לא יוכלו להתקדם קדימה ולבצע את השינויים שמיועדים בבניין ואתה יכול לייצר פה סיטואציות שהבנייה תיעצר עם שלדים וכל מיני סיטואציות מוזרות כאלה

אופיר אתגר:  זה מה שאני מעלה פה

בנימין ארדיטי: שוב, אם זה טעון הקלה אז יש בין כה וכה לוועדה המקומית 90 יום לפי החוק לקבלת החלטה

בנימין ארדיטי:  אני לא בטוח כמה זה פוגע

בנימין ארדיטי:  אני מבין את ההערה, אבל –      

תומר רוזנר: ההערה נכונה, אבל אין מה לעשות

אופיר אתגר: הפחד שלי זה שזה יקפיא את כל המצב

בנימין ארדיטי: לא, אתם יכולים להתקדם לגמרי עם בקשת ההקלה ועם הפרסום ואפילו דיון בהתנגדויות, הכול בסדר, אבל לא ניתן להוציא את ההיתר בהמשך לבקשת ההקלה אלא בכפוף למה שאמרנו קודם

תדמור עציון: בהנחיה נאמר: אלא אם כן יש איזה שהיא דחיפות מיוחדת

תדמור עציון:  יהיה פה שיקול דעת, אם יהיה משהו שהוא במובהק יעורר דחיפות אז זה ייבחן

קריאה: מיטל להבי, עיריית תל אביב

מיטל להבי: אני מדגישה שאני לא מדברת בשם עיריית תל אביב, העמדות שלי לא בהכרח מקובלות, אני מדברת בכובעי כיושבת ראש המטה האזרחי למיגון העורף

מיטל להבי:  אני רוצה לדבר על הארכת המועדים הכללית, אני רוצה לדבר על זה שהארכת המועדים הכללית צריכה לכלול גם את המועדים בהחלטה 686 באשר לתוקף תמ"א 38 ואת הזמן המוקצב להגשת תכניות מחליפות

יעקב אשר: דיברנו על זה הרבה

תומר רוזנר: יש התייחסות

נתן אלנתן: זה היה בסעיף 4, זה כבר הופיע ואנחנו מאריכים בחצי שנה

רעות בינג: לרשויות

תדמור עציון: אלה שהיו אמורים עד ה-1 בפברואר יוארך בחצי שנה

יעקב אשר: טופל

תומר רוזנר: גב' להבי, הבנת את התשובה?      

מיטל להבי: הבנתי שהארכתם בחצי שנה

יעקב אשר: נכון

תדמור עציון: לא את כל התמ"א

יעקב אשר: לא את החוק, את האפשרות של אותן רשויות להגיש תכניות חלופיות

מיטל להבי: הרשויות לא עבדו בתקופה הזאת וצריך את הארכת הזמן

נתן אלנתן: רק נסביר, תמ"א 38 פקעה ב-1 באוקטובר באופן כללי, את זה לא מאריכים, זה היה לפני ה-7 באוקטובר, באותן רשויות שפורטו בהחלטת המועצה הארצית, שפקיעת התמ"א תהיה בפברואר, זה מוארך בחצי שנה

יעקב אשר: מיטל, עוד משהו?      

מיטל להבי: תודה רבה

יעקב אשר: הלאה

משה סולומון: הערה לסעיף 6

משה סולומון:  הייתה לנו הערה שרצינו להביא בפני הוועדה

משה סולומון:  יש לנו התנגדות ברמה העקרונית לסעיף 6 שבעצם מייצר מדרג שנותן סמכות למינהל התכנון וליושב ראש המועצה הארצית לתכנון ובנייה לתת הנחיות למוסדות תכנון שכוללות גם את הוועדות המקומיות

משה סולומון:  מדובר במשהו שהוא לא קיים היום

תומר רוזנר: אני חולק עלייך

משה סולומון: אנחנו סבורים אחרת ויש לנו התנגדות עקרונית לדבר הזה שמבחינתנו הוא פתיחת פתח, לא להסדר אלא לעצם העובדה שיש כאן סמכות חדשה

יעקב אשר: תשובה

תומר רוזנר: אין תשובה

יעקב אשר: ומחאה

יעקב אשר:  מטה המאבק

יעקב אשר:  לפחות תגיב

יעקב אשר:  מינהל התכנון? היא אומרת שיש לה התנגדות עקרונית לכך שייתנו להם הנחיות

משה סולומון: נחקק פה הסדר שמסדיר - - -     

יעקב אשר: והיא אומרת, והיא הדגישה, זה לא בגלל שהוספתם עכשיו גם את - - -     

בנימין ארדיטי: זה ודאי שלא

יעקב אשר: גם מינהל התכנון, כשזה היה בנוסח הקודם, זה גם הפריע לה

משה סולומון: נכון

בנימין ארדיטי: אני אגיד שני דברים

בנימין ארדיטי:  ראשית, כפי שאמר היועץ המשפטי, היה לזה תקדים בחוק הקורונה, שמנהל מינהל התכנון מפרסם הנחיות מחייבות עם מעמד של הנחיות ונעשה בזה שימוש, אז זה לא לראשונה קיים בחוק

משה סולומון: זה במעמד המלצה

בנימין ארדיטי: יש לזה תקדים כבר בחוק

בנימין ארדיטי:  שנית, כמובן בכל מה שנוגע לוועדות המחוזיות הסמכות טבועה גם ללא החוק

יעקב אשר: לא על זה היא דיברה

בנימין ארדיטי: ונעשה בזה שימוש, ואנחנו מוציאים, לא מהיום ולא מאתמול, הנחיות גם לוועדות המקומיות

בנימין ארדיטי:  אין להן מעמד מחייב כהנחיה, קוראים לזה בשמות שונים, אבל זה דבר שנעשה לא ב - - -     

יעקב אשר: היא לא אוהבת את חוסר האסתטיקה הזאת לגבי השלטון המקומי, אבל אני עדיין מכריז, השלטון המקומי חי, נושם, בועט ועצמאי ככל הניתן

יעקב אשר:  הלאה

יעקב אשר:  עוד מישהו רוצה להעיר משהו?      

תדמור עציון: אני רק אומר שגם בחוק הקורונה נעשה בזה שימוש מושכל ובמשורה וזה לא נוצל לרעה

יעקב אשר: גם אז אני בטוח שמירה הביעה את מחאתה על כך

משה סולומון: וגם אנחנו מזכירים שכאן הסוגיה של הוראת שעה היא קצת יותר מעורפלת

משה סולומון:  זה נכון שהנוסח מתייחס בסעיף 6 להנחיות שנוגעות במה שקשור בסמכויות בסעיף 5, אבל גם סעיף 5 הוא סעיף קבוע שמתייחס למצבים מיוחדים

משה סולומון:  הרגע דיברנו על זה בהרחבה

משה סולומון:  אז יש כאן בכל זאת איזה שהוא משהו שהוא שונה מהדבר המאוד מאוד קטן שבו דובר לפני כן

תומר רוזנר: למה גברתי רואה הבדל בין הנחיות המנהל הכללי של משרד הפנים בתחומים המוניציפליים לתחומי התכנון והבנייה?      

משה סולומון: משום שהסעיפים המסמיכים את המנהל הכללי של משרד הפנים קבועים מפורשות ביחס לרשויות המקומיות

תומר רוזנר: אני אשמח לראות את הסעיף שאת מדברת עליו

משה סולומון: אני אעביר

יעקב אשר: הוא ישמח בזמנו החופשי, המחאה נשמעה

תומר רוזנר: אין סעיף כזה

ניצן פלדמן: יש כל מיני מצבים, ברור שיש פה שיקול דעת, אבל הוא לא ברור

ניצן פלדמן:  בסעיף 5(א)(2)

ניצן פלדמן:  יכול להיות שיהיה פה באמת הצדקה, מישהו שבאמת לא היה, היה במלחמה וזה מוצדק לחלוטין, אבל יש פה כבר מעשה עשוי, מה עושים? זאת אומרת אין פה שום סופיות לדבר הזה, ההנחיות לא מניחות את הדעת

יעקב אשר: אין פתרונות להכול

דנה פריד אשריאל: לא, אבל ההנחיות לא יכולות לגבור על החוק ולכן אם החוק מנוסח בצורה חד משמעית שאם קיימת הצדקה שנובעת בלי לתת את הצד השני אז עלולה להיות פה בעיה בהמשך

דנה פריד אשריאל:  חלילה מישהו באמת נפגע או עוד שנתיים פתאום מתעורר, האם אפשר לשנות משהו?      

תדמור עציון: לא, אבל אם ההנחיות יפסיקו עם הזמן לעצור את האפשרות לפרסם לתוקף או להוציא היתרים ויינתן היתר ויש בנייה בפועל ומישהו יבוא ויגיש התנגדות, אז מן הסתם גם אם הוא באמת היה שנתיים פצוע לא יהיה כבר מה לעשות

תדמור עציון:  יהיה שיקול דעת ליו"ר

תדמור עציון:  היו"ר כשהוא רואה בניין עומד הוא מבין שהבניין עומד

דנה פריד אשריאל: נכון, אבל כרגע שיקול הדעת שלו, כל מה שכתוב עליו זה אם הוא מצא כי קיימת לכך הצדקה שנובעת מהמצב הביטחוני, בלי האיזון של הצד השני

בנימין ארדיטי: אבל רק למען הסר ספק, מה שכתוב בחוק זה לעצם קיום הדיון

בנימין ארדיטי:  ברור שבדיון עצמו יישמע הצד השני של היזם ויהיה האיזון הנכון

תומר רוזנר: ודאי

בנימין ארדיטי: זה מובן מאליו

יעקב אשר: ביקשתי מהיועץ המשפטי וגם מתדמור לחשוב אם יש אפשרות עוד לשייף את זה טיפה

יעקב אשר:  כן כן, לא לא, הולכים קדימה

רעות בינג: אני רוצה להקריא איזה שהוא תיקון לנוסח של הסעיף הזה

רעות בינג:  בסופו כתוב שהסמכות לתת הנחיות היא גם לעניין הארכת תקופות של פעולות מוסד תכנון

רעות בינג:  יכול להשתמע מזה לכאורה שאפשר לכלול בהנחיות תקופות אחרות ממה שכתוב בחוק התכנון והבנייה או בחוק הזה וזו לא הייתה הכוונה, כי מן הסתם הנחיה לא יכולה להתגבר על החוק, אבל אני אקריא את הנוסח שחשבנו לכתוב וזה דברים שנאמרו על ידי היועצת המשפטית של מינהל התכנון, זה יהיה החיבור

רעות בינג:       מה שנכתוב זה: וכן להנחות לעניין נסיבות הקשורות למצב הביטחוני המיוחד שניתן להביאן בחשבון לעניין הליכים הקבועים בחוק התכנון והבנייה שאינם מוסדרים בחוק זה

רעות בינג:  זה אמור לכסות את כל הנושא של היועצים המקצועיים, גם היועץ הסביבתי

תדמור עציון: לאן זה מתחבר?      

רעות בינג: זה אמור לכסות את המצב של מה שהתייחסת ליועצים המקצועיים, שיש איזה שהיא התחשבות

רעות בינג:  זה לא בדיוק להאריך את המועד של התגובה אלא יותר להגיד לוועדה חכי, אל תתקדמי

תדמור עציון: אז רק מה כתבת

רעות בינג: אני אקריא שוב: להנחות לעניין נסיבות הקשורות למצב הביטחוני שניתן להביאן בחשבון לעניין הליכים הקבועים בחוק התכנון והבנייה שאינם מוסדרים בחוק זה

רעות בינג:  אנחנו נשייף את זה

רעות בינג:  זה לא הסעיפים שקבועים בתוספת אלא יתר הסעיפים שבחלק מהם יש התייחסות למועדים שבעניין שלהם צריך להנחות

יעקב אשר: הסעיף הבא

תומר רוזנר: אנחנו מדברים על הוראת שעה

תומר רוזנר:  כאן זה כן הוראת שעה לתקופה הקובעת, כפי שתהיה מעת לעת, כשבתקופה הזאת, מכיוון שעלתה כאן טענה שחברי ועדות מקומיות או מוסדות תכנון אחרים עשויים להיעדר לתקופות ארוכות במקרים שבהם ניתנת לחברי מוסד תכנון אפשרות להביא לדיון מחודש בוועדת משנה או במליאת הוועדה החוק היום, לאחר שתוקן, מחייב ששניים יפנו תוך שבעה ימים, וכאן מוצע שיוכל לפנות כל אחד בתוך 14 יום

תומר רוזנר:  כלומר ניתנת פה ארכה קצרה ואפשרות לבודד

תומר רוזנר:  יש חשש מסוים שהדבר הזה ינוצל לרעה, אם כי לפחות לגבי הדיון במליאת ועדה מקומית זה היה הדין ממילא עד לא מזמן, עד שתוקן לאחרונה, ולכן חשבנו שזה פתרון הולם במצב הזה

תומר רוזנר:       שאלה שלא מובאת כאן ושלגביה לא התייחסנו, אבל צריך להתייחס, היא האפשרות של חברי מוסד תכנון להגיש התנגדויות גם לתכניות וגם בסעיפים 112 או הסעיפים שנוגעים לאפשרות ש – ואנחנו נצטרך לחשוב עליהם, בעת ההפסקה שהיושב ראש מתכנן לנו אנחנו נצטרך לחשוב גם על הסעיפים האלה

בנימין ארדיטי: אתה מדבר על ערר או על התנגדות, או על דיון במליאה?      

תדמור עציון: על דיון חוזר וכאלה?     

תומר רוזנר: לא, על דיון חוזר

תומר רוזנר:  שניים מחברי מוסדר תכנון יכולים להגיש ערר

יעקב אשר: לא ערר, זה דיון במליאה

תומר רוזנר: כאן זה דיון במליאה, מה שמוגדר כאן זה דיון במליאה ופה אנחנו מדברים על ערר, אם בכלל צריך, אני לא יודע, צריך לחשוב על זה

יעקב אשר: טוב, יחשבו

יעקב אשר:  הערות? הלאה

רוסלאן עותמאן: אני יכול להתייחס?      

יעקב אשר: אתה בטוח שאתה רוצה?      

רוסלאן עותמאן: אני מתאר לעצמי שאתם לא מופתעים שאני מתייחס

יעקב אשר: אני מופתע שאתה חושב שאתה יכול לשכנע אותי עוד

רוסלאן עותמאן: לא אמרתי את זה, אני כבר יודע שיש דברים שאני צריך להגיד לפרוטוקול אז אני אגיד אותם לפרוטוקול

יעקב אשר: הפרוטוקול שומע

רוסלאן עותמאן: קודם כל בשביל ההגינות אני אגיד שאם אתם מתכוונים להסמכה אוטומטית אי אפשר להבין את זה מהנוסח הזה, כי כשאתם אומרים לתקופה שלא תפחת משנה מה הכוונה?      

תומר רוזנר: אם השר ירצה ליותר, אז הוא יכול - - -     

יעקב אשר: אז תכתוב לשנה ואם השר - - -     

רוסלאן עותמאן: לא, תומר, אם אתה מאריך מכוח החוק, החוק צריך להיות ברור לכמה זמן זה מוארך

תומר רוזנר: לתקופה של שנה

רוסלאן עותמאן: אבל שלא ישתמע שאני מסכים עם זה

יעקב אשר: לא סייעת, למרות שסייעת לנו

רוסלאן עותמאן: הגינות, אני משתדל להיות הגון

יעקב אשר: אגב, אתה לא רק משתדל, אתה גם די מצליח

רוסלאן עותמאן: תודה

רוסלאן עותמאן:  אז אני אחזור על עמדתי שאתם מכירים, אני מתנגד לסעיף הזה משתי סיבות

רוסלאן עותמאן:  קודם כל אני לא חושב שהוא נדרש, הוא גם בעיניי לא קשור למצב החירום

רוסלאן עותמאן:  אני שלחתי גם לרעות במייל פירוט של כל הוועדות, מה הסטטוס שלהן, אפשר להבין שהדברים לא תקועים בגלל משרד המשפטים דווקא, אבל לא ניכנס לזה

רוסלאן עותמאן:       אני כן אגיד שההשלכות השליליות של התיקון הזה יכולות להביא למצב שאני כבר אומר לכם עכשיו, ובאמת חשוב לי להגיד את הדברים האלה, שיש ועדות מסוימות שהן בטיפול ואני יודע להגיד את זה, שיש איתן בעיה של טוהר מידות והמשמעות של התיקון הזה היא הארכת הסמכה אוטומטית ל – שוב, אני לא אנקוב במספר, לוועדה אחת או יותר שיש איתן בעיה של טוהר מידות

רוסלאן עותמאן:  אני יכול להגיד את זה עכשיו, אני לא משער, זה לא ספקולציה, אני יודע להגיד שיש ועדה מסוימת שיש איתה בעיה של טוהר מידות והיא הולכת ליהנות מהתיקון הזה

יעקב אשר: אבל יש עדיין סמכות בחוק, ולך אני לא צריך להגיד, סמכות לבטל, ואם יש צורך חשוב ומשהו מוצק שמחייב את זה אני בטוח שזה ייעשה

רוסלאן עותמאן: ברור לי, אדוני היושב ראש, שיש סמכות לבטל, אבל אני חושב שהסמכות הזאת לבטל מיועדת לסיטואציה אחרת

רוסלאן עותמאן:  הסמכות לבטל מיועדת לסיטואציה שתוך כדי תקופת ההסמכה אנחנו מבינים שיש בעיה של טוהר מידות ואז אפשר להפעיל את הסעיף הזה וזה בסדר

רוסלאן עותמאן:  פה המצב קצת שונה, הוועדה עכשיו לא מוסמכת, אני הולך להסמיך אותה עכשיו כשאני יודע שיש בעיה של טוהר מידות

יעקב אשר: קודם כל הפרוטוקול רשם ואחרי שהוא רשם הוא גם ירשום את מה שאני אומר לך

יעקב אשר:  מה שאתה אומר מחייב אותי לעשות עכשיו פה דיון ולשאול אותך כל מיני שאלות כמה זמן כבר יש, האם זה התחיל עוד בתקופה שהיה קודם, למה לא ביטלתם קודם כשזה היה בתוך התקופה כשהייתה ההסמכה הקודמת

רוסלאן עותמאן: יש לי תשובה

יעקב אשר: אבל התשובות האלה, גם מה שיש לך, הן לא מלאות, לדעתי

יעקב אשר:  אנחנו מדברים ככלל, בדברים שהם יוצאים מן הכלל תטפלו בחקיקה שיוצאת מן הכלל, זאת העמדה של הוועדה

רוסלאן עותמאן: אני בכל זאת אגיד במשפט לגבי אותה ועדה שיש איתה בעיה של טוהר מידות

רוסלאן עותמאן:  הרי מה קורה? התהליך הוא כזה - - -     

יעקב אשר: שמת לב לתאריך ממתי זה מתחיל?      

רוסלאן עותמאן: אני אסביר למה אני יודע על זה עכשיו

רוסלאן עותמאן:  אני בודק את טוהר המידות של הוועדה כשאני מקבל פנייה ממינהל התכנון להסמיך ועדה

רוסלאן עותמאן:  בשלב הזה אני בודק ואני נותן עמדה, אני לא בודק אותה באופן שוטף במהלך ההסמכה, אני אבדוק אותה שוב כשאנחנו נרצה להאריך לה את ההסמכה

יעקב אשר: זו אחת הבעיות, זו אחת הבעיות שאנחנו דיברנו עליהן בלי קשר

רוסלאן עותמאן: לא הבנתי

רוסלאן עותמאן:  אי אפשר - - -      

יעקב אשר: אפשר וגם צריך, זה בדיוק העניין

יעקב אשר:  אמרנו את זה עוד לפני שידעתי שיש איזה שהן – זה צריך להיות בשוטף, זה צריך להיות מעקב שלכם בשוטף

רוסלאן עותמאן: אני לא בודק באופן יום יומי ר"פ של חברי ועדה

תומר רוזנר: אבל זו בדיוק הבעיה, אם אחרי שנה שהסמכת אותו הוא הורשע במעשה שחיתות אז עכשיו אתה תחכה עוד ארבע שנים?      

רוסלאן עותמאן: לא, ממש לא, תומר

רוסלאן עותמאן:  אם אני יודע על חבר כזה או אחר שיש איתו בעיה של טוהר מידות אנחנו נפעל, אפשר לפעול גם כנגד הוועדה כוועדה ואפשר לפעול גם באופן אינדיבידואלי נגד כל חבר וחבר, אפשר להשעות אותו, וזה קורה

יעקב אשר: אבל זה אומר, יש לך את הכלים, אתם מעדיפים ללכת לאזור המתוק יותר, בואו נעצור את התהליך, ויכול להיות שבגלל האיש אחד יחטא ועל כל העדה תקצוף

יעקב אשר:  זה מהתורה שלנו, האיש אחד יחטא וכל העדה תקצוף, אתה עוצר עיר בתנופה, לא משנה כרגע איזה עיר, שיכול להיות שיש שם עכשיו מישהו מסוים

רוסלאן עותמאן: אני אתן דוגמה

רוסלאן עותמאן:  עונשים קולקטיביים אנחנו לא עושים, זאת אומרת - - -      

תומר רוזנר: בתחום הזה

רוסלאן עותמאן: בכלל

רוסלאן עותמאן:  אם עכשיו יש ועדה מסוימת שהיא מוסמכת ואני יודע שבמהלך ההסמכה הוגש כתב אישום על עבירות טוהר מידות נגד חבר מסוים, אני לא מבקש לבטל את ההסמכה של הוועדה, אני מבקש לפעול אינדיבידואלית נגד אותו חבר

יעקב אשר: להוציא אותו, נכון, יפה

יעקב אשר:  אז אני אומר, אם אתה תאסוף עוד מידע על אותו מקום ואתה תדע גם שזה אדם אחד אז תשתמש רק בסעיף של להוציא אדם אחד, אנחנו לא מפריעים לך

רוסלאן עותמאן: ודאי, אנחנו עושים את זה

יעקב אשר: תשתמש בזה ואל תעצור תהליך

יעקב אשר:  אם זה משהו שהוא הרבה יותר גדול על כל הוועדה אז יש לך עוד כלי להשתמש, תשתמש

יעקב אשר:  אל תעצור הסמכה, בטח לא בתקופה שהיא לאו דווקא מלחמה, זה לא רק מלחמה, זה מתחבר לנו גם למלחמה וגם לתקופת הבחירות, עיר בכל מקרה, כזו או אחרת, תעבור שינוי, תצטרך לבדוק את זה, יכול להיות שכל הבדיקה שלך תיעשה מחדש בעוד כמה חודשים על ועדה אחרת, תן לנו את הרצף רק, זה הכול

תומר רוזנר: אבל בעקבות ההערה שנשמעה כאן אנחנו נוסיף הבהרה בנוסח החוק, שאין בהוראה זו כדי לפגוע בסמכות השר לבטל הסמכה

יעקב אשר: הפוך, הוועדה קוראת לשר להשתמש בהסמכות האלה על פי צורך אמיתי

בנימין ארדיטי: או בסעיף 44ב, זה ועדת ההשעיה

יעקב אשר: דיברנו מ-1 באוגוסט, על שנה דיברנו

תומר רוזנר: התקופה שלגביה פוקעת הסמכה קיימת היא מ-1 באוגוסט עד אמצע מרץ

רעות בינג: עד סוף פברואר

תומר רוזנר: ההארכה היא לשנה

בנימין ארדיטי: אדוני היושב ראש, לא הבנתי מה דיברת עם יושב ראש המועצה הארצית

בנימין ארדיטי:  אני לא יודע בדיוק מה עמדת חברי הכנסת, אבל הוא ביקש שההארכה תוארך למועד נקוב לגבי כלל הוועדות, לא שנה מיום פקיעת ההסמכה, אלא מועד

יעקב אשר: הוא רוצה סף לכולם

תומר רוזנר: למה זה נכון? מה ההצדקה?      

יעקב אשר: מירה, יושב ראש מטה התכנון אמר – תחזור

בנימין ארדיטי: לפי הנוסח שבפניכם בתקופה שפוקעת ההסמכה מ-1 באוגוסט עד אמצע מרץ 2024, ההארכה תוארך בשנה, זאת אומרת שנה מהפקיעה המקורית, כל אחת לפי עניינה

בנימין ארדיטי:  יש בקשה, אני לא יודע כרגע להסביר אותה, אני רק מציב אותה, שיכול להיות שנכון שההארכה תהיה גורפת למועד אחד לגבי כלל הוועדות, לא משנה מתי מועד הפקיעה שלהן

משה סולומון: אני לא מתנגדת שזו תהיה שנה גורפת החל מ-29 פברואר 2024

יעקב אשר: אני מודה לך על נדיבות הלב

משה סולומון: אדוני, כי זה חושף את הסוגיה, זה בדיוק העניין

משה סולומון:  אם אנחנו אומרים ש – לא סתם הרי נבחר המועד של 29 בפברואר 2024, לא סתם זה המועד שנבחר

משה סולומון:  זה המועד שנבחר משום שיש לו איזה שהוא קשר וזיקה גם לבחירות המוניציפליות והדחייה וגם לעבודה מאוד משמעותית של משרד הפנים בהקשר הזה והיכולת של השר והצוות שלו להיות בפניות לדברים האלה, זה לא סתם מועד שנבחר אאוט אוף נו וור אני מניחה

משה סולומון:  אולי אני טועה, אולי הייעוץ המשפטי של הוועדה חשב על שיקולים אחרים, אבל לי זה בהחלט עושה שכל

משה סולומון:     אם מדברים על שנה גורפת מהמועד האחרון הזה וכולנו נתיישר לקו המוארך ואחר כך יישבו משרדי הממשלה השונים ויעשה את כל השקלא והטריא שלהם ויעשו הערכה מוסדרות, יופי

רוסלאן עותמאן: אתה מראה מה רציונל הרציפות, זה צריך להיות מיום הפקיעה

תומר רוזנר: בוודאי שזה מיום הפקיעה, הוא אומר לקחת את כולם למועד פקיעה חדש אחד

משה סולומון: האמירה הראשונה הייתה כדי להסביר, קצת לחשוף את הקושי במה שנאמר כאן, אבל מהניסיון שלנו כשקובעים את כולם לקו אחד זה מייצר צוואר בקבוק

משה סולומון:  זה נכון כשמדובר באיתורים של חוקי עזר - - -     

יעקב אשר: טוב

יעקב אשר:  תפרשי בשיא

משה סולומון: הייתה לי רשימה של צווארי בקבוק

יעקב אשר: ההערה לא התקבלה

יעקב אשר:  יו"ר מטה התכנון, אני רק מסמיך את סגנו להעביר אליו את המסר של הוועדה ואם עדיין הוא חושב אחרת שיסביר את זה ליושב ראש הוועדה וליועץ המשפטי שהם כרגע להלן הוועדה

יעקב אשר:       אנחנו יוצאים להפסקה עד 14:00

יעקב אשר:  אחת ההפסקות הארוכות שקבעתי בחיי

יעקב אשר:  הישיבה יוצאת להפסקה

יעקב אשר: אני מחדש את הישיבה

יעקב אשר:  אנחנו בסעיף 9

תומר רוזנר: יש פה שני מנגנונים, מנגנון אחד שמתייחס לתקופה בנושא אכיפה שדיברנו עליה בתחילת הדיון, גם אכיפה בתחום התכנון וגם אכיפה בתחום מקרקעי ציבור, שלגביה מוצע מנגנון של הארכה עם אפשרות מאוד מאוד נרחבת של גמישות, הארכה כל פעם בחודשיים עד שישה חודשים בסך הכול, בהתייעצות או בהסכמה, מה שתחליטו, עם השרים הנוגעים בדבר

יעקב אשר: התייעצות או הסכמה?      

לילך שלום: זה האוצר

יעקב אשר: תתגבשו בזה

תומר רוזנר: אני אמשיך להציג

תומר רוזנר:  לגבי סעיף קטן (ג) ו-(ד), מדובר על תקופת הקפאה של שלושה שבועות שאנחנו דיברנו עליה עד כה או עד סוף נובמבר לגבי היישובים הספציפיים שלגביה יש לי שתי הערות

תומר רוזנר:  כאן מוצע מנגנון גם עם הוראות גמישות לגבי החלה כללית או בתנאים מסוימים, בחלקים, כפי שמוצע בסעיף

תומר רוזנר:       לי יש שתי הערות לסעיף קטן (ג)

תומר רוזנר:  הערה אחת נוגעת לקשירה בין תקופת ההקפאה לתקופה הקובעת

תומר רוזנר:  זה שריד לחוק המקורי שמסגר את כל תקופות ההארכה במסגרתו ותלה אותן בתקופה הקובעת שנקבעה שם

תומר רוזנר:  אני חושב שאין צורך לקשור בין שני הדברים כי יכול להיות שלצרכי אכיפה יהיה מקום להאריך או להיפך, לצרכי האכיפה כן יהיה מקום להאריך ולצרכי דיונים וכו' והליכים תכנוניים לא יהיה צורך להאריך, או להיפך, ולכן אני מציע שלא יהיה קשר בין הדברים

תומר רוזנר:       הערתי השנייה נוגעת גם לעניין הזה, זאת שאלה יותר מאשר הערה

תומר רוזנר:  אם ירצו לקבוע תקופת הקפאה נוספת רק ליישובים שיש עליהם כבר תקופת הארכה, תקופת הקפאה שונה, אז אתם מבינים את זה כך שאפשר יהיה לעשות את זה במסגרת ההסדר הזה? זאת אומרת אם עכשיו ירצו להאריך רק את ה-30 בנובמבר לצורך העניין?      

רעות בינג: בעצם תקופת ההקפאה, ההגדרה שלה מורכבת משני המועדים

תומר רוזנר: השאלה אם הוא גם יכול להאריך רק את החלק השני שלה

בנימין ארדיטי: לא הבנתי את השאלה

תומר רוזנר: אם השר ירצה להאריך רק את התקופה שנוגעת ליישובים הפגועים או המפונים

בנימין ארדיטי: אני חושב שהוא יכול על חלק משטחה של המדינה, כולה או חלקה

תומר רוזנר: בסדר, זאת הבהרה

תומר רוזנר:  אז לגבי ההערה הראשונה, אני מבקש את התייחסותכם

יעקב אשר: אי הקשירה

יעקב אשר:  תשובה

בנימין ארדיטי: אני לא שמעתי את השאלה

תדמור עציון: אני גם לא בטוחה שהבנתי

תומר רוזנר: בסעיף קטן (ג) נקבע שתקופות ההקפאה תלויות בתקופה הקובעת

תומר רוזנר:  התקופה הקובעת, אני מזכיר, זה שלושה החודשים

תומר רוזנר:  אנחנו משתמשים בתקופה הקובעת רק לעניין האכיפה, יכול להיות שלצרכי אכיפה לא יהיה צורך להאריך יותר, אנחנו מקווים שהיחידות השונות יתאוששו ויוכלו לתפקד במועד זה או אחר, ולעומת זאת יהיה צורך בתקופת הקפאה, או להיפך

תומר רוזנר:  למה צריך להיות קשר בין שני הדברים?      

תדמור עציון: זה מתחבר לשאלה של מה צריך אישור ועדה

תומר רוזנר: לא, זה שני דברים שונים

רעות בינג: זה מתחבר לשאלה, בעיניי, של האם קובעים את החוק הזה כהוראת שעה כולו, כלומר יש פלטפורמה שבתוכה נכנסים כל הדברים, או שאם זה כמו שזה עכשיו, קבוע כהוראה כללית, אז לכאורה זה רק תלוי בכם

תדמור עציון: ההיגיון שהנחה אותנו נבע מהחוק הכללי, אבל הייתה בזה אמירה

תדמור עציון:  אנחנו רצינו לשחק בתקופות קצרות בתוך מסגרת קצת יותר ארוכה שקע החוק הכללי ולכן גם פה אנחנו אמרנו, המשחק של השר אם להאריך או לקצר, להאריך תקופות או לחדש תקופות, בין אם בכל הארץ ובין אם רק בצפון ובדרום, יהיה בתוך המסגרת הכללית של אותה תקופה קובעת של שלושה חודשים

תדמור עציון:  אני חושבת שזה כן יכולה להתחבר לשאלה, אם אנחנו מאריכים רק מעת לעת ורק בתוך המסגרת הזאת וכל הארכה של התקופה הקובעת, וזה מוסכם עלינו לגמרי, צריכה להגיע לכאן לדיון ולאישור שלכם, אז יכול להיות שבתוך המסגרת הזאת, שהיא לא מאוד רחבה, היא כרגע שלושה חודשים והיא תוארך רק באישורכם, אפשר לתת לשר את התקופות הקצרות לקדם גם כן

תומר רוזנר: שוב, הקשירה היא לא ממין העניין

רעות בינג: זה כאילו מה שאת אומרת זה שהיה צריך לקבוע הגדרה אחרת שאומרת תקופת המצב המיוחד, נקרא לזה, והיא הייתה נותנת את ה - - -     

תומר רוזנר: לא, אם את רוצה את המסגרת הכללית, בדומה לסעיף קטן (א) שאומר שהסך הכול לא יעלה על שישה חודשים, אז מה שעשו בחוק הגדול זה שהסך הכול לא יעלה על תשעה חודשים, עד תשעה חודשים

תדמור עציון: אני לא זוכרת מאיפה השישה

תומר רוזנר: השישה זה בקשה שלנו

תומר רוזנר:  אבל אם את רוצה לקבוע מסגרת שדומה למסגרת של החוק המקביל, נקרא לו, אז צריך להוסיף לא 'ובלבד שזה בתוך התקופה הקובעת', אלא שהאפשרות של השר לעשות את זה היא תשעה חודשים מיום התחילה

תדמור עציון: ולא שישה?      

תומר רוזנר: כן

תומר רוזנר:  זה מה שקבעו בחוק המקביל

תומר רוזנר:  את רוצה שישה? שישה

יעקב אשר: אתם יכולים לסגור את האירוע הזה?      

תדמור עציון: אפשר תשעה, זה בסדר

רעות בינג: בחוק מסגרת הסמכות של ראש הממשלה ושר המשפטים להאריך היא עד תשעה חודשים

תדמור עציון: אז למה כתבתם שישה?      

תומר רוזנר: שישה זה לגבי אכיפה, זה משהו אחר

רעות בינג: זה לגבי אכיפה והאמת היא שזה גם לגבי פקיעה

יעקב אשר: זה מה שהוא אמר, לכן לא צריך להיות קשר בין שתיהן

תדמור עציון: ואז יהיו לנו שלוש תקופות?      

תומר רוזנר: לא, למה שלוש תקופות?      

תדמור עציון: כי יש שישה חודשים לאכיפה, תשעה כללית ואת כל התקופה

תומר רוזנר: זה לא תקופה, זה מסגרת, פלטפורמה

תדמור עציון: כן, אבל בהגדרות, אני חושבת על איך הציבור יבין מה כתוב פה, אבל בסדר

בנימין ארדיטי: אז כרגע בנוסח שלכם אין תקופה קובעת כללית תחומה בזמן?      

תומר רוזנר: כרגע זה קשור לתקופה של האכיפה

תומר רוזנר:  זה מה שכתוב כרגע

בנימין ארדיטי: ולא הצעתם להגביל את זה לתקופה הקובעת הכללית של תכנון ובנייה?      

תומר רוזנר: התקופה הקובעת מוגדרת כרגע כשלושה חודשים פלוס שניים, שניים, שניים, עד שישה

תומר רוזנר:  זאת אומרת אי אפשר להאריך את התקופה הקובעת יותר משישה חודשים מעבר לשלושה

תומר רוזנר:  זה תשעה חודשים בסך הכול

רעות בינג: זה 9(א)

בנימין ארדיטי: אני פשוט לא מבין מה כתוב פה, כתוב פה, 'ובלבד שמשך ההארכה הכולל לפי סעיף קטן זה לא יעלה על שישה חודשים'

בנימין ארדיטי:  זו הוראה שקשורה להכול, נכון?     

תומר רוזנר: ל-(א), לתקופה הקובעת

בנימין ארדיטי: לא רק על אכיפה, על הכול

רעות בינג: אבל צריך לשים לב שהשימוש במונח התקופה הקובעת נעשה רק באכיפה

רעות בינג:  בחוק המקורי השתמשו בו לעוד כל מיני סעיפים, כאן בחוק שלנו הוא מופיע רק בסעיף האכיפה

תומר רוזנר: התקופות שלכם הן על תקופת ההקפאה

בנימין ארדיטי: לא, אבל תקופת ההקפאה חלה בתוך התקופה הקובעת

תומר רוזנר: איפה זה כתוב?      

בנימין ארדיטי: ב-(ג)

תומר רוזנר: זאת ההערה שלנו, שלא לקשור בין - - -     

קריאה: נראה שזה באמת שריד היסטורי של החוק הקודם

תדמור עציון: ואני עניתי שראינו את זה כאיזה שהיא פעולה של השר בתוך מסגרת גדולה יותר שנקבעת פה

בנימין ארדיטי: כן, זו ההצעה הממשלתית

בנימין ארדיטי:  שוב, ההצעה הממשלתית הייתה שיש תקופה קובעת כללית ללא קשר לאכיפה, מסגרת של חודשיים, שאפשר, שר באישור הוועדה, להאריך את התוקפה הקובעת הכללית, של החודש

רעות בינג: עד תשעה חודשים

בנימין ארדיטי: בדיוק

בנימין ארדיטי:  קודם כל ככל שתיגמר התקופה הקובעת הכללית צריך באישור הוועדה, שר באישור הוועדה, להכריז על עוד תקופה קובעת, כללית נקרא לה, ובתוכה הוא יכול לעשות צו של תקופת ההקפאה

תומר רוזנר: יפה

תומר רוזנר:  זה שריד של החוק הגדול, כי הייתה תקופה קובעת רוחבית לכל המשק

תומר רוזנר:  פה אין לנו תקופה קובעת כזאת, יש לנו תקופה קובעת ספציפית לענייני אכיפה

יעקב אשר: או שתתקן את זה או שתכתוב תקופת אכיפה

תומר רוזנר: אנחנו מציעים לנתק בין הדברים

יעקב אשר: אבל יש לו בעיה לנתק כי זו הצעה ממשלתית

תומר רוזנר: לא חושב שיש לו בעיה לנתק

יעקב אשר: ככה הבנתי, עד כמה שהבנתי

בנימין ארדיטי: אתם רוצים להציע שמה שכתוב ב-(ג) עכשיו, 'ובלבד שהארכה או תקופת הקפאה תחול בתקופה הקובעת' - - -      

תומר רוזנר: בתקופה שלא תהיה יותר מתשעה חודשים מיום התחילה

תומר רוזנר:  זה הכול

בנימין ארדיטי: שלא יצטרכו צו נוסף באישור הוועדה לתקופה הקובעת הכללית

בנימין ארדיטי:  זה מה שאתם מציעים כרגע

תומר רוזנר: כי התקופה הקובעת הכללית, רק אצלנו בחוק שלנו, היא רק לאכיפה

בנימין ארדיטי: בסדר, זה מקור הבלבול

בנימין ארדיטי:  עכשיו הבנתי

בנימין ארדיטי:  לא הבנתי למה לא תיקנת את החוק

יעקב אשר: אפשר לסגור את האירוע הזה? נסגר? חזל"ש?      

בנימין ארדיטי: בסדר, אתם רוצים לתקן גם את (ג), שלא תהיה תקופה קובעת כללית לתכנון ובנייה רק לאכיפה והחוק יגדיר תשעה חודשים

תומר רוזנר: עד תשעה חודשים

בנימין ארדיטי: בסדר, אוקיי

יעקב אשר: מקובל?      

בנימין ארדיטי: כן

יעקב אשר: יפה

יעקב אשר:  משרד האנרגיה, בזום

לילך שלום: לנו יש הערה לעניין (א)

יעקב אשר: נשמע אותם ואחר כך אותך

יעקב אשר:  בבקשה, שם ותפקיד לפרוטוקול

צחי בר ציון: אני מתייחס לסיפה של סעיף 9(ג) לנושא של התייעצות או הסכמה עם שר האנרגיה

צחי בר ציון:  אנחנו חושבים שמאוד מאוד חשוב ההסכמה עם שר האנרגיה מכמה סיבות, משום שצריך לזכור שזה נדיר מאוד שיש רשות רישוי מיוחדת שהוקמה בחוק ספציפי, כמו במקרה שלנו, חוק משק הגז הטבעי, ולא במקרה, כי יש לזה דברים מיוחדים, כל הנושא של הגז והאנרגיה, יש להם את האספקטים המיוחדים שלהם

צחי בר ציון:  ועכשיו, אחרי כל התיקונים שנעשו וההפרדות שנעשו גם בתיקונים של הנוסח וגם בתוספת, כשברור מאוד שההסכמה עם שר האנרגיה היא רלוונטית רק לנושאים שלנו ולא לשום דבר אחר, מאוד מאוד חשוב לנו הנושא הזה ולא בכדי גם מינהל התכנון וגם משרד המשפטים מסכימים איתנו בעניין הזה

צחי בר ציון:  לכן מאוד מאוד חשובה לנו הנקודה הזו

יעקב אשר: בקורונה היה לכם התייעצות והסתדרתם יפה

צחי בר ציון: אין דין הקורונה לדין המלחמה

צחי בר ציון:  קודם כל בקורונה זה באמת היו אספקטים הרבה יותר רחבים וכלליים שדיברו גם על כל כלל המשק בדבר הזה

תומר רוזנר: לא, ממש לא

צחי בר ציון: בנושא הזה, צריך לזכור, לאנרגיה יש חשיבות מאוד מאוד גדולה, שבעתיים בתקופת החירום

צחי בר ציון:  צריך לדעת שאנחנו במשרד האנרגיה כל הזמן פועלים כדי שהאנרגיה תגיע לכל מקום בכל זמן וגם החיבורים לא ייתקפו

צחי בר ציון:  הנושאים האלה מאוד בנפשנו ולכן אנחנו גם שומעים על אזרחים שנופלים במקומות מסוימים

צחי בר ציון:  זה דבר מאוד מאוד רגיש, זה ממש לא דומה לקורונה

צחי בר ציון:  אין ספק שגם בקורונה היה רצוי שתהיה הסכמה, אבל על זה לא התעקשנו, אבל יש לי סיבות מאוד מאוד מיוחדות

תומר רוזנר: אני חושב שאין סיבה להבדיל מהקורונה, שם נתנו התייעצות והסתדרו יפה מאוד

תומר רוזנר:  התפיסה היא שיש שר שמוביל את תחום התכנון והבנייה והוא שר הפנים, אבל אם הוועדה חושבת – אין פה היבט משפטי

צחי בר ציון: עובדה שגם מינהל התכנון וגם משרד המשפטים מסכימים איתנו בנושא הזה, ואנחנו ממש מבקשים שלא לשנות את הדבר הזה

יעקב אשר: אני אהיה מוכן אם תגיד לי מי יהיה שר האנרגיה כשיחול הדבר הזה

צחי בר ציון: אתה אמור לדעת לפניי

יעקב אשר: משרד המשפטים

רוסלאן עותמאן: אין לנו עמדה

יעקב אשר: בסדר, ניתן להם הסכמה

לילך שלום: ברשות אדוני, אם אפשר שנעיר עכשיו לעניין (א)

יעקב אשר: בשמחה, אבל בקצרה

לילך שלום: מאוד בקצרה

לילך שלום:  העניין הוא רק לגבי האכיפה כאשר הסמכות ניתנת לשר הפנים בהתייעצות או לוכסן הסכמה של שר האוצר או שר הבינוי והשיכון

לילך שלום:  אנחנו מבקשים שהסמכות תהיה של שר האוצר

לילך שלום:  שר האוצר הוא אחראי על פרק י' בחוק התכנון והבנייה

יעקב אשר: הסכמה של שר האוצר או כל הסמכות?      

לילך שלום: כל הסמכות

לילך שלום:  סמכות הארכה, נראה לנו שנכון מקצועית - - -     

יעקב אשר: אבל אנחנו מדברים על חוק של תכנון ובנייה

לילך שלום: חוק התכנון והבנייה הוא גם בסמכות שר האוצר

יעקב אשר: כן, אבל את לוקחת את שר הפנים ומוציאה אותו לפנסיה?      

לילך שלום: לא, אני לא מוציאה אותו לפנסיה, יש החלטת ממשלה שאומרת שמי שאחראי על פרק י', שזה הפרק שעוסק בכל האכיפה, הוא שר האוצר

לילך שלום:  ההיפך, אתם מוציאים את שר האוצר לפנסיה

לילך שלום:  אנחנו רוצים שהוא יהיה האחראי, הוא אחראי עלינו מקצועית, הוא זה שצריך להחליט אם יש הצדקה להארכה של התקופה או לא

לילך שלום:  שר הפנים הוא בעצם כאן גורם שאין לו שום סמכות מקצועית

יעקב אשר: תמיד, מאז ומעולם?      

לילך שלום: לא, מאז שהחזירו, העבירו, החזירו

רוסלאן עותמאן: פרק י' הוא פרק שלא אוהבים לקחת עליו אחריות

מרשה פרידמן: בקצרה, אדוני, גם אנחנו מבחינתנו, אנחנו בכלל לא באירוע של תכנון ובנייה

מרשה פרידמן:  האכיפה שלנו היא לא קשורה לתכנון ובנייה, היא אכיפה מעניינים מדיניים

יעקב אשר: ולכן מה מבקש אדוני?      

מרשה פרידמן: ולכן אני מבקש שזה יהיה באישור השר הרלוונטי, שר הבינוי והשיכון, שהוא אחראי על הרשות, הוא מכיר את הצרכים של הרשות, הוא מכיר את מצבת כוח האדם ברשות

יעקב אשר: בהסכמת שר הבינוי והשיכון?      

מרשה פרידמן: באישור שלו, זאת אומרת החלטה שלו

מרשה פרידמן:  לא בהתייעצות עם שר הפנים

יעקב אשר: במקום שר הפנים?      

מרשה פרידמן: במקום שר הפנים, בסמכות שר הבינוי והשיכון, שהוא אחראי על הרשות, הוא מכיר את הצרכים, מכיר את המשאבים

יעקב אשר: כרגע הנוסח הממשלתי הוא שההובלה היא של שר הפנים

מרשה פרידמן: מטעמים של הכותרת, שהחוק קשור לתכנון ובנייה

מרשה פרידמן:  בהיבט של האכיפה לא אני ולא רשות האכיפה במקרקעין לא עוסקים בפן הקלאסי של תכנון ובנייה

לילך שלום: זה תוצר של החוק המקורי הגדול, מה שמכונה פה בוועדה החוק הגדול, שהיה שם באמת שר הפנים אחראי

תומר רוזנר: לא, בחוק הגדול זה ראש הממשלה

יעקב אשר: אז איך זה הגיע לשר הפנים בכלל?      

תומר רוזנר: כי הוא הממונה על החוק

יעקב אשר: אבל הוא ממונה על החלק של התכנון ובנייה

יעקב אשר:  הסעיף הזה הוא רק אכיפה

לילך שלום: הסעיף הוא להארכת התקופה

רעות בינג: יש בו אפשרות גם להאריך תקופות של סעיף פקיעת תכניות, אבל זה עניין טכני, אפשר להפריד

יעקב אשר: אני מבקש להפריד, אני לא הולך לעשות סדר חדש בממשלה

יעקב אשר:  אם האחריות היא של שר האוצר על האכיפה, ואם הדברים רלוונטיים, אנחנו נאשר שהמוביל יהיה שר האוצר בהסכמת שר האנרגיה בנושא של האנרגיה

רעות בינג: לא, כאן אין אנרגיה

תומר רוזנר: לא, אנרגיה לא קשורים לאכיפה

יעקב אשר: אוקיי, סליחה

יעקב אשר:  בהסכמת שר השיכון בנושא של אכיפה

מרשה פרידמן: לא, לא בהסכמה, אנחנו רוצים שהסמכות תהיה של שר השיכון מאחר שהוא מי שממונה על הנושא הזה של אכיפה

יעקב אשר: ושר האוצר במה?      

מרשה פרידמן: שר האוצר באגף של אכיפה, שר הבינוי והשיכון של רמ"י בפלישה לקרקעות ציבוריות

רעות בינג: אז צו של שר האוצר וצו של שר הבינוי והשיכון

יעקב אשר: זה יותר טוב מאשר כל ההתייעצות וכל הדברים האלה

יעקב אשר:  כל אחד יטפל בתחום שלו, אני לא משנה את הממשלה מחדש

יעקב אשר:  אם הייתי משנה יש לי עוד כמה דברים לשנות

מרשה פרידמן: כן

מרשה פרידמן:  עוד הערה אחת, אדוני

מרשה פרידמן:  לגבי שישה חודשים, אנחנו לא ראינו הבדל בין התקופה הכללית של תשעה חודשים שנקבעה בחוק הכללי לבין שישה החודשים באכיפה

מרשה פרידמן:  אם יש מלחמה ואין כוח אדם אז אין כוח אדם גם לאכיפה, זאת אומרת המועדים בעינינו צריכים להיות זהים, נבקש שגם כאן זה יהיה תשעה חודשים ולא שישה חודשים

יעקב אשר: לא

יעקב אשר:  הלאה

יעקב אשר:  תפסת מרובה לא תפסת

תומר רוזנר: הערות נוספות לסעיף 9

בנימין ארדיטי: אני רק אגיד ליושב ראש, מה שדיברתי קודם קשור לשאלה נוספת, האם תהיה - - -     

יעקב אשר: לא סיימנו את האירוע

בנימין ארדיטי: לא סיימנו את האירוע בסעיף 9

בנימין ארדיטי:  גם הנוסח של הוועדה - - -     

תומר רוזנר: מה לא סיימנו?      

יעקב אשר: את האירוע הקודם של הקשירה, לא קשירה

תומר רוזנר: לא, זה הוא הסכים

בנימין ארדיטי: הסכמתי בכפוף

יעקב אשר: אל תחזרו, תגמרו את זה ביניכם וגמרנו

תומר רוזנר: את מה?      

בנימין ארדיטי: שוב, אני אגיד ממש בדקה

בנימין ארדיטי:  הנוסח גם של הוועדה, אני קראתי אותו שוב, הנוסח שמונח בפנינו, הוא קובע תקופה קובעת כללית, לא רק לענייני אכיפה, זה כתוב במפורש בנוסח פה, בהגדרות

בנימין ארדיטי:  אדוני היושב ראש, כנראה אתה תצטרך להכריע

בנימין ארדיטי:  יש שלושה צווים, תומר הציע להוריד צו אחד

בנימין ארדיטי:  צו אחד, לפי הנוסח שמונח בפנינו, התקופה הקובעת הכללית, של חודשיים, שישה חודשים, זה המסגרת, תקופת הקפאה זה צו נוסף ויש רשימת יישובים ושינוי של התוספת, פחות מעניין כרגע

בנימין ארדיטי:       אנחנו רצינו שהתקופה הקובעת הכללית תהיה בצו באישור הוועדה, הסכמנו שפה צריך אישור ועדה, התקופה הקובעת הכללית

תומר רוזנר: מה זה תקופה קובעת כללית?      

רעות בינג: אין התקופה הקובעת הכללית

תדמור עציון: יש, בהגדרת - - -     

רעות בינג: מה ההגדרה אומרת?      

תומר רוזנר: תקריא בבקשה

בנימין ארדיטי: אני מקריא מהנוסח

תומר רוזנר: יש הגדרה של תקופה קובעת

בנימין ארדיטי: בסעיף 1, תקופה קובעת שמיום כ"ב בתשרי, זה עד ה-7 בינואר

רעות בינג: אתה צודק, יש לזה עוד רלוונטיות, ב-12

בנימין ארדיטי: גם ב-9(ג) כתוב במפורש, אני מקריא

רעות בינג: 9(ג) זה מה שעכשיו דיברנו

תומר רוזנר: אבל זאת הייתה ההערה

בנימין ארדיטי: נכון, אבל בנוסח שהצעתם שהוא מאוד דומה לנוסח הממשלתי - - -     

תומר רוזנר: אבל אני הערתי את ההערה בתחילת הדרך, שהקשירה פה לתקופה הקובעת היא לא נכונה

בנימין ארדיטי: זה שינוי מהנוסח שהצעתם

תומר רוזנר: זה מה שאמרתי בפתח הדברים

בנימין ארדיטי: אוקיי

בנימין ארדיטי:  וחוץ מזה יש, כמו שרעות אמרה, גם בסעיף 12

רעות בינג: נכון, את זה נצטרך לתקן באמת

בנימין ארדיטי: זה הנוסח שמוצג בפני הוועדה

תומר רוזנר: אבל לנוסח הזה הוצג לו שינוי

תומר רוזנר:  אתה יכול להיצמד אליו כמה שאתה רוצה, אבל כבר הוצג שינוי והסכמת לו

תומר רוזנר:  אתה יכול לחזור בך

בנימין ארדיטי: לא, לכן אני אומר, אנחנו חשבנו - - -      

תומר רוזנר: בסדר, נתפסת לכלל שגגה באשמתנו

בנימין ארדיטי: לא, האירוע הוא פשוט

בנימין ארדיטי:  האירוע זה מתי יהיה צורך באישור הוועדה, זה האירוע

בנימין ארדיטי:  אפשר, כמו שתומר הציע, לחסוך צו של התקופה הקובעת הכללית, השאלה היא האם כל תקופת הקפאה שהיא מוגבלת ל-30 יום, שכל פעם ששר הפנים ירצה לעשות צו של תקופת הקפאה הוא יצטרך אישור ועדה

בנימין ארדיטי:  אנחנו ממש מבקשים שלא

יעקב אשר: מה, כל 30 יום? כל פעם?      

תומר רוזנר: אם אנחנו מדברים על צו של כן או לא אנחנו בסדר עם זה, אבל אנחנו נותנים לשר פה שיקול דעת מאוד מאוד רחב לגבי באיזה יישובים, אשדוד, או באר טוביה

בנימין ארדיטי: אז כבר נדבר על זה, אבל קודם כל אפשר להגיד שאם הוא לא משנה את התוספת ולא משנה את רשימת היישובים - - -     

תומר רוזנר: לא, זה לא קשור ליישובים, זה קשור גם לאיזה הוראות

תומר רוזנר:  יש בינינו ויכוחים

יעקב אשר: אתה אומר אם אין שינוי

בנימין ארדיטי: אם אין שינוי, לא בתוספת ולא ביישובים

תומר רוזנר: ולא בסעיפים

יעקב אשר: כן, הוא אמר

בנימין ארדיטי: לא בסעיפים של התוספת הראשונה

תומר רוזנר: לא, זאת אומרת שאתה עושה או כן או לא

בנימין ארדיטי: כן, כמו שהחוק עושה הוא עושה כמות שהוא

תומר רוזנר: כן, אז באמת לא צריך

בנימין ארדיטי: זה הסכמנו?      

יעקב אשר: אבל אם כן אז כן צריך

יעקב אשר:  סגרנו את האירוע?      

בנימין ארדיטי: אז אם זה ככה אז לא צריך צו של התקופה הקובעת הכללית

בנימין ארדיטי:  אני עומד בהסכמתי

תדמור עציון: לא, אבל צריך לכתוב, גם את המסגרת של תשעה החודשים וגם צריך להגיד שצו שרק מאריך את תקופת ההקפאה בלי שום שינוי לא מצריך אישור של הוועדה

תומר רוזנר: נכון

יעקב אשר: כבר תנסחו את זה אם אנחנו רוצים להגיע להפי אנד היום

משה סולומון: שאלה

משה סולומון:  הסוגיה של האכיפה, הרי לוועדות המקומיות יש סמכויות אכיפה מקבילות, האם משמעות הדבר ששר האוצר לבדו, במודל שהוצע כאן, ישקול שיקולים שנוגעים ליחידה הארצית לאכיפה? זה בסדר, אבל האם הוא לבדו יקבע את ההארכות ואת הסוגיות שעוסקות במשהו שיש לו גם סמכות מקבילה?      

יעקב אשר: מדובר פה על מקרקעין ציבורי

משה סולומון: לא, בסמכות אכיפה

משה סולומון:  אני לא דיברתי על ההערה של משרד הבינוי והשיכון כי שם אני לא יודעת שיש לי סמכות מקבילה

תומר רוזנר: לא, גם לך סמכות מקבילה, בהחלט יש לך

משה סולומון: אז אני שואלת את השאלה על שניהם, תודה רבה לייעוץ המשפטי

לילך שלום: אז אני אומר ששר האוצר אחראי על פרק י' בכללותו, בין אם הסמכות מופעלת על ידי ועדה מקומית - - -     

יעקב אשר: תעצרי

יעקב אשר:  את צודקת, אבל בהסכמת שר הפנים

יעקב אשר:  האוצר מוביל את זה

לילך שלום: או בהתייעצות עם שר הפנים, בסוף הוא אחראי על זה

יעקב אשר: לא, מירה, שאפו, אבל יש פה השלכה בזה, וזה גם שיכון, אומר לי תומר

תומר רוזנר: נכון, גם חוק מקרקעי ציבור מקנה סמכויות לרשויות המקומיות

יעקב אשר: אז בשניהם אותו דבר, בהסכמה

מרשה פרידמן: מה הסמכויות של הרשות המקומית? חוק מקרקעי ציבור?     

תומר רוזנר: תקרא את ההגדרות ותראה מי הוא הממונה

יעקב אשר: אם מצאת משהו אחר תקן אותו

יעקב אשר:  עוד הערות? יופי

יעקב אשר:  הלאה, סעיף 10

לילך שלום: אנחנו נבקש להעיר רק הערה קטנה בקשר לסעיף 10, כיוון שהוספו סעיפים הרלוונטיים לחוק התכנון והבנייה לפרק י', גם פה צריך להיות שר האוצר שהוא ישנה את התוספת

לילך שלום:  או שנוציא את הסעיפים של פרק י' מהתוספת ותהפכו אותם לסעיף אחר, בנפרד

יעקב אשר: על מה מדובר פה?      

תומר רוזנר: עוד פעם, ענייני אכיפה

לילך שלום: נכון, הוועדה הכניסה

יעקב אשר: עכשיו שר האוצר במקום מי?      

לילך שלום: בנוסף

לילך שלום:  בקשר לסעיפי אכיפה צריך שר האוצר להחליט אם הוא משנה את התוספת או לא

יעקב אשר: זו תמונת מראה למה שעשינו קודם

משה סולומון: אני לא בטוחה

משה סולומון:  כאן אני לא בטוחה שיש גזרה שווה כי עצם קביעת סמכויות אכיפה שיהיו בפנים או שיהיו בחוץ, כשמדובר, שוב, בסמכות מקבילה גם לוועדות מקומיות אני - - -      

לילך שלום: עם כל הכבוד לזה שיש סמכות מקבילה לוועדות מקומיות החוק קבע שהשר הממונה הוא שר האוצר, אז אפשר להבין - - -     

תומר רוזנר: החוק לא קבע את זה

לילך שלום: סליחה, החלטת הממשלה קבעה את זה וזו החלטת ממשלה שחלה גם על הוועדות המקומיות

לילך שלום:  בסוף שר האוצר הוא זה שמסמיך מפקחים בוועדות המקומיות, אז הוא אחראי על האכיפה גם בוועדות המקומיות מבחינתנו

לילך שלום:  אז עכשיו השאלה היא אם אפשר להוסיף סעיפים, האם שר הפנים יבוא ויגיד: טוב, אז אני מכניס לתוספת גם את סעיף 216

רוסלאן עותמאן: אני מסכים עם מה שלילך אומרת כי באמת השר האמון על הפרק הזה זה שר האוצר

לילך שלום: או שוב שאפשר יהיה למצוא מנגנון שלא מכניס את הסעיפים של האכיפה לתוספת

רעות בינג: אני חושבת שהמסגרת של התוספת היא בסוף מסגרת אחת שמסתכלת באופן כולל על כל הפעולות של אדם מול רשות, לא משנה, מוסד תכנון או רשות, ויש משמעות לזה שגורם אחד הוא זה שמסתכל באופן כולל על האספקט הזה

לילך שלום: אבל תראי את נוסח הסעיף, כתוב כך: 'השר רשאי בצו לשנות את התוספת הראשונה ובלבד שלא יוסיף אלא חיקוקים שהוא ממונה על ביצועם'

לילך שלום:  השר שמוגדר פה הוא שר הפנים, הוא לא ממונה על ביצועם, יש עם זה קושי משפטי

תומר רוזנר: זאת אומרת שהוא לא יכול לתקן כל סעיף שנוגע לחוק התכנון והבנייה, זו פרשנות מאוד מעניינת

לילך שלום: לא, הוא יכול למעט פרק י'

רוסלאן עותמאן: לא, היא מתכוונת לזה שהוא יכול לתקן את הדברים שהוא ממונה על ביצועם

תומר רוזנר: על החוק הוא ממונה, מה לעשות?      

לילך שלום: הוא לא יוסיף חיקוקים שהוא ממונה על ביצועם בתוספת

תומר רוזנר: לא כתוב סעיפי חיקוקים, כתוב חיקוקים

לילך שלום: אז עכשיו אנחנו באמת נכנסנו לבחינה של הבחינה

תומר רוזנר: לא, החלטה ממשלתית, סליחה

לילך שלום: זאת הייתה החלטת הייעוץ המשפטי של הוועדה להכניס את הסעיפים לתוספת הראשונה

לילך שלום:  שוב אני אומרת, אפשר להחריג את זה בדרך אחרת, להכניס את זה כעוד סעיף בפרק 2 ואז סעיף 10 לא מעניין אותי, אבל אם אנחנו מכניסים את זה לתוספת הראשונה אז שר האוצר צריך להיות הממונה גם על הסעיפים הללו

תומר רוזנר: אז זה עוד נישה, עכשיו זה יהיה שר האוצר בהסכמת שר הפנים, בעקבות ההחלטה הקודמת

תומר רוזנר:  עד שיחליטו ביניהם כבר יעברו כל המועדים

יעקב אשר: לא, אבל היא אומרת לך דבר אחר, או שאתה הולך בקו מסוים - - -     

רוסלאן עותמאן: מירה, את מבקשת גם פה הסכמה של שר הפנים?      

תומר רוזנר: זה לא עניין של מירה

משה סולומון: הייתי חושבת שזה הדבר ההגיוני לעשותו משום שבוועדות המקומיות, בשונה מהיחידה שעוסקת אך ורק באכיפה יש כאן עניינים של כוח אדם

משה סולומון:  אני יודעת שיש מפקחים כחולים ומפקחים – אני יודעת, ועדיין מבחינת הצרחת משאבים זה יכול להיות שונה כשמדובר בוועדה מקומית כי היא עוסקת בתחומים רבים ונוספים

משה סולומון:  אז הייתי חושבת שכן

לילך שלום: להבדיל מהרשות לאכיפה, לפי מה שאני יודעת, הוועדות המקומיות ממשיכות כרגיל כרגע

תומר רוזנר: לפי ההצעה הממשלתית שר הפנים יכול להוסיף סעיפים

משה סולומון: זו בדיוק הבעיה שצוק העיתים כן יכול אצלם לייצר מצוקת כוח אדם אחרת מאשר אצלכם

משה סולומון:  זה בדיוק מה שאני מנסה לומר

משה סולומון:  לכן אני כן הייתי חושבת שנכון שזה יהיה בהתייעצות

משה סולומון:  מבחינתי התייעצות זה מספיק, לא צריך הסכמה לאכיפה, אבל נראה לי שזה משהו כן צריך לתת את הדעת על מה קורה בוועדות המקומיות בגלל הסמכות המקבילה

יעקב אשר: מי המוביל יותר לדעתך בתוספת הזאת?      

תומר רוזנר: זה לא תוספת, זה סעיפים

יעקב אשר: בסעיפים האלה

יעקב אשר:  יש היגיון רק אחד, שפה יש כל כך הרבה סעיפים שאפשר לשנות ויכול להיות שזה יהיה גם דבר תדיר אז על כל צעד כזה – במועדים זה פעם אחת, הוא משנה מועדים אז הוא מתייעץ או מקבל את ההסכמה של השר הרלוונטי השני, אבל כאן על כל דבר כזה, אנחנו מסבכים את החקיקה

לילך שלום: לא, אין לי כוונה לסבך

יעקב אשר: אבל זה מה שאת עושה

לילך שלום: סליחה, אדוני, באמת שאין כוונה לסבך

לילך שלום:  שוב, זה משהו שקיבלנו רק אתמול בערב את הנוסח הזה שהוסיפו בתוספת

לילך שלום:  גם אנחנו הופתענו לגלות את זה

יעקב אשר: בסדר, אבל את מבינה את הרציונל?      

לילך שלום: אני מבינה את הרציונל, אני רק אומרת, השינוי שאני מבקשת הוא שאם מוסיפים סעיפים שבפרק י', לא כל סעיף, יש את כל חוק התכנון והבנייה, יש בו באמת עשרות אם לא מאות סעיפים שאפשר להוסיף ולשנות, אין צורך בשר האוצר, אבל מתוך פרק י' אני חושבת שזה נכון ששר האוצר, הוא הממונה עליהם

יעקב אשר: אתה לא יכול להתאים רק את י'?      

תומר רוזנר: מה לעשות איתו?      

רעות בינג: שפרק י' יהיה רק בסמכות שר האוצר

תומר רוזנר: רק שר האוצר?      

רוסלאן עותמאן: מירה אומרת שמספיק מבחינתה התייעצות עם שר הפנים

משה סולומון: אני אסביר

משה סולומון:  בהיבט של הוספת סעיפים לתוספת כן ראוי ששר הפנים גם ייתן את דעתו, אבל התייעצות ולא הסכמה

יעקב אשר: מירה, היום אני הולך להמליץ עלייך להדליק משואה

יעקב אשר:  בחלק הזה שר האוצר בהתייעצות עם שר הפנים

רעות בינג: שר האוצר ישנה את התוספת בכל מה שנוגע לפרק י'

יעקב אשר: כן, הפורום להתחדשות עירונית, אתה רוצה גם שר שלך?      

אופיר אתגר: אני רוצה להעיר משהו לפרוטוקול כי זה מאוד מפריע לי הדיון הזה על הגז הטבעי שדנים פה, על האישורים וכל הדברים האלה

אופיר אתגר:  מדינת ישראל התחייבה לאחוז מסוים של אנרגיה מתחדשת ואנחנו לא מתקדמים לכיוון הזה

יעקב אשר: מה לנושא עכשיו?      

אופיר אתגר: אני רוצה שזה יהיה בפרוטוקול

יעקב אשר: התחלת לבלבל את הפרוטוקול בעצמו, הוא כבר לא יודע באיזה ישיבה הוא

אופיר אתגר: זה פשוט מפריע לי שאנחנו מבזבזים אנרגיה על הדברים האלה

יעקב אשר: זה לא יהיה בשש אחרי המלחמה, רבע לשש לפני סוף המלחמה

יעקב אשר:  ההערה היא טובה, אבל לא לעכשיו, גם ככה אני כבר בסיבובי ראש עם כל השרים וסגני השרים

רעות בינג: אז שינוי של התוספת ביחס לפרק י' זה על ידי שר האוצר בהתייעצות עם שר הפנים

רעות בינג: התוספת השלישית זה התוספת של היישובים שכאן אנחנו צריכים גם עדכון

בנימין ארדיטי: אנחנו נצטרך לעשות הפסקה איתכם חמש דקות

רעות בינג: מרכז השלטון האזורי

משה סולומון: היא נמצאת כרגע במועצה הארצית לתכנון ובנייה, יש התייחסות לתזכיר שמכינים שהונח

משה סולומון:  היא בדיונים, היא ביקשה אגב לדבר כי היא רוצה לעבור לוועדה ולא אישרו לה

תדמור עציון: אני חושבת שקשה להבין את הסעיף הזה

תדמור עציון:  שאל אותי מקודם עורך דין זינגר, הוא אמר: אם אני מגיש התנגדות זה נחשב פעולה? וזו לא הייתה הכוונה

תדמור עציון:  אם אני זוכרת נכון הסעיף הזה נועד למקרים האלה שניתן כבר היתר בתוך התקופה ובדיעבד אנחנו מבינים שהיה בעצם צריך לתת עוד שלושה שבועות

משה סולומון: נכון, עוד זמן להתנגדות

תומר רוזנר: זה לא רק ההיתר, ניתנה גם החלטה

תדמור עציון: החלטה, בסדר, לכן אנחנו לא מפרסמים את התכניות עכשיו לחודש ואת ההיתרים, אבל מה זה פעל אדם לפי הוראות לגבי פעולה או חיקוק? זאת אומרת אדם הגיש התנגדות, זה לכאורה נכנס היום בהגדרה, אז זה כאילו ההתנגדות לא הוגשה?      

תומר רוזנר: לא, זאת לא הכוונה

תדמור עציון: אני יודעת שזאת לא הכוונה

תומר רוזנר: את צודקת, הניסוח לא ברור

תומר רוזנר:  צריך לחשוב על ניסוח, אבל אנחנו נבהיר את העיקרון והוועדה תסמיך אותנו לעשות אותו

תומר רוזנר:  הרעיון הוא כזה, מכיוון שאנחנו עושים פה הקפאה רטרואקטיבית למעשה של תקופה שכבר עברה ייתכן, ויש לנו דוגמאות חיות מהשטח, שבתקופה הזאת מוסדות התכנון התקדמו, אפילו בתום לב, הם ראו שפורסמה הקלה להתנגדויות הנוגעים בדבר, לדוגמה, עברו 15 ימים ולא הוגשו התנגדויות והיא קיבלה החלטה שאפשר לתת את ההקלה וזה קרה בתקופה הזו

תומר רוזנר:       לכאורה זו פעולה שנעשתה כדין, אבל היא לא נעשתה כדין למפרע כיוון שהיה צריך לתת ארכה להגשת התנגדויות

תומר רוזנר:  אף אחד לא עשה פה משהו שהוא לא בסדר, אנחנו צריכים להחזיר את הגלגל אחורנית ולומר שאם בעצם מוסד תכנון, ההוראה מופנית למוסד התכנון ולא לאדם, אם הייתה לאדם זכות להקפאה ומוסד התכנון פעל בלי לדעת שיש הקפאה אז ההחלטה שלו חוזרת אחורנית, כאילו הוא לא החליט

ניצן פלדמן: והוא צריך לעשות דיון מחדש?      

תומר רוזנר: בהחלט

ניצן פלדמן: רק לראות שהבנתי את זה נכון, כי גם לי הסעיף היה מאוד לא ברור, זאת אומרת רק מי שהייתה לו פה הקפאה לפי מה שכבר נקבע, לא התחולה הרטרואקטיבית של סעיף, אני כבר לא זוכרת איזה סעיף זה, לא מישהו שבא אחר כך ואמר: אני לא יכולתי, אני מבקש

תומר רוזנר: אנחנו מדברים על התקופה שחלפה מ-7 באוקטובר עד מועד התחילה של החוק, שמוסדות התכנון פעלו במתכונת הרגילה, לא ידעו שיש הקפאה

ניצן פלדמן: הם דנו והחליטו למרות שהייתה הארכה

תומר רוזנר: הם פעלו בסדר

תדמור עציון: למרות שהיום - - - אומרים שהיה צריך לחכות

ניצן פלדמן: הבנתי, אז רק על המקרים האלה?      

תומר רוזנר: כן

ניצן פלדמן: הבנתי

ניצן פלדמן:  חשבתי על מישהו שרטרואקטיבית אמר שהוא לא יכול

תומר רוזנר: לא, לא

ניצן פלדמן: ואז צריך לעשות רק את הדיון מחדש לצורך העניין, לא את כל התהליכים

ניצן פלדמן:  זאת אומרת לשמוע לצורך העניין את ההתנגדות או את הערר

תומר רוזנר: תלוי במה מדובר

קריאה: אם נשמעו ההתנגדויות בתקופה הזאת אז יהיה צריך לשמוע

ניצן פלדמן: אבל לא מתחילת התהליך, זאת אומרת לדיון הרלוונטי הספציפי

תומר רוזנר: מה שנוגע להקפאה

ניצן פלדמן: להקפאה עצמה

ניצן פלדמן:  אוקיי, בסדר

תומר רוזנר: האם זה ברור לוועדה והיא מסמיכה אותנו לנסח?      

יעקב אשר: כן

בנימין ארדיטי: רק הייתי מדייק את זה בניסוח, אבל לצורך העניין אם זה היה דיון בהתנגדויות, לצורך הדוגמה, ושמעו חלק מההתנגדויות שהן לא קשורות להתנגדויות שהוקפאו, זאת אומרת חלק הגישו התנגדות ונשמעו והכריעו בהן, ויש קבוצה שלא הגישה התנגדות תקופת ההקפאה חלה עליה והיא זכאית להגיש את ההתנגדות, אני לא בטוח שכדאי לכתוב שההחלטה בהתנגדויות שהתקבלה בטלה, יכול להיות שאין שום קשר בין ההחלטה הזו להחלטה הזו

תומר רוזנר: ככל שיש קשר

בנימין ארדיטי: אז לפי העניין

תומר רוזנר: לא, אין לפי העניין

תומר רוזנר:  צריך לדון מחדש

תדמור עציון: אבל זה יכול להיות עשרות התנגדויות על המון נושאים ואז יש לך התנגדות חדשה

תומר רוזנר: הנחת המוצא שלנו בסעיף הזה שהוא נועד למקרים מאוד נדירים כי בשלושה השבועות האלה לא קרו המון דברים במוסדות התכנון

תומר רוזנר:  אנחנו מקווים שאנחנו צודקים בהנחה

ניצן פלדמן: רק על שלושה השבועות האלה או על החודשיים? תלוי באיזה תוספת, אם זה העוטף

תומר רוזנר: לא, זה אפילו פחות

תומר רוזנר:  לגבי העוטף זה לפני יום התחילה של החוק, זאת אומרת אם ב-15 בנובמבר הם כבר יודעים שיש להם הקפאה עד ה-30 אז הם לא יתקדמו

יעקב אשר: אתם תדייקו את הניסוח

תומר רוזנר: כן

משה סולומון: רק רציתי לומר, ביקשתם, מילכה נציגת מרכז השלטון האזורי נמצאת בזום, היא עלתה

תומר רוזנר: בואו נשמע אותם

משה כרמל: אני מדברת רק על התוספת השלישית לעניין רשימת היישובים המפונים ורק כאלה שבגבול הצפון, מכיוון שבדרום לא עלתה השאלה כי זה חל על כל הרשויות של העוטף

משה כרמל:  דיברתי עם שני מהנדסי ועדות מרחביות, אני אתן לכם כדוגמה את גליל עליון מכיוון שהם בוודאי אפשר להגיד מסמנים או נותנים תמונת מצב לכל שאר הוועדות

משה כרמל:       לעניין עבודת הוועדה, אין להם ממ"ד והם עובדים מרחוק, רוב חברי הוועדה לא נמצאים בביתם, בכל זאת כל צוות הרישוי עובד כך שבקשות להיתרים, מה שלא טעון פרסום יקודם במידת האפשר

משה כרמל:  אבל יחד עם זאת הם ציינו שיש בעיה רצינית בפניות של אנשי המקצוע, למשל אם הם צריכים חוות דעת של מהנדס מועצה או אנשי תשתיות במועצה האזורית אותם עובדים עסוקים רק בנושא חירום ו אין להם פניות לתת חוות דעת

תדמור עציון: אני לא יודעת אם היית בחלק הזה של הדיון, אבל כצעד נלווה לחוק תצא גם הנחיה של יו"ר המועצה הארצית ומנהל מינהל תכנון, בין היתר בהתייחס לצורך בקבלה של עמדות של יועצים שנדרשים סטטוטורית ואנחנו נאמר שאם יש קושי בשל המצב לתת אותם אז בעצם צריך לתת להם שהות סבירה לעשות את זה

תומר רוזנר: לא, היא לא מדברת על סטטוטורי

משה כרמל: למשל אני אתן לכם דוגמה, יש את הפטור של הממ"דים, בגבול הצפון יש יישוב שרצה בהתאם לתקנות הפטור, הם רצו מהר לקדם את תקנות הפטור ולהקים כמה שיותר ממ"דים

משה כרמל:  הם ממש יושבים על הגבול, אבל היה צריך להצריח שטחי ציבור למגורים והיו צריכים לקבל את חוות הדעת של מהנדס המועצה והוא היה עסוק בנושא חירום

משה כרמל:  אני מדברת בעיקר על הסוגיה שעלתה אם להחיל - - -     

יעקב אשר: והממ"דים זה גם חירום

תומר רוזנר: על איזה מועצות אנחנו מדברים בצפון?      

משה כרמל: כל המועצות בגבול הצפון

משה כרמל:  זה חלק מגולן, בגולן לא שאלתי, אני חושבת ששם יש פחות בעיה, אבל מהגליל העליון באצבע הגליל ועד מטה אשר לכיוון ראש הנקרה

משה כרמל:  זה מאות יישובים

משה כרמל:       סוגיה נוספת זו סוגיית הפרסום

משה כרמל:  אם הליך מגיע לשלב הפרסום יש בעיה

משה כרמל:  עכשיו באתי מהדיון במועצה הארצית ויש תזכיר חוק בהוראת שעה לפרסם בצורה אחרת, אז יכול להיות שזה ייתן מענה

תדמור עציון: בגלל השילוט

יעקב אשר: החזרנו את עזה לתקופת האבן או אנחנו הגענו לתקופת האבן?      

משה כרמל: הבעיה היא גם במקומות הביניים, שאנשים פונו מרצונם כי זה אזור מגורים שלא ניתן לחיות בו

משה כרמל:  אנשים גם עזבו את מקומות העבודה, יש גם אזורי תעשייה שפונו שהם מעל ארבעה קילומטרים

יעקב אשר: מה שאת אומרת, גם אם המדינה הייתה דואגת עכשיו להעביר את הוועדות המרחביות למקום עם חדר מוגן, עם תקשורת מתאימה ועם כל הפסיליטיז שצריך, גם אז, את אומרת, יש בעיה כי הגורמים ברשויות המקומיות שצריכים לתת תשובות לכל מיני דברים אין ליבם פנוי לעניין הזה כי הם עסוקים בדברים אחרים

משה כרמל: זה אחת

משה כרמל:  וגם למשל תחשבו על מישהי שהתפנתה לאילת והיא גרה בחדר אחד עם מספר ילדים והבעל שלה מגויס, אז גם אם הוועדה עובדת יפה וממשיכה ועושה – והדבר האחרון, לעניין פיקוח התכנון והבנייה, קודם כל מי שלא יכול להגיע למקום אז זה לא רלוונטי, אבל יש מפקחים שפונו לים המלח ואילת, הם לא יכולים לפקח גם במקומות שמותר מבחינה צבאית להיכנס אליהם כי הם רחוקים ולא ניתן לעשות עבודות פיקוח ללא סיור בשטח

משה כרמל:  גם כאן יש בעיה

משה כרמל:       בגדול בגדול הם ביקשו שיינתן גרייס בעניין הזה לכל מרחב התכנון

משה כרמל:  מה שהם מקדמים הם מקדמים לפי הלו"ז של החוק ומה שלא ניתן לא ניתן מסיבות אנושיות

יעקב אשר: איך אנחנו מכנסים את הדברים?      

תומר רוזנר: מינהל התכנון ביקש התייעצות

בנימין ארדיטי: יש לנו טיפה התלבטות עם רוב שטח היישובים

תדמור עציון: ראינו שגם תראו את היישובים קצת להשלכות כי זה מעורר דילמות

בנימין ארדיטי: נתיבות, אופקים, חוף אשקלון, צריך לדבר על זה קצת

יעקב אשר: אנחנו נתקדם

יעקב אשר:  יש לנו עוד דברים פתוחים חוץ ממה שעוד לא הקראנו?      

תומר רוזנר: עכשיו יש לנו את התוספות

רעות בינג: יש עוד כמה, גם את הוראת השעה

תדמור עציון: זה לא היה בהצעת החוק הממשלתית

תומר רוזנר: בוודאי שזה היה

תדמור עציון: זה היה בחלק הכללי

תומר רוזנר: נכון, שחל גם עליכם

תדמור עציון: אני לטעמי חושבת שזה יכול רק לפגוע ולא להועיל משום שברוב רובם של הוראות חוק התכנון והבנייה יש מועדים, חלקם אמנם מנחים ואין סנקציה לצידם אבל יש מועדים, ואם אנחנו מוסיפים את הדבר הזה ואומרים 'תפעל במהירות הראויה בנסיבות העניין', מה זה אומר? אז אני יכול לחרוג מהמועדים האלה כי יש לי נסיבות עניין קשות של מלחמה

תדמור עציון:  אני לא מבינה מה אנחנו מרוויחים מזה

יעקב אשר: צודקת, זה לא רוקד ביחד

תומר רוזנר: אתם מבקשים לוותר על הסעיף?      

רעות בינג: אני מוחקת את הסעיף

תומר רוזנר: זה פשוט הופיע בהצעה הכללית

רעות בינג: זה גם מההצעה הכללית ונראה לי שנדרש

יעקב אשר: למה 30 יום?      

קריאה: 30 ימי עבודה, כמה זה? שישה שבועות

יעקב אשר: לא מקובל עליי בשום פנים ואופן

יעקב אשר:  ועדת ערר הודיעה, תתכבד ועדת התכנון ובנייה ותתכנס

תומר רוזנר: זה אחרי שיש הקלות? למה צריך 30 יום?      

קריאה: זה אחרי שכבר יש החלטה, למה צריך 30 ימי עבודה לרשות הרישוי כשיש כבר החלטה?      

יעקב אשר: זה מה שלא הבנתי, אבל ראיתי שאתם מסתכלים עליי ככה, אמרתי אולי אני מדבר שטויות

בנימין ארדיטי: ועדת ערר דנה בהקלה עצמה, היא לא עושה, גם לא את הבקרה המרחבית שקשורה להתאמה תכניות תקפות, היא לא עושה היטלי השבחה, מבחני בקרה יכול להיות, כל מיני דברים

בנימין ארדיטי:  היתר תואם תכנית הוא 45 יום ללא שום קשר להקלה

בנימין ארדיטי:  פה מדובר מרגע שזה עבר את ועדת הערר ומגיע לרשות הרישוי, שזה בעצם דומה להיתר תואם תכנית, במקום 45 יום 30 יום

ארז מלול: אולי במקום אז תוריד עוד, למה 30?      

בנימין ארדיטי: אני לא יודע להגיד כרגע אם אפשר לקצר את זה

יעקב אשר: מירה, את בעד 30, נכון?      

משה סולומון: אנחנו נגד כל הסעיף הזה, מה זאת אומרת?      

יעקב אשר: נסיים את ההקראה

יעקב אשר:  למה צריך לתת לו 30 יום לערור?      

קריאה: למה צריך לתת בכלל לערור לרשות הרישוי הארצית?      

תומר רוזנר: כי ככה זה

רעות בינג: זו הוראה שהיא קיימת גם ביחס למסגרת ארצית

יעקב אשר: אבל למה 30 יום?      

תומר רוזנר: זה המינימום להגשת ערר

בנימין ארדיטי: יש הוראות דומות היום גם בחוק הקיים

תומר רוזנר: לי יש שתי הערות לגבי הסעיף הזה, שאני מתנצל שלא העברתין קודם

תומר רוזנר:  הערה אחת, לכאורה מהניסוח הזה עולה שוועדת ערר קונה סמכות לכשהמזכיר של הוועדה המקומית מעביר את הבקשה לוועדת הערר

תומר רוזנר:  אני לא בטוח שאנחנו רוצים לתלות את הסמכות בכך שמזכיר הוועדה יעשה את עבודתו

תומר רוזנר:  ההעברה צריכה העברה טכנית והסמכות צריכה לעבור

בנימין ארדיטי: שוב, יש חובה בחוק, אבל בסדר, זה לא –      

יעקב אשר: אני מסכים עם תומר

תומר רוזנר: דבר שני, לגבי זכות הערר, אם נתנו זכות ערר על רשות הרישוי הארצית, על אחת כמה וכמה שתהיה זכות ערר על ועדת הערר שבאה לפניה

יעקב אשר: למי יש זכות ערר?     

תומר רוזנר: כרגע ועדת הערר מחליפה את הוועדה המקומית

יעקב אשר: מי יכול לערער, מגיש הבקשה?      

תומר רוזנר: אם היא מסרבת

יעקב אשר: אם היא מסרבת

יעקב אשר:  זאת אומרת שהיא קיבלה את עמדת הרשות המקומית

תומר רוזנר: לא

תומר רוזנר:  אם נגיד עכשיו הרשות המקומית לא החליטה בהקלות, עכשיו דחו למישהו את ההקלה שהוא ביקש או שדחו התנגדות של מי שרשאי להגיש התנגדות

בנימין ארדיטי: השאלה אם זה אותו גוף

תומר רוזנר: אם יש לך הצעה לגוף אחר, בשמחה, אבל –      

יעקב אשר: אתם מפרקים לי את המנוף לאט לאט

תומר רוזנר: אני לא רואה גוף

בנימין ארדיטי: אני לא בטוח שיש גוף אחר

בנימין ארדיטי:  בסדר

משה סולומון: אפשר לחזור לבדיקה של ה – למה אני עוזרת לכם?      

תדמור עציון: כי את גם רוצה שזה יהיה טוב

משה סולומון: חזרתי בי

תדמור עציון: אנחנו כולנו מתפשרים, הכול בסדר ומנסים לשפר את הדברים

תומר רוזנר: בני, מה עמדתך?      

בנימין ארדיטי: ב-(ז) נכתוב - - -     

תומר רוזנר: הרואה את עצמו נפגע מהחלטה של ועדת ערר לפי סעיף - - -     

יעקב אשר: רגע, דיברנו פה שוועדת ערר תהיה - - -     

תומר רוזנר: היא באה במקום

יעקב אשר: כן, אבל יש גם פורום - - -      

תומר רוזנר: ועדת משנה להתנגדויות

בנימין ארדיטי: התנגדויות של הוועדה המחוזית? ירדנו מזה

יעקב אשר: לא, אבל בוועדת ערר אמרנו שלא צריך לכנס את כל החברים, רק היושב ראש

תומר רוזנר: זה לא קשור לפה

תומר רוזנר:  זה בחוק אחר

רעות בינג: אז למי הוא יכול לפנות?      

תומר רוזנר: לוועדת המשנה

תומר רוזנר:  בסעיף קטן (ז) להגיד: הרואה עצמו נפגע מהחלטה של ועדת הערר - - -     

יעקב אשר: אני אומר עוד פעם, חברים, אני רוצה שתבינו, אנחנו מאלצים את עצמנו פה לדבר הזה, אבל רק כדי שבאמת יהיה לנו מה שנקרא כלי הרתעתי שאני אשמח אם ייעשה בו שימוש פעם אחת לאחד למען יראו וייראו

בנימין ארדיטי: והיה זה שכרנו

יעקב אשר: זה פסיכולוגיה ארגונית אל מול ארגונים גדולים בעלי עוצמה שמיוצגים כאן בוועדה על ידי – כן, מירה

משה סולומון: אני אשמח להתייחס לכמה דברים

משה סולומון:  בראשית הדיון נאמר על ידי יושב ראש הוועדה, קצת בנזיפה, גם עכשיו דיבר על הארגון הגדול שאנחנו, לפני כן דיבר על ועד עובדים שאנחנו לראשי רשויות, אז אני מבקשת לומר את זה לפרוטוקול, אנחנו מייצגים פה את האינטרס של הרשויות המקומיות, במרכז השלטון המקומי חברות הרשויות המקומיות

משה סולומון:  מדובר בסמכות בשאלה שנוגעת לשורש היחסים שבין השלטון המקומי לבין התושבים מצד אחד וכל מי שמבקש לבנות ברשות המקומית, והיחסים שבינם לבין השלטון המרכזי מן הצד השני, הדבר הזה הוא באמת מבחינתנו נמצא בליבת העשייה

משה סולומון:       נאמר גם בראשית הדיון שהדברים צריכים להיות ולהינתן בשים לב לנימוקים שהם לגיטימיים, סבירים, ענייניים, במסגרת מתחם הסבירות שאמור להיות לרשות מנהלית ובטח ובטח לרשות שלטונית

משה סולומון:  הדברים לא באים לידי ביטוי בכלל בנוסח הזה

משה סולומון:  יש כאן העברה אוטומטית כשמדובר בהיקף מסוים של בנייה, יש העברה לא אוטומטית, אלא לבקשה יזומה, אבל בשום מקום אין שמיעה של מוסד התכנון של רשות הרישוי שאמורה הייתה לטפל בנושא הזה וחלפו 90 ימים ולא טופלה

משה סולומון:  הדבר הזה בעינינו הוא לא תקין

משה סולומון:  אנחנו לא חושבים שצריך להבנות את הדברים בצורה הזו

משה סולומון:  לגופם של המנגנונים, אם אנחנו מוחים מלכתחילה אז אין מה להגיד לדברים

יעקב אשר: אני רוצה רק להזכיר לגברתי שאנחנו לא מתערבים בשיקול הדעת שלכם, אנחנו מתערבים באי עשייה, באי הפעלת שיקול הדעת

יעקב אשר:  הרי אתם לא מכנסים את הדיון ואומרים כן או לא, אתם לא מתמודדים עם הכן או לא, דוחים את זה, שב ואל תעשה

יעקב אשר:  תופעת השב ואל תעשה הנפוצה בתקופות מסוימות חייבת להיעקר, זה הכול

יעקב אשר:  ואני אומר לך עוד פעם, זה לא יחול על 95% מחבריי ראשי הרשויות, אבל על אותם 5% שכן, ודווקא במקומות שאולי לא היה צריך להיות ואין להם סיבות לעשות את זה, אז בשביל זה המנופים האלה חיים וקיימים

משה סולומון: הנוסח מדבר על כך שהיא לא החליטה בבקשה בתוך 90 ימים, זה לא בהכרח לא עשתה דבר

משה סולומון:  זה לא לא דנה אפילו פעם אחת בבקשה בתוך 90 ימים, זה לא לא עשתה שום דבר, אלא לא קיבלה החלטה וזה שונה מאשר ההתייחסות שהרגע נאמרה על ידי יושב ראש הוועדה

משה סולומון:  עם כל הכבוד, כן?      

בנימין ארדיטי: לא החליטה בתוך 90 יום זה החלטה סופית

משה סולומון: כלומר יכול להיות שנעשה דיון - - -     

יעקב אשר: עכשיו אני מנסה לעזור לך, ואני לא מתחרט באמצע

יעקב אשר:  היא אומרת שאם אתה לא מבנה את הדבר הזה אז זה לא מתייחס לאם היא התכנסה או לא התכנסה

יעקב אשר:  אם היא התכנסה ולא קיבלה החלטה אחרי הרבה זמן, בסדר, אבל אני לא יודע, קשה מאוד יהיה לדייק את זה

משה סולומון: ולכן, אדוני, אני שוב אומרת, אפילו לא נשמעו הדברים

משה סולומון:  לא הופעל שיקול דעת, יש העברה אוטומטית או יזומה לבקשת המבקש, אין שום התייחסות לשעות שבהן ישבה הוועדה וכן התכנסה וכן התלבטה

משה סולומון:  נחתך 90 ימים ואין שום דבר

יעקב אשר: עכשיו אני אבקש ממך לשמש כדקה כממלאת מקום בייעוץ המשפטי שלנו, שמעריכים אותך מאוד, ואת יודעת את זה, תביאי לי את התיקון, שהדברים יישארו כמו שהם עם התיקון שאת אומרת

יעקב אשר:  למשל, דוגמה

משה סולומון: אז למשל זה לא התכנסה הוועדה פעם אחת

משה סולומון:  או למשל, אפשר לדבר, שוב אני אומרת, על שימוע

יעקב אשר: ואני מכריח אותם להתכנס, תכתוב בפרוטוקול, כמו שפה מדברים לפעמים לפרוטוקול

משה סולומון: אבל אדוני מדבר על ועדה שבאמת לא עשתה דבר

משה סולומון:  אני שוב אומרת, יש כאן איזה שהוא קו פרשת המים של 90 ימים שלא לוקחים בחשבון את הזמן שהוועדה כן השקיעה

משה סולומון:  יש 90 ימים ואז זה עובר למקום אחר

משה סולומון:  אמרתי בראשית הדברים שהעניין של שימוע זה יחסים בין שלטון מקומי לשלטון מרכזי, לא, זו זכות בסיסית של כל גורם שמופעלת נגדו סנקציה

משה סולומון:  כל גורם שמופעלת נגדו סנקציה ראוי שישמעו אותו קודם

משה סולומון:  זה דבר בסיסי

יעקב אשר: מה פירוש? ועדת ערר תשמע את הרשות

משה סולומון: לא, ישמעו בטרם ייקחו מאיתה את הסמכות, בטרם הפעלת הסנקציה, לא לגופו של עניין

בנימין ארדיטי: יש מנגנונים שקבענו לחוק ההסדרים האחרון, שם זה שימוע ועניינים

תומר רוזנר: אנחנו בודקים

בנימין ארדיטי: שוב, אנחנו התלבטנו, לא כתבנו את זה, אבל אני אציג את זה בפני הוועדה, שתהיה סמכות לוועדת ערר להחזיר את זה לוועדה המקומית

בנימין ארדיטי:  יהיה איזה שהוא דיון זוטא בתחילת הדברים האם יש הצדקה

יעקב אשר: טענות מקדמיות

בנימין ארדיטי: זה מסרבל, לכן לא כתבנו את זה, אבל לשיקול הוועדה

תומר רוזנר: 90 יום ממה?      

תדמור עציון: מקליטה

תדמור עציון:  היה לנו גם דיון על הקליטה גם, אני מזכירה

בנימין ארדיטי: זה המועד בחוק שרואים אותו כסירוב, זה לא משהו שהמצאנו עכשיו

בנימין ארדיטי:  157 כתוב שאם לא התקבלה החלטה סופית בבקשה להקלה תוך 90 יום רואים זאת כסירוב

יעקב אשר: היא יכולה לשמוע את הטענות המקדמיות ולהחזיר את זה חזרה לוועדה עם תאריך

תומר רוזנר: עשרה ימים, ברגע שאתה קובע את הפרוצדורה היא תנוצל והיא לא תהיה עשרה ימים, היא תהיה שלושה חודשים

בנימין ארדיטי: זו התלבטות, לכן לא כתבנו את זה

יעקב אשר: בגלל זה אין התלבטות

בנימין ארדיטי: אני אומר את הדברים, חשבנו על זה, לכן לא כתבנו

תומר רוזנר: זו שאלה בה אנחנו מתלבטים כרגע, מה היחס בין ההסדר הזה להסדר של רשות הרישוי הארצית הכללי שנכנס לתוקפו ביולי 24'

תומר רוזנר:  יש כאן תקופת חפיפה, גם בתקופות וגם בהיתרים שמדובר בהם

בנימין ארדיטי: נכון

בנימין ארדיטי:  שם מדובר על 80 יחידות

בנימין ארדיטי:  שם יש שני מסלולים, או רשות רישוי סרבנית, שייקח הרבה זמן עד ש – לא נראה לי שזה כרגע זה, שימוע, שרים, עניינים

בנימין ארדיטי:  יש מסלול נוסף שם, אם זה מעל 80 יחידות דיור וחלפו שמונה חודשים או 12 חודשים, תלוי אם זה אתר תואם תכנית או הקלה

בנימין ארדיטי:  אני לא בטוח, שוב, פה ההוראות קודם כל הן מיידיות והן מצומצמות יותר

בנימין ארדיטי:  אני לא בטוח שיש התנגשות, לא חשבתי על כל המצבים

תומר רוזנר: לא, אין התנגשות, ההוראות האלה גוברות

בנימין ארדיטי: כי הן גם מוקדמות וגם ספציפיות

תומר רוזנר: כן

יעקב אשר: אני מציע, אני רוצה לשמוע את תגובתכם, אני רוצה שייכנס פה, הרי זה בעצם כמו הליך של ועדת ערר כשוועדת ערר אומרת מאשרת את התכנית או לא מאשרת את התכנית

יעקב אשר:  אני כן הייתי מכניס בלי ימים, ורשאית היא להחזיר את זה לדיון נוסף בוועדה

בנימין ארדיטי: שוב, כמו שתומר אמר, ברגע שהיא רשאית זה יתבקש ויהיה דיון על זה, אבל בסדר, בקשה לגיטימית

תדמור עציון: אבל אז מה? אז עוד פעם זה חוזר ואז מה?      

יעקב אשר: לא, זה לא חוזר

יעקב אשר:  קודם כל ועדת ערר, עם כל הכבוד לא בדיוק כמו שרשות מקומית זה

יעקב אשר:  יש פה היגיון שאומר שיכול להיות שהיה משהו שהם יבואו לוועדת ערר ויגידו: תקשיב, אנחנו תוך שלושה ימים גומרים את זה, היינו בדיון, סגרנו את הכול

יעקב אשר:  תאמיני לי, כמו שאני מכיר את ועדות ערר, תגיד לי אם אני טועה, הם יגידו: אוקיי

יעקב אשר:  יבוא מהנדס העיר ויגיד: תשמע, אל תפגע בנו, אני הולך לקבל החלטה, אז הוא ייתן להם שלושה ימים להחלטה

תדמור עציון: ועדות ערר יודעות להחזיר לוועדות המקומיות

יעקב אשר: הם יודעים להחזיר להם עם טיימר, עם שעון חול גם כן

תדמור עציון: לפעמים כן ולפעמים לא, אבל זה בדיוק העניין, שצריך לקטוע את זה

תומר רוזנר: זה שני דברים שונים

תומר רוזנר:  להחזיר לוועדה במסגרת הליך ערר זה משהו אחד ואנחנו פה מדברים על סמכות ראשונית של ועדת ערר, זה לא אותו דבר

יעקב אשר: אז מה?      

תומר רוזנר: זה שני מנגנונים שונים

יעקב אשר: מה אתם אומרים?      

בנימין ארדיטי: החלק הזה הוא בעיקר מנוף ו - - -     

יעקב אשר: זה מוריד את המנוף, זה מפנצ'ר את המנוף?      

בנימין ארדיטי: קצת מפנצ'ר

משה סולומון: מן הצד השני זה נותן ביטוי לוועדה שישבה על המדוכה והתכנסה ומה לעשות, 90 הימים - - -     

ארז מלול: אבל לא מורידים אותה

תדמור עציון: אז שידונו בזה בוועדת ערר ויגיעו להחלטה, מה הבעיה? אם הוועדה המקומית כבר מגובשת וכבר החליטה, תציגו את הנתונים בוועדת ערר ותתקבל החלטה

משה סולומון: לא אמרתי שהיא מגובשת והחליטה, אמרתי שזה בדיוק מסוג המקרים שעוד דיון או שניים, או כמה שלא יהיה שצריך, יגיעו לידי הכרעה ואחרים לא

יעקב אשר: אם אני לא מסמיך אותם לאפשרות להחזיר ועדת ערר לא יכולה לעשות את זה לבד?      

בנימין ארדיטי: שוב, כשהוא משמש כערכאת ערר כן, אבל פה לא

ארז מלול: כמנוף הוא לא, הוא לא מנוף

יעקב אשר: זה יותר קרוב לסימן קריאה שלא נכניס את זה, אבל זה עדיין נשאר סימן שאלה

יעקב אשר:  בהתייעצות שנעשה על החלק השני תזכירו לי את זה גם כן

אופיר אתגר: אני רוצה להעיר על הדבר הזה מצד אחר

אופיר אתגר:  הפרויקטים שנכנסים מעל 40 יחידות דיור, לעתים זה גם מכרזים של רמ"י או של רשות מקומית ויש על זה גם טיימר של הגשות ויעדים וכל מיני דברים כאלה שהקבלן או היזם צריכים לעמוד בזה

אופיר אתגר:  כל הזמנים שתיארתם כאן זה דברים שהם לא תלויים במי שזכה במכרז ולכן אני חושב שצריך לתת פה גם התייחסות לדבר הזה, שזה ימים שלא נספרים במידה שזה חל על פרויקט - - -     

תומר רוזנר: להיפך, זה רק לטובתו

יעקב אשר: לא עשיתי את זה ואין לך את הימים האלה והוועדה שמה את זה במקפיא, מה?      

אופיר אתגר: אני רוצה לקצר את הזמנים

יעקב אשר: זה מה שאני עושה

אופיר אתגר: לא, אבל כשאני אחר כך בדיון מול רשות ואומרים לי לא הצלחת ולא הספקת

יעקב אשר: אני הבנתי, זה בוועדת כספים

תומר רוזנר: להיפך, פה זה לטובתו

יעקב אשר: כן, פה זה אמור לפעול לטובתו

אופיר אתגר: נכון, פה זה לטובתי, אבל זה עדיין זמנים שהם לא - - -      

יעקב אשר: הוא אומר ה'טובתי' הזה זה עדיין זמנים

ארז מלול: הוא חייב להכניס תנאים שהימים של הוועדה לא יהיו במניין המכרז

ניצן פלדמן: קודם כל אני מזכירה שהיה לנו דיון קצת על הסיפור של קליטת הבקשה

ניצן פלדמן:  הרי המועדים נספרים 90 ימים ממועד קליטת הבקשה

ניצן פלדמן:  אני מזכירה את הדיון שהיה לנו, שזה משהו שצריך לטפל בו, הנושא של קליטת בקשה, שיש הרבה מקומות – זה נושא שצריך טיפול על קליטת בקשה

תומר רוזנר: לא דיברנו על זה באופן כללי, יש בעיה כללית, אבל לא דיברנו עליה

יעקב אשר: זה קשור לעכשיו?      

תומר רוזנר: היא אומרת: אתם אומרים שאתם תעשו את זה, פשוט מה שהם לא רוצים לטפל הם פשוט לא יקלטו

ניצן פלדמן: הם לא יקלטו את הבקשה

ניצן פלדמן:  אני חייבת להגיד בסוגריים שפניתי לקבלנים מהאזור היום בבוקר, אמרתי להם איפה יש – חלק אני כבר יודעת איפה יש בעיות עם קליטה, שלא קולטים גם שנה, או מבקשים פרה-רולינג

תומר רוזנר: אתם כל הזמן אומרים יש לנו זה

ניצן פלדמן: אני אביא לך דוגמאות

תומר רוזנר: על ה-40,000 אנחנו עוד מחכים

ניצן פלדמן: אני אמרתי שאני אציג את החישוב לאדוני, אני אביא את זה, לא הספקתי

יעקב אשר: כן, אבל לא בדיון הזה

ניצן פלדמן: לא בדיון הזה, אבל אני יכולה להביא לכם בדיוק את החישוב

יעקב אשר: גם נושא הקליטה לא יהיה בדיון הזה

ניצן פלדמן: בסדר, אבל זה משהו שצריך לטפל בו

יעקב אשר: טוב שאת מזכירה לי, בדרך כלל אני שוכח

ניצן פלדמן: עוד דבר

ניצן פלדמן:  הלוואי שלא נצטרך להשתמש בזה, אבל אני חושבת שזה סעיף חשוב מאוד

ניצן פלדמן:  שוב, דיברנו על 30 ימי עבודה של רשות הרישוי, אז לא הבנתי

ניצן פלדמן:  כתוב פה בנוסח בסעיף קטן (ה) 30 ימי עבודה, רשות הרישוי תיתן את החלטתה בעניין בתוך 30 ימי עבודה

תומר רוזנר: 20

יעקב אשר: אז נלך על 30 יום, אבל לא ימי עבודה

ארז מלול: או 15 ימי עבודה

ארז מלול:  זה 20 ומשהו

ניצן פלדמן: לא, עדיף 30 קלנדרי

רעות בינג: אז 20 ימי עבודה

משה סולומון: גם ב-(ו) זה 20 ימי עבודה

משה סולומון:  זה פשוט בהלימה, לא החליטה הרשות המקומית בבקשה בתוך 30 יום אז צריך לתקן ל-20 ימי עבודה

יעקב אשר: עכשיו תתחרטי שאמרת את זה

יעקב אשר: עוד משהו?      

ניצן פלדמן: בסעיף (ז) ערר על רשות הרישוי הארצית גם פה בתוך 30 ימים

ניצן פלדמן:  זאת אומרת בואו ננסה לקצר את הכול עוד יותר, את כל התהליך הזה

ניצן פלדמן:  זו החלטת ועדת ערר, 30 ימים רשות רישוי

יעקב אשר: די, חבר'ה

יעקב אשר:  את אמרת גם כן, נקווה שלא נשתמש

ניצן פלדמן: הלוואי שלא

יעקב אשר: האויב של הטוב הוא הטוב במיוחד

יעקב אשר:  נשאר לנו רק פתוח הסימן קריאה וסימן השאלה של מירה

יעקב אשר:  הצעה שלי

תומר רוזנר: אני לא יודע אם אנחנו יכולים לדון בסעיף הזה

תומר רוזנר:  אנחנו לא יכולים להכניס את זה, כי לא הזמינו את מכוני הבקרה

תומר רוזנר:  הסעיפים הבאים, 17 ו-18 עוסקים במכוני בקרה, לא הזמינו אותם והם הנוגעים בדבר ואם הם לא נמצאים פה אנחנו לא יכולים לדון בסעיפים האלה

יעקב אשר: למה לא אמרת לי את זה קודם? הייתי מנסה לקרוא להם

תומר רוזנר: אפשר לקרוא להם למחר

תומר רוזנר:  בכל מקרה יש לך את הצו שאתה יכול לקדם במקביל

יעקב אשר: איזה צו?      

תומר רוזנר: השר ביקש לתקן את הסעיפים האלה בצו שהוא הגיש לאישור הוועדה

רעות בינג: אחד מהם הוא באישור ועדה, אחד מהם הוא לא באישור ועדה

תומר רוזנר: הצו השני הוא ממילא לא באישור ועדה, הוא יכול לעשות אותו ללא אישור ועדה

יעקב אשר: השאלה אם זה נחוץ כרגע בחקיקה החלק הזה?      

תומר רוזנר: זה לא חייב להיות כרגע בחקיקה

יעקב אשר: ולא יקרה כלום לאף אחד?      

תומר רוזנר: אנחנו נצטרך לאשר את הצו

תדמור עציון: יהיה צריך לעשות פה דיון

תומר רוזנר: בסדר, אבל הם רלוונטיים לנושא, יש להם מה להגיד כנראה

תדמור עציון: לא, אני מסכימה שהם רלוונטיים, חשבתי שהם הוזמנו

תדמור עציון:  רצינו לגמור את זה בלי עוד דיון

יעקב אשר: מי זה מכוני בקרה? את כל המכונים?      

תומר רוזנר: ודאי, אתה משפיע מאוד על העסק שלהם, מאוד מאוד

רעות בינג: זה נפח פעילות שהיה אמור לגדול במכונים

יעקב אשר: אני לא הייתי צריך להזמין אותם

תומר רוזנר: אם יהיה דיון מחר אז –      

יעקב אשר: השאלה אם זה תוקע משהו בשרשרת המזון פה

בנימין ארדיטי: לא, זה משהו שרצינו את עזרתכם, כי פשוט כל דבר שאתם יכולים לעזור לנו אנחנו שמחים

יעקב אשר: זה היה תוספת או זה היה ממשלתי?      

תומר רוזנר: לא, הם הגישו לנו צו

רעות בינג: הם הגישו, ובאמת בגלל שזה נוגע להארכת מועדים אז זה היה כאן

יעקב אשר: אז אנחנו נצטרך לדון בצו, נעשה את זה כמה שיותר מהר עד כמה שאפשר

רעות בינג: אנחנו מגיעים לתוספות

תומר רוזנר: את התוספות אנחנו לא מקריאים

לילך שלום: יש לנו הערות

רעות בינג: הערות יישמעו

תומר רוזנר: תוספות, מכיוון שתוספות לא נהוג להקריא, אנחנו נשמע הערות לתוספות גם ללא הקראתן

תומר רוזנר:       (היו"ר ארז מלול)     

תומר רוזנר: התוספת הראשונה עוסקת בהסדרים שלגביהם תחול תקופת ההקפאה, זה שלושה שבועות לכלל המדינה ועד סוף נובמבר ליישובים שיפורטו בתוספת השלישית

תומר רוזנר:  הם מפורטים, כפי שאמרנו, לפי העקרונות שדובר עליהם בתחילה, ברוב המקרים סעיפים שנוגעים לפעולות של האזרח מול הרשויות שבהם תקופת ההקפאה לא באה במניין התקופות שמנויות בחוק או בתקנות שלפיו

רעות בינג: וחשוב להגיד שהוספנו כאן מספר סעיפים שהם מתאימים לעיקרון נוסף שחשבנו שצריך לבוא לידי ביטוי כאן, שזה הארכת מועדים כשהחוק קובע תוצאה שהיא תוצאה שיש לה השלכות משפטיות אם לא עומדים בזמנים שנקבעו בו

רעות בינג:  למשל אם לא עומדים בזמנים יראו את זה כאישור, כסירוב, כהסכמה, כל דבר שהוא תוצאה משפטית בחוק עצמו אז הכנסנו אותו לתוספת הזו

תומר רוזנר: כיוון שאנחנו לא מקריאים את הסעיפים אז אנחנו נשמע הערות

לילך שלום: אני אבקש להעיר, ברשות אדוני

לילך שלום:  בקשר לרשות לאכיפה, לגבי סעיפים שהוסיף הייעוץ המשפטי של הוועדה לתוספת, אנחנו מדברים על 217(ד), 220(א), (ד) ו-222(ב)

לילך שלום:  אני אבקש להעיר לגבי 220(א) ו-222(ב) שאלה לא סעיפים שבהם אדם מתבקש לעשות פעולה מול רשות, אלא אלה סעיפים שקובעים מועדים לביצוע על ידי הרשות ולכן בפועל אין מקומם להיות פה, להיפך, כל מה שביקשנו שתהיה הקפאה, הם מקפיאים הפוך

לילך שלום:  לכן אנחנו נבקש למחוק אותם

לילך שלום:  זו פשוט טעות

לילך שלום:  כל המהות של התוספת, כמו שאמרתי, כמו שנאמר על ידי תומר, המהות היא עולות של אדם מול הרשות ובעצם הסעיפים האלה ספציפית הם פעולות של הרשות

ארז מלול: מה אומר תומר?     

לילך שלום: אם יש צורך אני אקריא את הסעיפים

תומר רוזנר: אכן ההערה נכונה

תומר רוזנר:  הכנסת שני הסעיפים הללו נעשתה בטעות

תדמור עציון: נתן, אתה רוצה להתייחס לסעיפים של ה-53(ב), 53(ג) ו-53א, תת"ל, תמ"א ואישור הממשלה

תדמור עציון:  אנחנו חשבנו שאת הסעיפים האלה לא נכון להכניס כאן

תדמור עציון:  כל הסעיפים האלה עוסקים באישור של תמ"אות או תכניות לתשתיות לאומיות שמובאות לממשלה ובהסדרים האחרון נעשה תיקון חקיקה שאפשר סוג של הסכמה בשתיקה על ידי הממשלה

תדמור עציון:       שרי הממשלה אכן עמוסים ועסוקים במצב הביטחוני, אבל יש להם גם מנגנון שלם שעובד ולכן ההצעה שלנו זה שבמסגרת איזה שהוא נוהל עבודה פנימי, שאנחנו נסדיר, הודעה על אישור כזה של תמ"א תישלח לא רק לממשלה אלא גם למנכ"ל המשרד הממשלתי וגם לנציג של אותו משרד ממשלתי באותה ועדה, אם זה במועצה הארצית או בוות"ל, ככל שיש כזה, ולכן אותו שר ירצה להפעיל את הסמכות שלו אז הוא יוכל

נתן אלנתן: אני ארחיב

נתן אלנתן:  אנחנו נמצאים היום במצב שגם כשאנחנו רוצים להביא לממשלה תכניות לאשר אותן, אין לממשלה זמן בכלל להתעסק עם זה

תומר רוזנר: היא הנותנת

נתן אלנתן: לכן דברים מתעכבים, דברים חשובים מאוד מתעכבים ואנחנו צריכים לקדם אותם

נתן אלנתן:  אלה תכניות ברמה ארצית, אנחנו בעיקר מתעסקים בדברים שהם באמת חשובים ברמה הארצית, כמו אנרגיה ודברים מהסוג הזה, אנחנו לא מתעסקים בדברים רגילים וזוטות

ארז מלול: משהו שקשור לחירום?      

נתן אלנתן: לחירום או משיק לחירום או דברים כאלה

תומר רוזנר: אם אני מבין נכון, את התכניות הללו, שהן דחופות וחשובות, אתם לא ממתינים את ה-21 ימים, אתם מביאים פוזיטיבית לממשלה

נתן אלנתן: לא רק, אישרנו עכשיו בהליך של מעטפה או דברים כאלה, אבל גם ההליך הזה של תשתיות, בתשתיות אנחנו מבקשים את ההליך הזה שלא צריך להגיע בצורה פוזיטיבית, אלא ברגע שאף אחד לא התנגד בכל התקופה, שזה יאושר

תומר רוזנר: אני אסביר ליושב ראש הישיבה את הסיפור

תומר רוזנר:  בחוק ההסדרים האחרון אומץ מנגנון שאנחנו קוראים לו הסכמה שבשתיקה

תומר רוזנר:  כל תכנית מתאר ארצית או תכנית תשתיות לאומיות עד עכשיו הייתה צריכה להגיע לאישור הממשלה, המנגנון שנקבע הוא שהתכנית מועברת לשרים ואם הם לא אומרים כלום תוך 21 יום רואים את זה כתכנית שאושרה

תומר רוזנר:       הממשלה לא ביקשה בהצעת החוק הממשלתית להאריך את המועד הזה

תומר רוזנר:  אנחנו סברנו שבעת המלחמה הזאת להגיד שיש אישור אוטומטי אחרי 21 יום, מתוך הנחה שב-21 יום השר נתן דעתו לשאלה שאם צריך להתנגד לתכנית או לא, בתקופה הזאת זו הנחה שהיא קצת קשה ולכן חשבנו שצריך להאריך את המועד

תומר רוזנר:  הציע מינהל התכנון מנגנון אחר שהוא מנגנון של יידוע נוסף, אם אני מבין, למנכ"ל המשרד ולנציג ה - - -      

תדמור עציון: לחבר המועצה הארצית מאותו משרד ממשלתי

נתן אלנתן: או בוות"ל

תדמור עציון: ככל שישנו

תדמור עציון:  לא לכל המשרדים יש

נתן אלנתן: הרי בכל מקרה, תומר, זה לא השר עושה את העבודה, בכל מקרה זה אותם אנשים שמטעמו

תומר רוזנר: במקרה הזה, כפי שאדוני יודע, בהרבה מאוד מקרים השר הוא בעל העניין

נתן אלנתן: בסדר

נתן אלנתן:  וגם בוא לא נשכח שעדיין רוב רובם של שרי הממשלה לא כל כך עסוקים בתקופה הזאת

ארז מלול: לא, נתן, באמת, במיוחד לא על שרי ש"ס

נתן אלנתן: אני לא דיברתי על שרי ש"ס, אני מדבר על השרים בלי תיקים וכאלה

נתן אלנתן:       (היו"ר יעקב אשר)         

יעקב אשר: תומר, מה הבעיה?      

תומר רוזנר: לא מדברים על בעיה

תומר רוזנר:  אם אתם זוכרים, בחוק ההסדרים האחרון אומץ מנגנון של הסכמה שבשתיקה של השרים, שתוך 21 יום אם הם לא אומרים כלום על תכנית מתאר ארצית או תכנית ות"ל היא מתאשרת אוטומטית

תומר רוזנר:  סברנו שבתקופה הזאת קשה להניח שתשומת ליבם של השרים נתונה לעניין הזה ולכן אמרנו שצריך להאריך את התקופה

תומר רוזנר:  מינהל התכנון, דעתו לא נחה מהעניין, הוא מציע מנגנון חלופי שאומר שהם יביאו את זה לתשומת לב מיוחדת של המנהל הכללי של המשרד וחבר מוסד התכנון הרלוונטי מטעם השר

תומר רוזנר:  תחליטו מה אתם רוצים, זה או זה

נתן אלנתן: אנחנו באמת סבורים שאין הצדקה להקפאה נוספת שיכולה לקחת את כל התקופות

ארז מלול: במיוחד שהם מביאים תכניות שקשורות לחירום, או שיש זיקה לחירום

יעקב אשר: כן, זה גם מקרים שבאמת צפו לשמים, מה שנקרא

ארז מלול: לשם שינוי אני מסכים

יעקב אשר: מקבל את עמדתו של היושב ראש

נתן אלנתן: תודה רבה

רעות בינג: אני מוחקת את 53(ב), 53(ג) ו-53א

נתן אלנתן: זה נוהל

נתן אלנתן:  לא צריך את זה בחוק

נתן אלנתן:  אנחנו נודיע בצורה מסודרת על כל תכנית שתאושר לחבר מוסד התכנון ולמנכ"ל המשרד

יעקב אשר: מאה אחוז, בגלל שזה אתם אני סומך עליכם

נתן אלנתן: אני מתייחס רק לסעיפים שאתם הוספתם ומה אנחנו מסכימים ומה אנחנו מסתייגים

נתן אלנתן:  תכנית מצומצמת אין שום בעיה

משה סולומון: תן לי מספרי הסעיפים

משה סולומון:  אתה אומר תכנית מצומצמת זה זורק אותי ל –      

נתן אלנתן: שוב, הייעוץ המשפטי הציע להוסיף גם הוראות שנוגעות לתכנית מצומצמת, זה סעיף 86

יעקב אשר: אין לך הסתייגות אז הלאה

נתן אלנתן: סעיף 108(ג) זה סעיף שמדבר על אישור אוטומטי אם לא הוגשו התנגדויות

נתן אלנתן:  זה סעיף בחוק שאם לא הוגשו לתכנית התנגדויות רואים את זה כאילו אושר, אלא אם כן מוסד התכנון דן בזה

משה סולומון: אני יכולה להתייחס לסעיף 86?      

תומר רוזנר: אני מציע, מירה, בשביל לייעל את הדיון, אנחנו נעשה לא לפי סדר הסעיפים אלא לפי סדר המעירים

משה סולומון: אבל אז נחזור על כל סעיף כמה פעמים

יעקב אשר: טוב, 86

נתן אלנתן: אנחנו אין לנו בעיה עם 86

משה סולומון: אנחנו התייחסנו למועדים לשינוי לפני הפקדה בסעיף 86

משה סולומון:  חשבתי שהוא אומר שאין צורך ואפשר להשמיט

יעקב אשר: לא

נתן אלנתן: 108(ג) זה סעיף שאומר - - -     

יעקב אשר: למה אם אין התנגדויות שזה לא אוטומטית יאושר? מה הבעיה?      

נתן אלנתן: זו ההוראה בחוק

יעקב אשר: למה להחיל על זה הקפאה?      

בנימין ארדיטי: לא רק שאני מסכים, אני רק אומר, המועד להגשת התנגדויות הוא מוארך, אז ממילא גם הסעיף הזה - - -      

תדמור עציון: זה כאילו הארכה כפולה

יעקב אשר: נראה לי שאני מקבל את דעתם

משה סולומון: אני אשמח להסביר, במיוחד כששוחחנו בהפסקה

יעקב אשר: למה את צריכה להסביר? את תומכת בעניין הזה?      

משה סולומון: לא

משה סולומון:  אנחנו סבורים שסעיף 108(ג) צריך להיכנס בדרך כזו או אחרת, לכן אנחנו נשמח להסביר את הנימוק למה ביקשנו

יעקב אשר: הקפאה על המועד של ההקפאה שקיים?      

משה סולומון: נסביר

משה סולומון:  אנחנו נמצאים עכשיו בחקיקה שהיא במידה מסוימת רטרואקטיבית, היא מתייחסת לתקופה מסוימת במהלכה נעשו שינויים כאלה ואחרים

משה סולומון:  יש מקרים שבהם למעשה המועד כבר חלף, אבל אין דרך עכשיו לבצע הארכה

משה סולומון:  סעיף 5, ודיברנו על זה בהפסקה עם היועצת המשפטית של מינהל התכנון, מאפשר הארכת מועדים שעדיין לא הגיע זמנם ואז יכול יושב ראש מוסד התכנון להאריך את המועדים, הוא לא מתייחס למועדים שכבר הגיע זמנם ולכן זה צריך או להיכנס בדרך כזו או אחרת לתוספת, או הסדרה בסעיף 5

תדמור עציון: מירה, הסיטואציה שאת מדברת, אם אני מבינה נכון, זה מצב שבו המועד האחרון להגשת התנגדויות היה לפני ה-7 באוקטובר ואז את אומרת: אין לי סמכות להאריך מועדים להגשת התנגדויות כי המועד כבר חלף, ואת אומרת: עכשיו תאריכו לי או תקפיאו לי את ה-30 יום ב-108(ג), השאלה למה עניינית צריך 30 יום כשלא הוגשו התנגדויות בשביל לאפשר לתכנית ל היכנס לתוקף?     

בנימין ארדיטי: כן, יתרה מזו, ממה נפשך? סעיף 108(ג) מדבר, ותומר, לתשומת ליבכם, ככה אנחנו נפרש את הסעיף, אם אתם לא מסכימים צריך להכניס תיקון בחוק, חוק אומר: הופקדה תכנית ולא הוגשה התנגדות בתוך התקופה הקבועה בסעיף 102

בנימין ארדיטי:  אנחנו ניתן פרשנות שבתוך התקופה הקבועה בסעיף 102 זה לרבות הסמכות שניתנה ליושב ראש להאריך

בנימין ארדיטי:  למען הסר ספק

תומר רוזנר: כן, זה די ברור

בנימין ארדיטי: ולכן ככל שמדובר מראש אז היושב ראש יאריך

בנימין ארדיטי:  שוב, אם החוק עצמו האריך את התקופות להגשת התנגדות או שהיושב ראש השתמש בסמכותו לפי סעיף 5 אז זה נחשב בתוך התקופה הקובעת

בנימין ארדיטי:  לא צריך כלום כי פשוט לא חלפה התקופה, לא רלוונטי

בנימין ארדיטי:  אם את מדברת על הארכה בדיעבד, אז לא אמור להיות הבדל בין תכנית שהוגשו לה התנגדויות ודנו בהן לבין תכנית שלא הוגשו לה התנגדויות ויחול הנוהל

בנימין ארדיטי:  זאת אומרת לא אמור להיות שום הבדל בסיטואציה כזו שאת מדברת - - -     

משה סולומון: ההנחיות של סעיף 6?      

תדמור עציון: הנוהל הוא זה שיגיד שבחודש הקרוב עד בחינה מחודשת לא מפרסמים לתוקף, זאת אומרת אפשר להחליט על אישור, או לצורך העניין כאן זו תהיה החלטה מכוח הוראת החוק, ובמשך חודש אנחנו לא נפרסם לתוקף

תדמור עציון:  החודש הזה מיועד למעשה לא לזמן ועדה, הוא מיועד למתנגדים

תדמור עציון:  כשאין התנגדויות 30 יום להקפיא את זה ועוד שלושה שבועות ויותר זה חבל

יעקב אשר: אני הבנתי את השתיקה

יעקב אשר:  הלאה

יעקב אשר:  התקבל התיקון

רעות בינג: בסדר, נמחק

נתן אלנתן: סעיף 109(א) ו-(ב) אם זה חשוב לכם תשאירו את זה

נתן אלנתן:  מדובר על מועדים, אם חלפו המועדים שצריך לקבל - - -     

תומר רוזנר: לא, זו בקשה של מערכת הוועדה, רק לדברים שמתנגדים

תדמור עציון: אנחנו חשבנו שתינתן ארכה

בנימין ארדיטי: סעיף 109א זה סעיף שקובע מועדים מהגשת התכנית עד לאישורה הסופי ואם זה בוועדה מקומית זה עובר לוועדה המחוזית ואם זה ועדה מחוזית זה עובר למועצה הארצית, 12 ו-18 חודש

בנימין ארדיטי:  תומר ביקש להקפיא את המועדים מכיוון שזה לא תמיד באשמת הוועדה וכו', אז שהמועדים שם, ה-12 ו-18 חודשים יוקפאו

בנימין ארדיטי:  זה יהיה גם מועד שיוקפא, שיוכנס לתוספת ותקופות ההקפאה יחולו עליו

תדמור עציון: אנחנו הערכנו שתינתן הארכת מועד

נתן אלנתן: אדוני היושב ראש, גם ככה התכניות האלה מגיעות אלינו, כל תכנית שעברה 18 חודש אנחנו בוחנים עניינית ומן הסתם, כמו שאנחנו היום בוחנים ורואים אם יש סיבה ואנחנו בדרך כלל נותנים להם ארכה כי אנחנו רואים שזה מוצדק, גם זה אחד השיקולים להצדקה של הדבר, לכן אין צורך להכניס את זה כי גם ככה זה נמצא בתוך שיקול הדעת של הבדיקה

יעקב אשר: אבל זה לא המנופים שאנחנו הוספנו

בנימין ארדיטי: לא, זה מנוף בחוק הקיים

יעקב אשר: זה מנוף של חוק ההסדרים

תדמור עציון: לא, זה הסדרים קודם קודם

משה סולומון: סליחה, אני לא מבינה, אתם רוצים לבטל את התוספת של 109א?      

יעקב אשר: אנחנו רוצים שההקפאה לא תחול

תדמור עציון: אנחנו חושבים שאין בזה צורך להקפיא את זה משום שניתן לתת ארכות ולכן אפשר יהיה לתת את הארכות

יעקב אשר: אני מתחבר שוב עם אותה לוגיקה שאמרתי קודם שקיבלתי את דעתכם, כי שוב זה סוג תכניות שקופצות אלינו בגלל סיבה מיוחדת ואז אתם מטפלים בזה גם בצורה מיוחדת

יעקב אשר:  ממילא אני חושב שזה נכון

בנימין ארדיטי: ושוב, יכול להיות שיו"ר המועצה הארצית או יו"ר הוועדה המקומית יקבל החלטה עקרונית ולא אם זה יהיה הצפה של תכניות - - -     

יעקב אשר: אני מקבל, הוועדה מקבל את דעתכם

יעקב אשר:  ארז, אני מדבר בשמך גם

ארז מלול: חופשי

יעקב אשר: אלא אם כן אתה רוצה להתנגד

בנימין ארדיטי: המועד הבא זה 119ב(6)

רעות בינג: הוגשה לוועדה המחוזית תכנית דרך לאחר שהתמלאו התנאים שב-119ג ימציא מגיש התכנית העתק ממנה לוועדה המקומית וזו תדון בתכנית ותחווה את דעתה עליה תוך 30 ימים

רעות בינג:  לא דנה הוועדה המקומית בתכנית או לא חיוותה דעתה עליה תוך 30 ימים רואים כאילו לא התנגדה להפקדתה

קריאה: אז למה שלא יחול על זה אותה הנחיה שדיברנו קודם שעשינו גם על 62(ב) שאמרנו שיש כאן –      

קריאה: פה בגלל הסנקציה כאילו

בנימין ארדיטי: כי פה כאילו הסכמה ושם כתוב, החוק קובע שהוועדה המחוזית תמשיך

בנימין ארדיטי:  זה גם סוג של סנקציה

בנימין ארדיטי:  שם אמרנו שננחה את הוועדות המחוזיות שישקלו בחיוב ולא יפעילו באופן דווקני את החוק

בנימין ארדיטי:  לכאורה מבחינתנו זה אותו דבר למרות שפה כתוב כאילו הסכימו ושם כתוב שהמשיכו לדון

נתן אלנתן: אנחנו ננחה את הוועדות המחוזיות בקטע הזה

רעות בינג: אנחנו חושבים שזה כן צריך להיכנס לתוספת

רעות בינג:  יש בחוק קבועה תוצאה של כביכול אישור ולכן בשביל להתגבר על זה - - -     

יעקב אשר: דעתנו היא להשאיר את זה והתחלת להסביר

קריאה: כי אמרתי אם חולפים 30 הימים החוק בעצמו קובע את התוצאה המשפטית

נתן אלנתן: בסדר, אין בעיה

בנימין ארדיטי: הסעיף הבא זה 151ב(ה)(1)

תדמור עציון: זה הסכמה שבשתיקה להיתר להפעלת מעון יום

בנימין ארדיטי: זה מעון יום בדירת מגורים שאם הוועדה המקומית לא מגיבה תוך X זמן אז רואים את זה כאילו היא הסכימה לבקשה

בנימין ארדיטי:  זה מופנה כלפי הוועדה המקומית

יעקב אשר: אתם נגד? בעד?      

בנימין ארדיטי: שוב, הקו שמנחה אותנו באופן כללי זה שלא מקפיאים זמן ועדות

בנימין ארדיטי:  מה שתומר ורעות הציעו זה שאם תהיה סנקציה ברורה בחוק, שזה לא סתם מועד, אלא מועד שיש תוצאה בצדו, כמו כאן - - -     

יעקב אשר: אנחנו חייבים להיכנס להקפאה

בנימין ארדיטי: אנחנו מבינים את ההיגיון, אבל אנחנו לא מבינים, אם זה נכון פה אז למה זה באישור? יש הוראות נוספות בחוק

רעות בינג: אנחנו אחרי זה - - -     

בנימין ארדיטי: הוספתם עוד?      

רעות בינג: לא, אנחנו הלכנו עם העיקרון

תדמור עציון: בסוף השאלה היא כמה אנחנו בכלל מקפיאים וכמה אנחנו משחררים ואני לא בטוחה איפה המטוטלת פה

תדמור עציון:  אנחנו מדברים הרבה על כמה צריך לפעול ובסוף אנחנו מקפיאים הרבה מאוד זמני ועדה

רעות בינג: ברור שיש כאן איזון עדין

רעות בינג:  שוב, אנחנו מדברים על הקפאה של שלושה שבועות שיש לה איזה שהוא היגיון, ונכון, זו שאלה של יישום

יעקב אשר: זה מקסימום שלושה?      

תדמור עציון: לא, זה תלוי בהארכות

תדמור עציון:  קודם כל בצפון ובדרום זה כבר חודש וחצי

יעקב אשר: אז אני הייתי הולך על האוטומט הזה, על שלושה שבועות בלי אפשרות

בנימין ארדיטי: לא, אבל אז אנחנו נבוא לפה עוד פעם להארכות

משה סולומון: קודם כל יש לכם סמכות לעשות את זה, אתם יכולים להאריך, אתם יכולים להאריך תוך הוספת פרטים נוספים, תוך שינוי, זה צו שאתם משחקים איתו אחר כך

נתן אלנתן: זה ביחד עם יושב ראש הוועדה

משה סולומון: נכון, לא מדובר רק בהארכה, זה באישור יושב ראש הוועדה, אבל זו סמכות שלכם בלאו הכי

רעות בינג: נכון

רעות בינג:  לצורך העניין בחלוף שלושה השבועות האלה - - -     

תדמור עציון: לא, קודם כל בצפון ודרום זה כבר לא שלושה שבועות

משה סולומון: אני באמת לא מצליחה להבין את הדבר הזה

משה סולומון:  אם יש הצדקה בצפון ובדרום ליותר משלושה שבועות, כיוון שבצפון ובדרום כרגע אין מישהו שנמצא, אז יש הצדקה לזה גם כשמדובר בהחלטות שקשורות לוועדות המקומיות ולרשויות הרישוי

משה סולומון:  זה אותה הצדקה

יעקב אשר: זה לא סותר את מה שאת אומרת

משה סולומון: נכון, שלושה שבועות ביחס לכל הארץ זה גם

יעקב אשר: נכון שאנחנו רוצים לשחרר, אבל אם בסוף יש מקום שלא יכול לעשות את הפעולה הראשונית של לבדוק ולקבל החלטה או להחליט או זה, אז מצב מלחמה או לא מצב מלחמה בואו נחליט

משה סולומון: נכון, ואנחנו בשלושה שבועות שהם כבר עברו

משה סולומון:  אנחנו מדברים על הקפאה של משהו שכבר היה

בנימין ארדיטי: מה הוספתם?      

תדמור עציון: ממש עוד הרבה מעבר?      

רעות בינג: דברים שאנחנו מציעים להוסיף

תדמור עציון: עשינו לפני, אבל עכשיו זה עוד הפתעות

תדמור עציון:  מה שאנחנו עוברים עליו עכשיו זה מה שקיבלנו אתמול

יעקב אשר: אפשר לתחום את זה לשלושה שבועות בלי הארכות?      

משה סולומון: השר יכול להגיד אין הארכה

יעקב אשר: הם יכולים לעשות את זה, הבנתי

יעקב אשר:  אנחנו הולכים עם קו הוועדה

תדמור עציון: אז זה גם 151ב(ז)

תדמור עציון:  157 גם

רעות בינג: אני חושבת שנסיים כאן ואז נראה ודברים שאת תקראי ואנחנו חושבים שזה נכון להכניס נגיד את עמדתנו

יעקב אשר: תסיימו את שלכם

בנימין ארדיטי: בסדר

בנימין ארדיטי:  אז פה אנחנו מסכימים לעמדת הייעוץ המשפטי, ופה אנחנו לא מסכימים

בנימין ארדיטי:  סעיף 157(ב)

בנימין ארדיטי:  זה באמת מתנגש עם המנופים

בנימין ארדיטי:  כתוב: לא החליטה הוועדה המקומית בבקשה להקלה או בבקשה להיתר לשימוש חורג בתוך 90 ימים ממועד קליטתה יראו זאת כסירוב והמבקש רשאי להגיש את בקשתו לוועדת ערר

תדמור עציון: זה סתירה לתיקון

יעקב אשר: צודק

יעקב אשר:  הלאה

משה סולומון: דווקא אני מבקשת כן לומר משהו

משה סולומון:  הוא כבר צודק ועוד לא נשמעה עמדתנו

יעקב אשר: אז תגידי

משה סולומון: לומר שרואים אי החלטה כסירוב זה דווקא משהו שפוגע במגיש הבקשה, כי עצם העובדה שלא הוחלט רואים בזה סירוב

תדמור עציון: אבל זה מקים לו אפשרות להגיש ערר

בנימין ארדיטי: רק, מירה, למען הסר ספק, אני לא יודע מה עמדת הייעוץ המשפטי, אנחנו הוצאנו פרשנות בנוגע לסעיף הזה, לא מהיום, אני חושב שכך נוהגים שם, שגם אחרי 90 יום ולמרות שרואים זאת כסירוב והוא רשאי להגיש ערר הוועדה המקומית לא איבדה את הסמכות לדון בהקלה וזה לדעתי מעשים בכל יום

בנימין ארדיטי:  זאת אומרת זה לא שזהו, הוא חייב להגיש ערר והיא איבדה את הסמכות

יעקב אשר: טוב, הלאה

בנימין ארדיטי: סעיף ז 157א(ח)(1ב)(א)(3)(ד)

בנימין ארדיטי:  נראה לי שזה הערבויות של התשלומים של צו של חשמל

תומר רוזנר: כן

בנימין ארדיטי: בסדר, נו

בנימין ארדיטי:  זה חילוט ערבויות

תומר רוזנר: כל פעם שהוא מסכים זה אומר שזה אות מתה בחוק ואנחנו מגלים פה עוד הרבה דברים שאנחנו נצטרך לטפל בהם, כמו תכנית מצומצמת

בנימין ארדיטי: זה אנחנו נשמח להרים את הכפפה

יעקב אשר: בשש אחרי המלחמה

יעקב אשר:  הלאה

בנימין ארדיטי: 158נא(ז)(3) זה הסכמה לשומה של הוועדה

תדמור עציון: כן, הסכמה בשתיקה לשומה של מורשה להיתר

בנימין ארדיטי: אני לא בטוח שיש הצדקה

בנימין ארדיטי:  שומה של ועדה מקומית, שומת היטל השבחה, יוצאת על ידי שמאי הוועדה מדי יום ביומו בהיתרים תואמי תכנית כי זה נחשב מימוש

בנימין ארדיטי:  את זה לא עצרנו, היתרים תואמי תכנית לא עצרנו ופה בחוק יש שישה חודשים לוועדה להגיש

משה סולומון: אני שבה ומזכירה כמה דברים

משה סולומון:  אנחנו נמצאים בסיטואציה שבה הרשויות המקומיות היה להם קשה יותר לעבוד כבר בתקופה של בחירות, אמנם לא בעניין של הוצאת שומות, אבל יותר קשה לעבוד, אחר כך נכנסנו לתוך תקופה של חגים, אחר כך נכנסנו לתוך תקופה של מלחמה

משה סולומון:  אנחנו מדברים על הקפאת מצב של שלושה שבועות, שלושה שבועות ועל זה אנחנו באמת - - -     

נתן אלנתן: אבל גם ככה מורשה להיתר, כמעט באף רשות אין אותו

נתן אלנתן:  יש פה שישה חודשים

משה סולומון: ושלושה שבועות של הקפאה

משה סולומון:  שוב, בעניין של מאזן זה נראה הגיוני שעל שלושה שבועות אנחנו - - -     

נתן אלנתן: בכלל בתפיסה

נתן אלנתן:  אני הייתי מקצר את זה משישה לשלושה בכלל

משה סולומון: בסדר, אבל זה לא מה שנמצא בדיון כרגע, ואולי בשש אחרי המלחמה תקצר, אבל עכשיו אנחנו נמצאים בסיטואציה של מלחמה ששלושה שבועות רשויות מקומיות יתעסקו בהרבה מאוד דברים

משה סולומון:  אני מבקשת לומר מילה בעניין הזה

משה סולומון:  משום מה יש איזה רושם כאילו רשויות מקומיות במרכז הארץ לא נדרשו לתשומות ולמשאבים חורגים בהרבה מהרגיל מהיום יום אצלם מאז תחילת המלחמה

משה סולומון:  אז אני מזכירה שהיה פה פינוי של רשויות, הרשויות לא פונו למאדים, הם פונו לרשויות במרכז הארץ

משה סולומון:  ההתנהלות בשלושת השבועות - - -      

יעקב אשר: אני מעסיק את שמאי הוועדה המקומית

משה סולומון: אדוני לא יודע - - -     

בנימין ארדיטי: אגב, זה לא שמאי הוועדה, זה שמאי חיצוני

משה סולומון: אדוני יודע שהדברים יהיו בשלושה שבועות

יעקב אשר: אני מקבל את דעתך בעניין הזה, ולו מסיבה אחת, הדבר הזה יחסוך ערעורים

יעקב אשר:  כאילו בדיוק בשלושה שבועות האלה לא הספקנו, כן הספקנו

נתן אלנתן: שישה חודשים יש לו

יעקב אשר: בסדר, שישה חודשים יש להם כל הזמן

בנימין ארדיטי: לא היה לו אף פעם, כי זה חדש, זה משהו חדש שרק נכנס, מורשה להיתר

משה סולומון: לא, סמכות הרשות לפעול עם מורשה להיתר קיימת והייתה קיימת

בנימין ארדיטי: כן, אבל כמה כאלה יש? כמה היתרים יצאו?      

משה סולומון: אבל אני לא מבינה, אז אותו טיעון יכול לשרת גם אותנו

משה סולומון:  כולה כמה היתרים יצאו ושלושה שבועות וכולה שלושה שבועות, זה אותו דבר

בנימין ארדיטי: לא, מירה, שוב, אני לא יודע אם יש מקרה כזה, זה נראה לי מקרה תיאורטי

תומר רוזנר: אז למה להתווכח?      

בנימין ארדיטי: אבל מה שחשוב זה להגיד את הדבר הבא, שומה של היטל השבחה חייבת לפי מה שאתם מצהירים ומה שהצהרתם ומה שהוועדה הצהירה להתקבל מדי יום ביומו במסגרת היתר תואם תכנית

בנימין ארדיטי:  לא יינתן היתר אם לא שולמו החיובים, אין שום הקפאה של פירוט החיובים, הוועדה המקומית, שמאי הוועדה, ואפילו לא שמאי הוועדה, מי מטעמו, והוא חותם על זה וכו'

בנימין ארדיטי:  זאת אומרת מישהו הגיש בקשה להיתר, מגישים לו את פירוט החיובים, וזה שומה של הוועדה המקומית עצמה, לא זמן להעיר על שומה של רשות, שזה יותר זמן, והמועדים האלה הוקפאו ואף אחד לא ביקש להקפיא אותם

בנימין ארדיטי:  אז למה להקפיא פה?      

משה סולומון: אני חושבת שפשוט לא ניתנה לי ההזדמנות להסביר על הסעיפים שאנחנו ביקשנו לגביהם הקפאה

משה סולומון:  נדמה לי שכאן התשובה

משה סולומון:  אף אחד לא ביקש להקפיא אותם, זה אף אחד מטעם הממשלה

תומר רוזנר: אני מניח שתינתן לך הזדמנות

יעקב אשר: טוב, הלאה, תחת מחאתכם

בנימין ארדיטי: לא, זה לא איזה אירוע, אבל במהות - - -     

יעקב אשר: בשביל הפרוטוקול עזרתי לך

בנימין ארדיטי: 261(ה)(3) עד (5) זה הרשאות

בנימין ארדיטי:  פה לא הבנו למה הוועדה בכלל מציעה, זה כמו רשות רישוי, זה מתכנן המחוז

תומר רוזנר: מדובר בהרשאות למבני דרך, תחליף להיתר שנותנים לגופי תשתית שנותנים לעבודות תואמות תכנית

בנימין ארדיטי: נקריא את הסעיפים, אני לא בטוח אפילו למה התכוונתם

בנימין ארדיטי:  תוך 30 יום מיום הגשת הבקשה להרשאה יבדקו מתכנן המחוז ומהנדס הוועדה את הבקשה ויאשרו אותה אם היא תואמת הוראות התכנית והוראות כל דין

בנימין ארדיטי:  קבעו המתכנן – כאחד כי הבקשה אינה תואמת ימסרו הודעה בכתב

בנימין ארדיטי:  פה אני לא רואה שום סיבה להקפיא, בקשה להרשאה למתכנן מחוז ומהנדס ועדה מקומית

בנימין ארדיטי:  אין פה גם שום סנקציה כרגע, ב-(3) אין סנקציה

יעקב אשר: טוב, ירד

יעקב אשר:  הלאה

בנימין ארדיטי: (3)(א) לא רלוונטי

בנימין ארדיטי:  (4) כתוב כך, לא החליטו מתכנן המחוז ומהנדס הוועדה המקומית בבקשה להרשאה בתוך התקופה האמורה בפסקה (3) יראו את הבקשה כמאושרת

בנימין ארדיטי:  כנראה לזה בעיקר התכוונתם

רעות בינג: כן

בנימין ארדיטי: וכאילו ניתנה ההרשאה לפיה ובלבד שמכון הבקרה אישר

בנימין ארדיטי:  שוב, זה די דומה לרישוי מקוצר

בנימין ארדיטי:  אם הערתם על רישוי מקוצר צריך לדבר גם על זה, אבל פה יש סנקציה, שיראו את הבקשה כאילו מאושרת

בנימין ארדיטי:  (5), שגם הפניתם אליו, אין סנקציה, כתוב, נתגלעו חילוקי דעות בין מתכנן המחוז ובין מהנדס הוועדה - - -     

רעות בינג: זה צריך להיות (3) ו-(4)

בנימין ארדיטי: לא (3), רק (4)

בנימין ארדיטי:  יראו את הבקשה מאושרת כתוב רק ב-(4)

רעות בינג: ואתה רוצה להאריך את התקופה של (3) כדי שיראו את הבקשה כמאושרת

תומר רוזנר: זה צריך לבוא לידי ביטוי במסגרת ההנחיה, לפי דעתי, כי יכול להיות שיש באמת מהנדס עיר שלא נמצא

בנימין ארדיטי: מתכנן המחוז, כולם ינהגו ברגישות ו - - -     

תומר רוזנר: לא, אני אומר שזה במסגרת ההנחיה שמופנית למתכנן המחוז, שעליו יש לכם בקרה, אם הוא יודע שיש לו מהנדס עיר שנעדר מה שנקרא ואין לו ממלא מקום ואין לו מי שייתן במקומו וכו' וכו' אז – השאלה אם הוא יכול לעשות את זה

תומר רוזנר:  אני שואל, הוא יכול לעשות את זה? הוא יכול לעכב את ההחלטה?     

בנימין ארדיטי: שוב, אלא אם כן זה מקרה דחוף, מה שכתבנו בנוהל, שאם זה משהו למבנה דרך – אותם כללים

יעקב אשר: בסדר, הנוהל יתפוס מכל הכיוונים

יעקב אשר:  פתרנו?      

בנימין ארדיטי: כן, אז אנחנו מוחקים את הסעיף

יעקב אשר: יש עוד משהו?      

בנימין ארדיטי: מבחינתנו לא, אבל הם רוצים להוסיף סעיפים

יעקב אשר: תיכף תיכף

בנימין ארדיטי: אני סיימתי

יעקב אשר: תודה

יעקב אשר:  ניתן למירה קודם ואחר כך מה שיישאר מזה –      

רעות בינג: בדיוק, אנחנו נתייחס

יעקב אשר: כי חלק מהדברים שאנחנו הוספנו גם היו כנראה לבקשת זה

יעקב אשר:  מירה, בבקשה

משה סולומון: אנחנו ביקשנו 62(א), מועדים להמלצות הוועדה המקומית על תכנית בסמכות ועדה מחוזית

משה סולומון:  אני חושבת שדיברנו על זה

תדמור עציון: דיברנו על זה שזה ייכנס לנוהל

משה סולומון: יפה

משה סולומון:  הבא, 62(ב), בדיקה תכנונית מוקדמת

יעקב אשר: מה הבעיה?     

בנימין ארדיטי: מירה, אין שם סנקציה, מה מטריד אותך?      

רעות בינג: אני רק אגיד שגם אנחנו עברנו על הרשימה שהעברתם וסימנו את כל המקומות שבהם יש סנקציה או תוצאה כביכול משפטית, בסעיפים האלה אנחנו לא מצאנו

רעות בינג:  זה נכון, הם עובדים מועדים - - -      

משה סולומון: ההיגיון המסדר שלכם זה רק מקומות שיש בהם?     

יעקב אשר: נכון, שאז - - -     

תדמור עציון: שאחרת המועדים הם מנחים וזה בהיעדר סנקציה אז –      

תומר רוזנר: סליחה, אמירה חמורה ביותר מה שנאמר עכשיו

תדמור עציון: יש פסיקה על זה

תומר רוזנר: המועדים הם מועדים מחייבים

בנימין ארדיטי: בהחלט

תומר רוזנר: יש מחלוקת בין היועץ המשפטי של מינהל התכנון לבין סגן ראש מטה התכנון

תומר רוזנר:  המועדים אינם מועדים מנחים, המועדים הם מועדים מחייבים, ויש להם משמעות משפטית

תומר רוזנר:  זה נכון שהמשמעות לא קבועה בחוק הזה, אבל בהחלט יש לה משמעות משפטית ובמצב שבו הם מופרים עלולה לקום לניזוק עוולה כזאת או אחרת

תדמור עציון: היה הליך כזה שנדחה על הסף בבית משפט לפני כשנה

תומר רוזנר: בסדר, בנסיבותיו

יעקב אשר: ולכן?      

תדמור עציון: ולכן נתקדם הלאה

יעקב אשר: נתקדם הלאה, קיבלנו?      

משה סולומון: נשמע שזה היה ההיגיון המסדר של הוועדה, שרק מקומות שבהם קבועה בחוק הזה ספציפית

תומר רוזנר: נכון, אבל לא יכולנו להתעלם מן האמירה החמורה

יעקב אשר: כן, נשתעשע מה שנקרא, משעשועי יועצים משפטיים, בדימוס ובעבודה

משה סולומון: נשאר לנו סעיפים 145(ב1), שאלה מועדים לדיון בבקשה להיתר

משה סולומון:  הכול זה סעיפים קטנים, הכול תחת 145(ד)(1), משלוח פירוט חיובים כתנאי להוצאת היתר

תומר רוזנר: אני מוכן לעשות איתה עסקה

יעקב אשר: אני לא יודע מה היא רוצה אז אתה עושה איתה כבר עסקה

תומר רוזנר: היא לא מוכנה לדחות את המועד שמשלמים, אני מוכן לדחות את המועד ש –      

משה סולומון: לא שמעתי

תומר רוזנר: אם גברתי מוכנה לדחות את המועד שבו הנישום צריך לשלם אנחנו מוכנים לשקול את הדחייה של המועד שבו צריכים לתת את החיובים

משה סולומון: מה זה המועד שבו נישום צריך לשלם?      

תומר רוזנר: הוא יקבל את ההיתר וישלם אחרי שלושה שבועות נניח

יעקב אשר: ההקפאה תחול גם על מועד התשלום

משה סולומון: כמו שידוע לוועדה, זה לא סוד, תשלומים מהסוג הזה אלה תשלומים שמאוד קשה לגבות והעובדה שזה תלוי בזה זה מאפשר גבייה בצורה מאוד משמעותית

יעקב אשר: אנחנו מקבלים את ההערה שלה?      

תומר רוזנר: פה יש נקודה מסוימת שעולה מהדברים

תומר רוזנר:  היא לא נאמרה אמנם, אבל יש בסעיף 145(ד)(2), (2) קובע שאם לא נתנו את החישוב של החיובים בזמן רואים את זה כאילו נתנה את ההיתר

בנימין ארדיטי: לא, היא תיתן את ההיתר ללא פירוט החיובים

בנימין ארדיטי:  מה שאתה אומר זה רישוי מקוצר

בנימין ארדיטי:  ב-145(ד)(2) כתוב - - -     

יעקב אשר: היא רוצה שיחילו על זה הקפאה?      

בנימין ארדיטי: אני אקריא את הסעיף, לא שלחה רשות הרישוי המקומית ממבקש ההיתר את פירוט החיובים עד למועד האמור בפסקה (1), שזה 15 ימי עבודה מההחלטה וממכון בקרה, תיתן רשות הרישוי את ההיתר אף שלא שולמו החיובים

בנימין ארדיטי:  זאת אומרת יש פה מועד עם סנקציה

בנימין ארדיטי:  לזה היא מכוונת

משה סולומון: נכון

תומר רוזנר: וברישוי קצר יש - - -     

תדמור עציון: זה דוחה את ההיתר בעוד חודש

יעקב אשר: אני חושב שהיא צודקת

תומר רוזנר: זה רק אם יש בעיה, אני לא יודע אם יש בעיה

יעקב אשר: מה פירוש לא יודע?      

בנימין ארדיטי: שוב, החוק לא אומר שלא צריך לשלם, צריך להוציא את ההיתר ובעצם - - -     

יעקב אשר: כן, אבל אתה שם להם מנוף ש - - -     

משה סולומון: כולנו יודעים, זה צומת גבייה מאוד חשוב

יעקב אשר: אני אומר בגדול, עוד פעם, כשאתה הולך על משהו אתה צריך ללכת איתו לכל הכיוונים

יעקב אשר:  אז זה נכון ההערה של היועץ המשפטי לגבי התשלום, אבל התשלום זה לא העניין של זה

יעקב אשר:  כאן היא אומרת, אם באמת כל המחלקה הזאת שהייתה צריכה להוציא את החשבון הייתה במילואים ולא הוציאה ואני בעצם כרגע מפסידה, תזרימית הרשות המקומית מפסידה

בנימין ארדיטי: המהות היא הקפאה גורפת של מועדים להוצאת היתר, זה נגזרת ישירה של ההקפאה הזאת

משה סולומון: של שלושה שבועות

משה סולומון:  זו המשמעות, שלושה שבועות

בנימין ארדיטי: סביר שיהיו עוד הקפאות

משה סולומון: סביר שזה ייצא מההקפאה, כי יש גבול לכמה רשות מקומית לא נערכת

משה סולומון:  יש את גורם ההפתעה

משה סולומון:  אני חייבת להסביר גם את הנקודה הזאת, אנחנו לא נמצאים בסיטואציה שבה היינו בראשית המלחמה

משה סולומון:  מדינת ישראל כולה הופתעה, שלושה שבועות ראשונים לא היה תפקוד יעיל במיוחד, ואני אומר את זה בצורה העדינה הזו, יש הבדל מאוד משמעותי בין ההקפאה הראשונה של תקופה שכבר חלפה לבין הקפאות נוספות

יעקב אשר: אני חושב שצריך להוסיף שהוא לא יהיה רטרו

תומר רוזנר: מה זה לא רטרו? מה זה הסדר לא רטרו? הכול הוא רטרו

בנימין ארדיטי: נכון, זה לא יחול ביישובים ולא יחול בתקופות ההקפאה הנוספות בלי צורך בשינוי סעיפים

בנימין ארדיטי:  זו הוראה ספציפית שבתקופה הקובעת - - -     

תומר רוזנר: אבל זה השר יכול בהחלטה - - -     

בנימין ארדיטי: השר באישור ועדה

רעות בינג: הם לא רוצים להגיע לוועדה, הם לא רוצים אישור ועדה

תומר רוזנר: מה זה לא רוצים?      

בנימין ארדיטי: תחליטו עכשיו, זה לא בתוספת

תומר רוזנר: לא, אני לא אכניס את זה

תדמור עציון: אנחנו יודעים שיש בעיה בשטח בעניין הזה?      

תומר רוזנר: יכול להיות שיש רשויות שזה כן רלוונטי לגביהן ויכול להיות שלא, השר ישקול את הנסיבות של העובדות ויבוא ויגיד

בנימין ארדיטי: לא, אם זה ככה אז זה לא הגיוני שזה יהיה בתוספת

בנימין ארדיטי:  זה הקפאה של כל היתר באשר הוא

תומר רוזנר: אבל ממילא אתה מקפיא היתרים לחודש ימים, נכון?      

בנימין ארדיטי: אני לא אמרתי שאני מקפיא היתרים

בנימין ארדיטי:  זה התנגדויות, איפה שיש התנגדויות שכנים, מישהו רוצה לבנות בצמוד הקרקע שלו

תומר רוזנר: לא, אמרנו שלא מוציאים היתר, נכון?      

משה סולומון: נכון, אמרתם שיש הנחיה ש-30 ימים לא ייצאו

בנימין ארדיטי: בהיתר של תכנית שאין בעיה להקפיא, שום סיבה בעולם והסעיף הזה חל

תדמור עציון: אמרנו שאם יש את כל ההסכמות אפשר להתקדם

ניצן פלדמן: רק להבין, אין הקפאה גורפת של היתרים, רק אם היה דיון בהתנגדויות

תדמור עציון: הוספנו גם התנגדויות שכנים, זאת אומרת במקום שבו אין בעיית שכנים באותה חלקה

ניצן פלדמן: כן, אם יש הסכמה ממשיכים, זה לא באופן גורף

משה סולומון: שוב, אני לא מצליחה להבין את הטעם להתנגדות, והמועד שבו תתבקש ארכה מעבר לתקופה הראשונה של שלושה שבועות תבואו ותנמקו ותסבירו למה הדבר הזה מתבקש

נתן אלנתן: אתם צריכים להבין שהמשמעות של הדבר שתמ"א 40/א/1/1 שאנחנו מקדמים אותה היום, שזה ברישוי מקוצר, אי אפשר יהיה לתת את ההיתר כי הקפיאו, כי צריך את האגרות ואת ההיטלים לשלם

תומר רוזנר: לא יוציאו היתר בשבועיים הקרובים לתמ"א 40/א/1/1, יש עוד 21 - - -     

נתן אלנתן: אנחנו אומרים שברגע שהכנסת את זה זהו, אז כל פעם יתחילו להגיד אז עוד 30 יום

יעקב אשר: הוא אומר שכשזה נכנס בפנים יגידו: למה את זה אתה לא מאריך? את זה אתה לא מאריך

משה סולומון: אבל יש לך בסמכות של הוועדה

משה סולומון:  הייתי מאוד רוצה להיות עם הכוח לנהל את המדינה, אנחנו לא עם הכוח הזה

משה סולומון:  יש לך סמכות כשאתה מגיע לבקש הארכה לשנות את זה

יעקב אשר: אבל ההחלטה עכשיו היא גורפת לכל הרשויות

תומר רוזנר: לא, הרטרואקטיבית גורף לכל הרשויות, בהחלטה הבאה שהשר יחליט אם הוא מאריך או לא מאריך הוא יכול לבדוק אם בחצור הגלילית, שיש לה שני עובדים בכל הוועדה המקומית, כל העובדים זה שני עובדים

בנימין ארדיטי: שוב, אני חושב שאנחנו לא מסכימים לעמדה הזאת ואני אגיד גם למה, זה משליך גם על אישור תחילת עבודות

בנימין ארדיטי:  אנחנו חושבים, אם כבר, גם בקו של הוועדה, שיש הבדל בין ועדה מקומית לבין רשות רישוי

בנימין ארדיטי:  אם אנחנו נגיד שכל מקום שרשות רישוי, יש סנקציה בחוק שרואים את זה כאילו היא אישרה, שזה לפחות ברישוי מקוצר, אישור תחילת עבודות ופה, פירוט חיובים, לפחות המקומות האלה, לדעתי יש עוד, אבל זה מה שאני זוכר כרגע, המשמעות היא הקפאה דרמטית שכל אישור תחילת עבודות יוקפא

בנימין ארדיטי:  החוק אומר חמישה ימים, אז עכשיו שלושה שבועות

קריאה: חמישה ימים שהפכו לחצי שנה

בנימין ארדיטי: כן, בסדר

בנימין ארדיטי:  אני אומר, רשות רישוי זה היתר תואם תכנית

בנימין ארדיטי:  עם כל הכבוד המהנדס יכול להפעיל מי מטעמו

בנימין ארדיטי:  ראש העיר, אנחנו יודעים איך הדברים עובדים, לא משנה כרגע לפרוטוקול, אבל – לא, להקפיא את רשות הרישוי, יש לזה משמעות דרמטית ממש

ניצן פלדמן: אני חושבת שהדרמה הזו היא בכל מקום

בנימין ארדיטי: אין היגיון

יעקב אשר: אפשר להפריד את זה בין רשות הרישוי - - -      

תומר רוזנר: לא, מה שאנחנו אומרים פה זה תמיד רשות הרישוי

ניצן פלדמן: גם יכול להיות שאפשר להתנות את זה, יש עוד מנופי לחץ

יעקב אשר: אז הוא אומר, מה שקשור בוועדה מקומית - - -     

תומר רוזנר: לא, זה מה שאנחנו אמרנו כל הזמן, זה הקו שהיה כל הזמן

יעקב אשר: הקו הזה יישאר

ניצן פלדמן: אנחנו גם מבינים שבסופו של דבר היזם ישלם

ניצן פלדמן:  הרי על מה מדובר פה? מדובר פה על לדחות את מועד החישוב בשביל שיתקבל לפני ההיתר, שלא יוציאו חס וחלילה היתר ולא ישלמו, למרות שאמורים לשלם

ניצן פלדמן:  אין ספק שכמובן צריכים לשלם

משה סולומון: את זה אמרנו

ניצן פלדמן: נכון, אבל ממה הפחד? יש לכם פה עוד אישור תחילת עבודות

משה סולומון: זה לא פחד, זו עובדה

ניצן פלדמן: יש אישור תחילת עבודות, יש תעודת גמר, יש מספיק צמתים שאנחנו מתראים ביחד וישלמו לכם

ניצן פלדמן:  הפחד הוא ממישהו שלא ישלם?     

משה סולומון: כן

משה סולומון:  החשש הוא ממישהו שלא ישלם

ניצן פלדמן: אז מטפלים בזה נקודתית, לא צריך לתקוע את כל ההליכים בגלל מישהו שאולי לא ישלם

תומר רוזנר: אני הצעתי לך לתת סמכות לשר

יעקב אשר: זה מה שאני אומר, צו באישור ועדה

תומר רוזנר: אבל מה הסמכות?      

יעקב אשר: שאותה ועדה מקומית תגיד שהם לא מסוגלים כי זה במילואים, ההוא נפצע, זה זה זה, היא תקבל אישור בלי –      

תומר רוזנר: של הקפאה, אבל צריך צו בשביל לעשות דבר כזה

משה סולומון: נכון, וגם צריך את הפניות ללכת ולבוא ולהסביר ולהצדיק ולהגיש, גם לזה צריך את הפניות בתקופה הזאת, אבל שוב, הכול זה בגין תקופה שכבר חלפה

משה סולומון:  אני אזכיר לאדוני את הוועדות שהוא קיים, בתקופה הזו לא היו מספיק עובדים, היה דיבור על צורך בהסכמים בילטרליים בשביל להביא עובדים זרים, לא הייתה עשייה שהיא מאוד מאוד מוגברת בתקופה הזו בלא הכי, אנחנו מבקשים להסדיר את התקופה שכבר הייתה

משה סולומון:  מעבר לזה תוציאו עוד סעיפים

ניצן פלדמן: ואם ניתן היתר בתקופה הזו של אוקטובר אז מה?      

משה סולומון: היתר שניתן

ניצן פלדמן: ניתן כבר היתר, אבל את בעצם אומרת פה שניתן היתר והוא לא בתוקף כי את לא הוצאת רשומה

משה סולומון: לא, נתתי היתר זה אומר שחיובים כבר יצאו

משה סולומון:  זה לא עובד ככה

משה סולומון:  פעלתי לפי החוק הקיים הנוכחי, או שאני לא עמדתי בתוקף ואז ניתן ההיתר והחיובים צריכים להיות משולמים וזהו

ניצן פלדמן: אבל אם את מכניסה להארכה זה כאילו להגיד - - -     

משה סולומון: לא, אני לא מקפיאה היתר שכבר ניתן, אני מקפיאה היתר שעדיין לא ניתן

משה סולומון:  אני מקפיאה את הדרישה להיתר

ניצן פלדמן: אז זה לא נכנס לסעיף הזה, זה כאילו סעיף נפרד לגמרי

משה סולומון: לא, סעיף 145

ניצן פלדמן: לא, אני מתכוונת שזה לא נכנס להגדרות ההארכה שפה

משה סולומון: אני גם לא מצליחה להבין את זה, אם כולם חושבים שהולכים להאריך את הצו, למה לא קובעים אותו מלכתחילה לחודש, לחודשיים, לשלושה חודשים? אנחנו מדברים על שלושה שבועות כי אנחנו חושבים שזה המצב שצריך להיות, כי אנחנו חושבים שאחר כך המשק יחזור לעבוד בשגרת חירום, אז אנחנו עכשיו מתחילים לדבר על מה ייעשה בעוד תקופת הארכה שאתם בטוחים שהולכת להיות מוגשת ביחס לרשויות שהיו צריכים את הזמן הזה עכשיו? אני באמת לא מצליחה להבין את זה

ניצן פלדמן: החשש שלי הוא בנוגע להיתרים שניתנו בתקופה הזאת, מה זה אומר לגביהם

משה סולומון: היתרים ניתנו

ניצן פלדמן: אבל יש פה סעיף שאומר שהפעולה בטלה אם היא ניתנה בתקופת הארכה, גם אם זה רטרואקטיבית, אז מה? מה זה אומר על ההיתר שלי?      

תומר רוזנר: לא, זה לא מה שאמרנו

יעקב אשר: מה, זה יבטל לי היתרים קיימים?      

ניצן פלדמן: זה מה שאני מנסה להבין, אני מנסה להבין את המשמעות

תומר רוזנר: לא

ארז מלול: לא, אבל היתר שניתן ניתן

תומר רוזנר: אמרנו שהסעיף מנוסח בצורה לא טובה כרגע

תומר רוזנר:  אמרנו לגבי התקופה שכבר עברה וניתן היתר, אבל בתקופה המוארכת תוגש נגיד לצורך העניין, אם זה היה היתר בהקלה, או ניתן היתר ללא שמיעת התנגדות השכנים והשכנים יצטרכו להישמע, אז כן, יצטרכו לשמוע אותם, מה לעשות?      

ניצן פלדמן: נכון, זה מה שאמרת

תומר רוזנר: כן, זה לא כל היתר בטל

ניצן פלדמן: נכון, אבל היתר שניתן ולא צריך בהתנגדויות, עברנו את שלב ההתנגדויות וניתן היתר, אני מדברת על הזמן הזה, לא קשור להתנגדויות

בנימין ארדיטי: מירה וניצן, יש אישור תחילת עבודות שכתוב בחוק חמישה ימים אם לא רואים את זה כמאושר

בנימין ארדיטי:  זה קרה בשלושה שבועות האלה? אני מניח שזה קרה

ניצן פלדמן: זה לא קורה בשגרה

בנימין ארדיטי: הבנתי, אבל החוק קובע שאם לא ניתן מענה תוך חמישה ימים רואים את זה כאילו ניתן אישור, ואז מבחינת הקבלן - - -     

משה סולומון: סעיף 157ב(ג), היי, הוא ברשימה שלי

בנימין ארדיטי: לא, אבל יכול להיות שקבלן - - -     

משה סולומון: אבל זו בדיוק הנקודה

משה סולומון:  אתה שואל אותנו שאלה, אני יודעת מה היה?      

בנימין ארדיטי: לא, אבל יכול להיות שהוא עלה לשטח עם הטרקטור ומה בדיוק נגיד לו עכשיו?      

ניצן פלדמן: זה מכניס אותנו לבעיה גדולה

משה סולומון: אז אני שוב אומרת, יש הבדל בין מה שכבר נעשה בפועל, היתר שכבר ניתן, לבין מצב שבו לא ניתן היתר ואז אנחנו צריכים גם להגן על הוועדות המקומיות, גם להגן עליהן זה לא מילה גסה

ניצן פלדמן: ממה אבל להגן עליהן? מזה שהן לא הוציאו שומה? אני לא מצליחה להבין את החשש

משה סולומון: כן

ניצן פלדמן: יש להם מספיק מקומות לתפוס את הקבלן, מספיק מקומות

משה סולומון: אם זה היה ככה לא היינו מדברים על זה ככה

יעקב אשר: הוא מתווכח איתך על שלושה השבועות

משה סולומון: נכון, והוויכוח הוא בגלל החשש שצופה פני עתיד

יעקב אשר: אבל אם אתה חושש שזה יגיע אלינו בפעם הבאה ואנחנו לא נזכור את הדיון הזה היום פה ונאשר את הכול ביחד כפקלה אחת, אז אתה יודע שאתה - - -      

בנימין ארדיטי: לא, סיכמנו שהצווים של תקופות ההקפאה הנוספות, שכנראה יהיו לצערנו, לא יצטרכו אישור ועדה אלא אם כן השר ישנה את הסעיפים או את היישובים

תומר רוזנר: כן, נכון מאוד

משה סולומון: אז תקבעו שאלא אם כן השר מבקש להוסיף

יעקב אשר: השר יטרח ויעשה את זה אחרי שפנו אליו אותן רשויות ששכנעו אותו

בנימין ארדיטי: לא, זה בהכרח אומר שהוא יבוא לאישור הוועדה

משה סולומון: אז אומר שוב, תשנו את ההסכמה

בנימין ארדיטי: זה מטורף להקפיא את הסעיפים - - -      

משה סולומון: אז, בני, תשנו את ההסכמה

יעקב אשר: לא, הפוך, אם הוא לא בא לפה אז זה לא מוקפא

תומר רוזנר: זה כן מוקפא

תדמור עציון: לא, ההצעה היא הפוכה

בנימין ארדיטי: 90% שיהיו תקופות הקפאה נוספות, חלק מהמדינה, לא יודע איפה - - -     

יעקב אשר: בנושאים שונים

בנימין ארדיטי: נכון

בנימין ארדיטי:  סיכמנו שככל שהשר יעקוב כמות שהיא אחרי הסעיפים היום שעבדנו עליהם והיישובים כפי שהם היום הוא לא צריך אישור ועדה

תומר רוזנר: נכון

יעקב אשר: לא צריך אישור למה?      

תדמור עציון: להארכת תקופת ההקפאה

יעקב אשר: להמשיך את ההקפאה

משה סולומון: נכון

תומר רוזנר: או לקבוע תקופה נוספת

בנימין ארדיטי: מתי הוא כן צריך לחזור פה? אחת משתיים, או שהוא רוצה לשנות את היישובים או לשנות את הסעיפים שבתוספת

משה סולומון: נכון, אז תשנו את הסיכום

בנימין ארדיטי: 99% שהשר, כמו שאמרנו, יהיו תקופות הקפאה נוספות והוא לא ירצה להקפיא את הסעיפים שנוגעים לפירוט חיובים, תחילת עבודות ורישוי מקוצר

בנימין ארדיטי:  זה ברור שהוא לא ירצה, כי זה טירוף

בנימין ארדיטי:  אז למה מראש?      

יעקב אשר: הוא לא ירצה, אבל אולי יש צורך לארבע רשויות?      

בנימין ארדיטי: לא, אבל אנחנו נכריח אותו לבוא

יעקב אשר: על ארבע רשויות הוא יבוא לפה

בנימין ארדיטי: לא על ארבע, על הכול

תומר רוזנר: לא על הכול

משה סולומון: בני, כתוב לך מפורשות כל הארץ או חלקה

בנימין ארדיטי: אז הוא יבוא לפה

יעקב אשר: מי זה הוא יבוא? אתה בא לפה

משה סולומון: שינוי התוספת מתייחס לכל הארץ או חלקה

משה סולומון:  גם לוועדות יש הרבה עבודה וגם לרשויות הרישוי וגם לשמאים שנותנים להם שירותים יש הרבה עבודה

משה סולומון:  אבל אני בכל זאת מבקשת להציע הצעת ייעול, אדוני, הצעת ייעול לקושי שהציף סגן יושב ראש מטה התכנון הלאומי

תדמור עציון: להלן בני

משה סולומון: הקושי שהציף הסגן, הקושי שהוצף כאן הוא שבעצם בזה שהדבר הזה נכנס לתוך התוספת, הבקשות שלנו נכנסות לתוך התוספת, אז לא יתאפשר לשר להאריך אוטומטית בלי לעבור דרך הוועדה, אבל אפשר פתרון מאוד פשוט

משה סולומון:  כיוון שהוועדה בוודאי מסכימה יחד עם מטה התכנון הלאומי בסוגיה הספציפית הזאת אפשר להסמיך את השר גם לשנות את התוספת במקום שהמשמעות של השינוי זה גריעת סעיפים מהתוספת

תומר רוזנר: לא

משה סולומון: אפשר, אני מציעה, זה לשיקול של הוועדה

משה סולומון:  ואז בשביל ארבע רשויות - - -     

ארז מלול: נתן, אתה בא לקראתה

משה סולומון: זה לא בא לקראתי בשום צורה, להיפך, זה לא פותר את הבעיה שהיועץ המשפטי של הוועדה עלה

תומר רוזנר: ומה אם אתה רוצה רק חלקי? יבואו יתלוננו אצלך

בנימין ארדיטי: גריעתם של שלושה-ארבעה סעיפים של מה שדיברנו עכשיו, פירוט חיובים, תחילת עבודות ורישוי מקוצר

רעות בינג: שמה, שהסעיפים האלה לא יחייבו גם אם משנים - - -     

משה סולומון: גריעה שלהם מהתוספת

בנימין ארדיטי: גריעתם מהתוספת

בנימין ארדיטי:  ואולם שינוי של – כולם או חלקם, לא תהיה טעונה אישור הוועדה

משה סולומון: זה לא בטובתי, חבר הכנסת מלול, כיוון שזה לא פותר את מה שאמר היועץ המשפטי לוועדה על סיטואציה שבה יש ארבע רשויות שכן צריך לתת להן מענה

משה סולומון:  זה לא פותר

ניצן פלדמן: אבל זה לא רק הארכה, זה התקופה עצמה

ניצן פלדמן:  אם ניתן היתר בתקופה הזאת מה המשמעות של זה?      

משה סולומון: שיש היתר

ניצן פלדמן: אבל יש פה הקפאה, יש פה הארכה לתקופה הזאת

משה סולומון: לא של היתר שכבר ניתן, של מועד התשלום להוצאת חיוב כתנאי להוצאת היתר

משה סולומון:  הסעיף שאנחנו מדברים בו זה הקפאה או הארכה של תקופה של התנאי - - -     

ניצן פלדמן: אבל זה רטרואקטיבי, זה כבר היה, כבר עברנו את המועדים האלה

משה סולומון: אז זה אומר שכבר שולמו החיובים

ניצן פלדמן: או שלא יצאה שומה

ניצן פלדמן:  יש מקומות שלא יצאה שומה אז ניתן היתר, אז מה זה אומר אם אני מאריכה את זה? מה דין ההיתר?      

יעקב אשר: איך יהיה היתר? מה עם האגרות והיטלי פיתוח במקרה כזה?      

תומר רוזנר: אותו דבר, החיובים זה כולל אגרות, היטלי פיתוח והיטלי השבחה

בנימין ארדיטי: זה בעצם אומר שלא יינתן היתר

בנימין ארדיטי:  אין פה חוכמות, אין מצב שיינתן היתר בתקופת ההקפאות

ניצן פלדמן: אנחנו מדברים על דחיית המועדים בתקופה הזאת, זאת אומרת ההיתרים כבר יצאו בגלל שלא יצאו שומות

משה סולומון: ניצן, את מכירה היתר שיצא בלי שניתנה לו שומה?      

ניצן פלדמן: אני לא מכירה את כל ההיתרים, אבל זאת התופעה שאת מדברת עליה

ניצן פלדמן:  את מדברת על תופעה שלא יצאו שומות בגלל שלא היה מקום

ניצן פלדמן:  אז אם אין בעיה כזאת בשביל מה אנחנו מדברים?      

יעקב אשר: כן, הלאה

משה סולומון: 145ב(ב)(1), (3) ו-(5)

משה סולומון:  הסעיפים מתייחסים לאישור המקוצר, לרישוי בדרך מקוצרת, שדיבר עליה סגן יושב ראש מטה התכנון הלאומי

משה סולומון:  זה גם סעיף שגם שם יש סנקציה, שאם הוועדה המקומית לא הגיבה לתכנית בפרק הזמן שקבוע שם אז לתכנית יש ברירת מחדל שמאושרת

יעקב אשר: אז אתם מבקשים שיחול הקפאה גם על זה?      

תומר רוזנר: כן

יעקב אשר: תשובה

תומר רוזנר: הם מתנגדים

תומר רוזנר:  זה אותו רעיון

משה סולומון: הכול יושב מצד אחד על ההיגיון המסדר שהייעוץ המשפטי לוועדה דיבר עליו, ומצד שני על הקושי של מטה התכנון הלאומי שבמקרה שבו יהיה צורך בהארכת מועד מה יהיה

משה סולומון:  אני מפרשת אותם, הם יכולים לדבר בעד עצמם

יעקב אשר: רק התכניות שהוגשו אז

יעקב אשר:  הרי עונה לך על כל התמ"א של המקוצר, לא יודע על מישהו שהגיש כבר

בנימין ארדיטי: אבל יהיו

יעקב אשר: יהיו, אז למה צריך הקפאה נוספת על זה? הקפאה היא רק על מה שהיה קודם

בנימין ארדיטי: לא, זה לא מדויק

בנימין ארדיטי:  גם היום אם אני הולך לבנות ממ"ד –      

יעקב אשר: באישור מקוצר

בנימין ארדיטי: בבניין גבוה שהוא בתוך קווי הבניין זה ברישוי מקוצר

תומר רוזנר: במקרים מסוימים, לא בכל המקרים

תומר רוזנר:  בגלל שצריך גם חיזוק אז לא בטוח שזה –      

בנימין ארדיטי: גם זה עם תכניות הרחבה

תומר רוזנר: כיוון שהנוסח של התקנות כרגע הוא שרק בניית הממ"ד היא ברישוי מקוצר וברבים מאוד מהמקרים בניית ממ"ד כרוכה בחיזוק הבניין כולו אז בהרבה מאוד מקרים, לפי המצב המשפטי היום, אי אפשר ללכת לרישוי מקוצר

בנימין ארדיטי: בעיקר או שזה עד ארבע קומות בשני הצדדים או שזה מבנים אחרי שנת 80'

תומר רוזנר: כן, אנחנו מטפלים בזה

יעקב אשר: כל זה לא חל על בקשות חדשות שיהיו עכשיו

בנימין ארדיטי: ביישובים ההם זה עד סוף נובמבר ותהיה הקפאה נוספת

משה סולומון: ביישובים ההם כנראה שזה מוצדק

יעקב אשר: אז אם תהיה הקפאה נוספת השר צריך להגיע לפה בכל מקרה, לעשות הקפאה נוספת, נכון?      

בנימין ארדיטי: לא

תומר רוזנר: לא, אמרנו שאם זה ללא שינוי אז הוא לא צריך

בנימין ארדיטי: לכן אנחנו אומרים לא רוצים ש - - -      

תומר רוזנר: אז יש שלושה נושאים שקשורים אחד בשני, שזה, אם אני מבין נכון, הנושא של חיובים, הנושא של רישוי מקוצר והנושא של אישור תחילת עבודות

בנימין ארדיטי: זה מה שזכור לי כרגע

יעקב אשר: ואת החמש דקות שביקשתם משהו על משהו

תומר רוזנר: ואת הנושא של להחזיר מוועדת הערר

יעקב אשר: הלאה

משה סולומון: 145ה(ג)(1) מדובר על אישור לשינוי שימוש, יש הארכה של זמן ערר שניתן למבקש, אבל לא הזמן שניתן לוועדה

בנימין ארדיטי: זה הם ביקשו לתקן, זה הסכמנו

תומר רוזנר: מוסכם

משה סולומון: 157ב(ג), מועד החלטה בבקשה לאישור תחילת עבודות

תומר רוזנר: בסדר, דיברנו על זה, אישור תחילת עבודות

משה סולומון: מתקנות הרישוי והבנייה, זה משהו שאנחנו צריכים לדבר עליו כאן בוועדה?      

תומר רוזנר: כן, בהחלט, זה המקום

משה סולומון: תקנה 20(א) מסירת מידע להיתר בתוך 30 ימים מקליטת הבקשה

משה סולומון:  יש על זה גם הנחיה שיצאה באיזה שהוא שלב על ידי מינהל התכנון

משה סולומון:  תקנה 38(א), בדיקת תנאים מוקדמים על ידי המהנדס בתוך עשרה ימים כאשר בהיעדר בדיקה רואים את הבקשה כעומדת בתנאים המוקדמים

תומר רוזנר: ב-20(א) אין סנקציה, עד כמה שזכור לי, נכון?      

בנימין ארדיטי: רואים את הבקשה כאילו נקלטה

בנימין ארדיטי:  זו הוראה בחוק

תומר רוזנר: נקלטה זה מצוין

ניצן פלדמן: אבל יש בכלל הקפאת מועדים של כל הרישוי הזמין

משה סולומון: כל מה שאנחנו מבקשים זה פרק הזמן שקבוע בחוק

תדמור עציון: רות שוורץ עצרה את כל המועדים של רשות הרישוי

משה סולומון: זה בדיוק מה שאמרתי, יצאה גם הנחיה ממינהל התכנון על העניין

משה סולומון:  האם יש לה תוקף שגובר על התקנה?      

תומר רוזנר: לא

בנימין ארדיטי: לא, בתקנות לרישוי עצמן יש סמכות

משה סולומון: אז תסבירו את זה

משה סולומון:  אני מחפשת להגן על הרשויות שלי

בנימין ארדיטי: בתקנה 9 לתקנות הרישוי יש סמכות שנקבעה למנהל מינהל התכנון להקפיא את המועדים של מצב מיוחד וכו', אני יכול להקריא את הסעיף

בנימין ארדיטי:  זה לא הנחיה, זה לא המלצה, זה מכוח סמכות בחיקוק מפורש, זה מה שקבוע שם, זה גובר על תקנות הרישוי, זה חלק בלתי נפרד מתקנות הרישוי

תומר רוזנר: ולכן? מה כתוב שם?      

תדמור עציון: ויצאה הקפאה של כל זמן רשות הרישוי, במוצאי שבת הראשון של המלחמה

בנימין ארדיטי: תדמור, לכמה זמן?      

תדמור עציון: היא לא קצבה אותה בזמן

ניצן פלדמן: אין הגבלת זמן, שזה גם בעיה

תומר רוזנר: לא הבנתי, אז כל הטענה שלכם על החיובים ומה יהיה, לא יהיה היתרים

תומר רוזנר:  אז אין היתרים, אתם הוצאתם הנחיה

בנימין ארדיטי: לא, שוב, תלוי באיזה היתרים

יעקב אשר: כל החוק הוא בכלל סותר את כל הדבר הזה

ניצן פלדמן: נכון, אז כדאי להחזיר את זה באמת

ניצן פלדמן:  את רישוי זמין, לא את החוק

תומר רוזנר: אני מבקש הסבר

תומר רוזנר:  אם הקפאתם את כל המועדים של רשות הרישוי כל הטענה שלכם לגבי זה שכל עולם ההיתרים - - -     

בנימין ארדיטי: לא, אין סמכות להקפיא מועדים שקבועים בחוק

תומר רוזנר: לא בחוק, בתקנות הרישוי

בנימין ארדיטי: אני אומר, כשכתוב בחוק חמישה ימים לתחילת עבודות, 15 יום פירוט חיובים בהיתר תואם תכנית, זה הוראה בחוק, אין שום סמכות והמועדים האלה לא הוקפאו

תומר רוזנר: ודאי

תומר רוזנר:  אבל פירוט החיובים מגיע בסוף, לפני זה יש הליך מאוד מאוד מורכב שקבוע בתקנות הרישוי שאותו כבר הקפאתם

תומר רוזנר:  זה מה שאני מבין, לא ידעתי שיש הוראה כזאת

בנימין ארדיטי: לא

בנימין ארדיטי:  מירה, נקריא את התקנה, אני לא רוצה להטעות, למיטב זיכרוני ההקפאה מדברת על זמן יזם ולא על זמן רשות רישוי

תומר רוזנר: אז לא על זמן רשות רישוי, היא מדברת על זמן רשות רישוי

ניצן פלדמן: מה זאת אומרת? כל המועדים של רישוי זמין מוקפאים, של הרשות

בנימין ארדיטי: אני לא רוצה להטעות אף אחד, אני מקריא את התקנה

בנימין ארדיטי:  תקנה 9 לתקנות הרישוי (דחיית מועדים)

בנימין ארדיטי:  בלי לגרוע מהאמור בתקנות משנה (א) ו-(ב), שזה פחות מעניין, זה תקלה ברישוי זמין, במקרה של אירוע ובכלל זה פגעי זה, התקפה, תקלה וזה, לאחר שמנהל מינהל התכנון אישר לא תובא תקופת האירוע במניין הימים לגבי אותן בקשות

תומר רוזנר: במניין הימים?      

בנימין ארדיטי: שנייה, או תקלה וזה שמונע מרשות רישוי לטפל בבקשות לפי תקנות אלה

בנימין ארדיטי:  לאחר שמנהל מינהל התכנון אישר לא תובא תקופת האירוע במניין הימים לגבי אותן בקשות

תומר רוזנר: לא הבנתי מה אתם אומרים

משה סולומון: אז אני לא שמעתי את הבקשה שלנו בעניין הזה, אני חייבת לומר

תומר רוזנר: כל הטענה שנשמעה קודם, שאנחנו מקפיאים את כל שוק הנדל"ן ואין היתרים, אתם עשיתם את זה

בנימין ארדיטי: בסדר, עשינו את זה - - -      

תומר רוזנר: לא שזה רע, אני לא אמרתי שזה רע או לא, אבל אי אפשר לטעון טענה כש - - -      

יעקב אשר: כחוט השני אני שואל, אתה מדבר בעצם שלא יהיה את שלושה השבועות האלה, נכון? בכלל

יעקב אשר:  שלא יחולו על אותם סעיפים האלה?      

בנימין ארדיטי: לא, רטרו צריך להסכים, אני מדבר בעיקר על להוציא את זה מהתוספת כדי שלא נצטרך לבוא לפה, כי זה ברור שזה לא יהיה בהקפאות הבאות

יעקב אשר: היא מדברת על שלושה השבועות שהיו

בנימין ארדיטי: זה אפשר להגיע להסכמה, אמרתי

משה סולומון: וצפון דרום, פרק הזמן שלהם

בנימין ארדיטי: אמרתי, כיוון ש-99% שיהיו צווים נוספים ובצווים הנוספים לא נקפיא את הסעיפים האלה, לפחות בחלק מהמדינה, אז פשוט תכתבו שגריעת הסעיפים האלה לא מחייבת אישור ועדה

בנימין ארדיטי:  זה נורא פשוט

תומר רוזנר: למה צריך את זה? אני רוצה לדעת, או הוועדה, אני מניח, תרצה לדעת, אם יש רשויות מקומיות שהחליטו שלא והם ירצו לבוא ולתנות את צרותיהם בפנינו? לא יודע, זה נראה לי בהחלט ראוי לדיון ציבורי

יעקב אשר: אם אנחנו אומרים שאנחנו מחריגים פה רשויות שהן בקווי העימות בלבד, שלא יצטרכו לבוא?      

בנימין ארדיטי: אותה רשימת יישובים?      

תדמור עציון: לא, אבל סביר שהארכות יהיו שם

ניצן פלדמן: אבל, בני, אתם גם ככה הקפאתם את כל המועדים של הרשות המקומית דרך רישוי זמין

תומר רוזנר: לאיזה תקופה הקפאתם את המועדים?      

ניצן פלדמן: לרשות הרישוי, להבנתי, אין מועדים כרגע בגלל שהקפאתם את רישוי זמין

בנימין ארדיטי: כרגע כן

ניצן פלדמן: המועדים הם בכלל של כל השאר, אז אני לא מבינה על מה אנחנו מדברים פה

משה סולומון: אבל אני רוצה להגן עלינו, בכל הכבוד

ניצן פלדמן: הם כבר הגנו עלייך וקבעו שרישוי זמין - - -     

תומר רוזנר: עד מתי הקפאתם?      

ניצן פלדמן: אין הגבלת זמן

תדמור עציון: זה היה ללא מגבלת זמן

תומר רוזנר: זאת אומרת היום גם יש הקפאה

תומר רוזנר:  היום ספציפית יש הקפאה

תדמור עציון: נכון

ניצן פלדמן: זה בלי הגבלת זמן, זה חמור מאוד

משה סולומון: אבל אנחנו צריכים לריב על הסדרה של זה בדיעבד משפטית

תומר רוזנר: זה ממש לא הוגן

בנימין ארדיטי: מה זה לא הוגן? הנחיה יכולה להשתנות כל יום

יעקב אשר: אני אומר עוד פעם, היא מדברת על דבר אחד, ששלושה השבועות האלה יחולו - - -     

משה סולומון: בצפון דרום

תדמור עציון: אבל היא כבר קיבלה אותה

משה סולומון: בזמנים שלהם, כן

יעקב אשר: אתה מסכים עם זה, רק אתה אומר: אם אני מסכים עם זה, אבל זה מכריח אותי כשאני אצטרך לעשות שינוי להביא את זה לדיון ציבורי

יעקב אשר:  מה לעשות? אין מה לעשות

יעקב אשר:  תבואו

יעקב אשר:  אני מתאר לעצמי שתרכזו את כל הדברים ביחד, זה אותם אנשים שיושבים פה, שנהיה כולנו בריאים, נזכור מה דיברנו כאן, ייקח רבע שעה להעביר את הצו, 20 דקות

יעקב אשר:  גם ככה אתה הולך לבלות פה בשלושה-ארבעה שבועות קרובים יום ולילה, נכון? אתה יודע מה יש לך בדרך

בנימין ארדיטי: לא, יש דברים שוטפים שצריך לקבל

בנימין ארדיטי:  מה שצריך, אבל לא ליצור לנו עוד דברים

יעקב אשר: בסדר, אבל עשית מהדבר הזה, צו קטן

בנימין ארדיטי: אנחנו רוצים לחזור לשגרה

יעקב אשר: צו קטן עם ארבע רגליים קטנות

בנימין ארדיטי: אנחנו נתנו הנחיה לכל הוועדות לעבוד, הוועדות המחוזיות עובדות, אבל - - -     

יעקב אשר: אני יודע, אבל נתתם כאן הקפאות, אתם באים עם הקפאה שאתה מוציא מהפריזר, מחזיר לפריזר, ומבלבל את כולם

יעקב אשר:  גמרנו, השר יתכבד לעשות סריקה מהירה על כל הכוונות שלו הלאה, יגיש מהר את הצו

תומר רוזנר: אני רוצה לשאול שאלה מאוד מאוד משמעותית

תומר רוזנר:  אם אתם לא ביטלתם את ההקפאה ב-31 באוקטובר לרשויות המקומיות, למה לאזרחים אנחנו צריכים לבטל את ההקפאה ב-31 באוקטובר?      

בנימין ארדיטי: אני בודק בדיוק מה הסטטוס של זה היום

תומר רוזנר: הדבר הזה היה צריך להיות מוצג לוועדה

יעקב אשר: עוד משהו? בעצם כל מה שאת אומרת עכשיו זה הכול אותו דבר, נכון?      

משה סולומון: נכון, והכול גם נמצא בפני הייעוץ המשפטי לוועדה

ניצן פלדמן: אנחנו נשמח גם להפיץ את זה כשאנחנו נבחן את המשמעות

יעקב אשר: יש לנו עוד משהו להקריא והערות או רק נשאר לנו הדברים לסגור? פשוט תצאו עכשיו להתייעצות, 20 דקות, חצי שעה, כמה שצריך, תריבו עד השמים ותקראו לי להחלטה

משה סולומון: אני סיימתי במובן זה ש - - -      

יעקב אשר: היא אומרת שיש עוד כמה, אבל שהם כולם כחוט השני, כולם אותו דבר

משה סולומון: עובר חוט השני

יעקב אשר: יש עוד כמה נקודות שלנו שאנחנו רוצים להעלות?      

רעות בינג: יש סעיפים נוספים

תומר רוזנר: יש סעיפים שנשמטו מהתוספת הרביעית, כי בחוק המקורי הם הופיעו בתוספת הראשונה, ערר, אני לא יודע למה הכנסתם אותם שם

רעות בינג: 14(א), 14(ב)(1)

תומר רוזנר: ערר על שומה ושמאי מכריע

תדמור עציון: משרד המשפטים ביקשו הסדר אחר

רוסלאן עותמאן: יש שני סעיפים מהתוספת השלישית בחוק התכנון והבנייה, לדעתי 14(א) ו-(ב), אם אני זוכר נכון, שהם שני סעיפים שמתייחסים לשתי סיטואציות, של הגשת ערר על שומה ומינוי שמאי מכריע

רוסלאן עותמאן:  לגבי שני הסעיפים האלה הגורם שאחראי על זה אצלנו בלשכה המשפטית ביקש להשאיר אותם בהסדר הכללי, זאת אומרת הם לא פה, הם בחוק הכללי

תומר רוזנר: לא, הם לא, כרגע הם מפוצלים לפה

תומר רוזנר:  אני לא מבין את ההסבר, למה בערר על שומה צריך שלושה חודשים?      

תדמור עציון: יש שם סמכות ונתנה שם הארכה כללית

תומר רוזנר: מה ההבדל בין ערר רגיל לערר על פיצויים?      

תדמור עציון: אנחנו במקור הכנסנו את זה

תומר רוזנר: זה נשמע לי נורא מוזר

תדמור עציון: זו הייתה בקשה שם של - - -     

רוסלאן עותמאן: הם ביקשו לתת הארכה יותר ארוכה

רוסלאן עותמאן:  שוב, זה לא אני

יעקב אשר: מי זה הם?      

רוסלאן עותמאן: הלשכה המשפטית אצלנו

רוסלאן עותמאן:  אני אסביר

רוסלאן עותמאן:  יש נושאים שהם לא באחריות ייעוץ וחקיקה אלא באחריות הלשכה המשפטית במשרד המשפטים, אחד מהם הוא כל מה שקשור לשמאים מכריעים שמי שאחראי על הנושא הזה זה רפרנטים בלשכה המשפטית במשרד המשפטים, זה לא ייעוץ וחקיקה

רוסלאן עותמאן:  ואז כשהתחלנו לדבר על הארכה ועשינו את המיפוי הם ביקשו שהדחייה שתהיה לגבי שתי הסיטואציות האלה לא תהיה הדחייה היותר קצרה שמינהל התכנון ביקש בהסדר שלו

תומר רוזנר: מה הסיבה?      

יעקב אשר: עזוב מה הם ביקשו, מה הסיבה שלהם? זה מעניין אותי

רוסלאן עותמאן: הם רצו לתת הקלה יותר רחבה

יעקב אשר: למה?      

רוסלאן עותמאן: כי רצו להקל יותר, זה הרציונל

רוסלאן עותמאן:  אין לי נימוקים מיוחדים עכשיו להביא

יעקב אשר: אתה יכול לבדוק? שיסבירו לך למה? אנחנו פיצלנו, זה אצלנו, אני לא יכול לא לאשר את זה כי אני אפול בין שתי הוועדות, נכון?      

תומר רוזנר: נכון, אכן כן

יעקב אשר: אז אנחנו נצטרך לקבל הכרעה

יעקב אשר:  בהפסקה, כשהם יריבו אתה תלך ל - - -     

רוסלאן עותמאן: אני אריב עם מישהו אחר

יעקב אשר: אתה תריב עם מישהו אחר

תומר רוזנר: לא, זה לא עניין של לריב, אם יש סיבה טובה אז –      

רוסלאן עותמאן: להבנתי זאת הייתה הסיבה, אני אבדוק

יעקב אשר: לא, הסיבה להקל, אני גם רוצה להקל, אבל כל דבר שאתה מקל לאחד אתה עושה בעיה בצד השני, במיוחד כשאנחנו מדברים על - - -     

רוסלאן עותמאן: לא, אני אגיד עוד משהו

רוסלאן עותמאן:  לפני שהחוק נולד והתחלנו לדבר על גיבוש החוק יושבת ראש מועצת השמאים הוציאה גם הנחיה, עוד לפני החקיקה, שהיא דוחה את המועדים למינוי שמאים מכריעים

תדמור עציון: מכוח 14(ב)(1)

רוסלאן עותמאן: כן

רוסלאן עותמאן:  בינתיים נכנס החוק לתמונה והם כן רצו להשתלב בהסדר הדחייה שיש בחוק ולא לחיות מכוח ההנחיה

תומר רוזנר: לא, ההארכות שניתנות כאן לאזרח הפונה, למי שמבקש לערור

תומר רוזנר:  דווקא לגבי המועד של המינוי שמופיע בסעיף אחר יש ליו"ר מועצת השמאים 15 יום, את המועד הזה לא ביקשו, לא פה ולא פה, להאריך

רוסלאן עותמאן: כן, זה כן מופיע

רעות בינג: הם כן, הם הכניסו את זה לשתי תוספות, לתוספת של ההחרגות המנהליות ולתוספת של הפעולה של אדם מול רשות

תומר רוזנר: הם צריכים הארכה למינוי שמאי?      

רוסלאן עותמאן: התשובה היא כן

תומר רוזנר: זה לגבי מינוי שמאי, אבל למה צריך לתת הארכה של שלושה חודשים להגשת ערר כשבכל ערר אחר אנחנו נותנים תוספת של שלושה שבועות?      

יעקב אשר: אם אתה יודע להביא לנו סיבה שאתה יכול לומר בשמם, או שמישהו יעלה פה בזום ויגיד את זה כשנתכנס מחדש, אז נשמע ונחליט

יעקב אשר:  כרגע אני לא רואה סיבה

רוסלאן עותמאן: אין בעיה

תומר רוזנר: המינוי של השמאי, אם זה הצורך של הרשות המנהלית אז אנחנו צריכים לתת את זה

רוסלאן עותמאן: אני אבדוק את זה ואם יהיה צורך אני אדאג שמישהו גם יעלה לזום

יעקב אשר: מאה אחוז

יעקב אשר:  הלאה

רעות בינג: 195(2), דין מקרקעין שביקשו בתמורה

רעות בינג:  זה סעיפים שכנראה נשמטו

תומר רוזנר: זכותו של מופקע לרכוש מקרקעין

תומר רוזנר:  צריך לתת לו זמן

בנימין ארדיטי: בסדר

בנימין ארדיטי:       (היו"ר ארז מלול)         

ארז מלול: בסדר, ניתן לו

ארז מלול:  כמה כאלה יש?      

בנימין ארדיטי: אחד לעשר שנים

תומר רוזנר: הוא מסכים

ארז מלול: יופי

ארז מלול:  הלאה

רעות בינג: 254ד(א)

רעות בינג:  ביצוע צו שניתן על ידי בית משפט

תדמור עציון: לילך, זה אלייך

רעות בינג: צו שנתן בית המשפט יבוצע על ידי המורשע בתוך 30 ימים, מיום שניתן הצו

לילך שלום: לא, זה לא אוטומטי

לילך שלום:  מה שאומר הסעיף, הוא נותן לבית המשפט את האפשרות לקבוע מועד לביצוע הצו ואפשר שהמועד הזה יהיה תוך 30 יום מהיום, או בית משפט קובע נכנס לתוקף בעוד שנה, אבל עדיין בסוף בגזר הדין יש מועד לביצוע

לילך שלום:  הסעיף עצמו לא קובע מועד

תומר רוזנר: אני רק רוצה להעיר

תומר רוזנר:  אנחנו פועלים מתוך הנחה שאנחנו לא מאריכים במסגרת החוק הזה את כל המועדים שקשורים לפנייה לבית משפט מתוך הנחה, ואני מבקש שתאשרו את זה, שתקנות בתי המשפט (סדרי הדין במצב חירום מיוחד) מאריכות את המועדים כל עוד הודעת שר המשפטים בעינה

לילך שלום: מה שהוחרג להבנתי בלבד זה צווים מנהליים

תומר רוזנר: אז אנחנו צריכים לטפל בזה

לילך שלום: אבל צווים מנהליים ממילא טיפלנו במועדים שקיימים

לילך שלום:  כלומר יש דיונים בצווים מנהליים לכן זה הוחרג, יש דיונים עדיין, ואז בתי המשפט קובעים מועדים בהתאם

תומר רוזנר: לא, אני מדבר על מועד הפנייה לבית המשפט

לילך שלום: לא, זה אנחנו כבר דיברנו, שברגע שאנחנו לא מדביקים צווים ומאז ה-7 באוקטובר לא הדבקנו אז לא נספרים הימים

לילך שלום:  יכול להיות שמשהו שניתן שבועיים לפני, אבל אני לא מכירה תיקים שנתקעו על הסיפור הזה, אפשר לבדוק את זה מול המחלקה להנחיית תובעים אם יש, אפשר גם להנחות אותם שיש אפשרות לבקש מבית המשפט להאריך את המועד, מי שפונה, אבל אני לא מכירה נתון שיש מיליוני תיקים כאלה

תומר רוזנר: מיליוני בוודאי שלא

לילך שלום: גם לא עשרה

לילך שלום:  אני לא מכירה את זה כבעיה, כי אם זה היה מוכר זה היה מוצף מולנו

ארז מלול: בסדר גמור

ארז מלול:  הלאה

רעות בינג: 158לד, זכות טיעון

בנימין ארדיטי: זכות טיעון והדרישה לתשלום

קריאה: עיצום כספי של מכוני בקרה

רעות בינג: עיצום כספי מטופל בחוק של עיצום כספי

רעות בינג: 158נא נכנס

רעות בינג:  166(א)

תדמור עציון: אנחנו חשבנו שבוולמ"ב לא נכון לגעת בכלל

תדמור עציון:  עכשיו הדברים הם נורא דחופים אז – הוועדה למתקנים ביטחוניים עוסקת עכשיו בדברים מאוד מאוד דחופים, לתת להם להקפאה, יש 15 יום להקפיא, בשלושה שבועות זה לא הגיוני במצב הזה

תומר רוזנר: זאת החלטה של הוועדה

תומר רוזנר:  מדובר פה בפניות של אזרחים לוועדה

תדמור עציון: כן, אבל זה ולמ"ב, יש פה צורך ביטחוני דחוף, יש לך 15 יום בחוק

תומר רוזנר: הוועדה למתקנים ביטחוניים עוסקת במתקנים ביטחוניים, מבנים שדרושים למערכת הביטחון

ארז מלול: אז מה אנחנו צריכים להקפיא?      

תדמור עציון: אז אני לא רוצה להקפיא את המועדים פה

ארז מלול: בדיוק, למה להקפיא?      

תומר רוזנר: בסדר, זו החלטה של הוועדה

ארז מלול: בסדר, אז החלטנו, הוועדה החליטה

תדמור עציון: ראינו את הסעיפים האלה כשעשינו את הרשימה ובכוונה את הוולמ"ב לא הכנסנו, היא חייבת לעבוד

ארז מלול: אבל למה לא הערתם על זה?      

תדמור עציון: זה לא נכנס בהצעה שלנו, זו הצעה שלכם ואנחנו חושבים שלא כדאי

ארז מלול: בסדר, סליחה

ארז מלול:  הלאה

ארז מלול:  תוריד את זה

רעות בינג: סעיף 6(ו) לתוספת השנייה

קריאה: זה על הוולחו"פ

קריאה:  זה אם חבר ועדה חלק על ההחלטה של ועדת המשנה, יש לו 15 ימים לבקש שהנושא יועבר להכרעה סופית

תדמור עציון: זה כמו 6(ב) לא עשינו אותם, למה זה מוצדק? לא עשינו אותם, את כל המקבילים להם

תדמור עציון:  זה ועדה ארצית

קריאה: יש לכל אחד ממלא מקום

תומר רוזנר: ממלא מקום יכול להגיש?      

בנימין ארדיטי: אם הוא נכח בדיון

תומר רוזנר: לא משנה, אם הוא נכח בדיון סימן שהוא יכול להגיש

ארז מלול: לא שאלו אם הוא יכול, כל המוסיף גורע

ארז מלול:  הלאה

תדמור עציון: אחרון

בנימין ארדיטי: רק לא ציינו את תקנות התזכירים, מה שכתוב פה ב-12, סיכמנו על זה, נראה לי שזה יהיה בנוהל

תדמור עציון: כן, זה סיכמנו שיהיה בנוהל

רעות בינג: למה 10(ג)? 10(ג) הוא בתוספת

בנימין ארדיטי: אנחנו כתבנו רק את 10(ג), הם ביקשו להוסיף את 10(א) ו-11(ג)

רעות בינג: כן, זו הייתה הערה של הארגונים הסביבתיים

תדמור עציון: אבל זה סיכמנו שייצא בנוהל

רעות בינג: כן, אבל מה זה 10(ג)?      

תדמור עציון: לא, כי יש אפשרות לערור לדעתי על הנחיות או משהו, על זה נתנו ארכה

רעות בינג: לערור על?      

תדמור עציון: על ההנחיות, רוצה לתקוף את ההנחיות שניתנו לך

תדמור עציון:  היינו מאוד עקביים

בנימין ארדיטי: אני אקריא את התקנה, חלק מגיש תכנית על הודעתו של היועץ הסביבתי רשאי הוא לבקש דיון בעניין לפני מוסד תכנון בתוך 30 יום

תדמור עציון: אז את זה הארכנו כי זה זמן של הפרט

רעות בינג: בסדר, אז 10(א) ו-11(ג) אני מורידה

תדמור עציון: מורידה וזה ייכנס לנוהל

ארז מלול: יש משהו בתוספת השנייה?      

תומר רוזנר: או השלישית

תומר רוזנר:  הערות לתוספת השנייה והשלישית מן הציבור?      

רוסלאן עותמאן: תומר, רק אעדכן לגבי התוספת השלישית, מה שדיברתם מקודם, הנושא בבדיקה, ככל שיהיה צורך יעלה נציג מהלשכה המשפטית וינמק מה הרציונל

תומר רוזנר: בסדר

ארז מלול: אז אני מכריז על הפסקה, הישיבה תימשך במועד מאוחר יותר

אנחנו מחדשים את פעילות הוועדה

תומר רוזנר: נתחיל מהסוף

תומר רוזנר:  לגבי רשימת היישובים שמופיעים בתוספת השלישית

תומר רוזנר:  אנחנו הצבענו על כך שאין קריטריונים ברורים ברשימה שהוגשה לנו

תומר רוזנר:  נבקש ממינהל התכנון להציג את השינויים שהוא מבקש ברשימה לאור קריטריונים שהוא מציע לוועדה לאמץ לצורך קביעת רשימת היישובים

תומר רוזנר:  אתם רוצים להתחיל בנושא אחר בינתיים?      

בנימין ארדיטי: מה שאתם רוצים

תומר רוזנר: אז נתחיל בנושא שאושר ב'צריך עיון' בחלק הקודם של הישיבה, הנושא של אפשרות של ועדת ערר שאליה הועברו היתרי בנייה למרכז השלטון המקומי באמצעות ראש מחלקת חקיקה וייעוץ משפטי

משה סולומון: אתה ממציא לי תיאורים, לפרוטוקול

משה סולומון:  ראש מינהל משפט וכנסת במרכז השלטון המקומי

תומר רוזנר: ובכן לפי בקשת ראש מינהל משפט וכנסת במרכז השלטון המקומי, היא ביקשה שוועדת ערר שאליה הועברו ההיתרים שלא ניתנו במועד תוכל להחזיר את הדיון לוועדה המקומית הרלוונטית

תומר רוזנר:  החלטת יושב ראש הוועדה היא?      

לגבי?      

בנימין ארדיטי: לפנצ'ר את המנוף

משה סולומון: הסוגיה של ועדת ערר שמחזירה את הדיון

לא

תומר רוזנר: זה נושא אחד

תומר רוזנר:  נושא שני, נחזור לרשימת היישובים

תומר רוזנר:  אתם מוכנים עם רשימת היישובים?      

בנימין ארדיטי: כן, אני אדבר על מחוז דרום ותדמור על מחוז צפון

בנימין ארדיטי:  מחוז דרום, אני אקריא את היישובים

תומר רוזנר: אתה מדבר על עקרונות

בנימין ארדיטי: כן, אני אדבר על העקרונות

בנימין ארדיטי:  שוב, בגדול זה כן קריטריונים שקשורים במרחק ומספר קילומטרים ויישובים שפונו, אבל אם יש מועצות אזוריות שרוב היישובים פונו אז כל המועצה האזורית בפנים, אבל יש מספר חריגים שנפרט אותם ונדון בהם

בנימין ארדיטי:       מועצה אזורית מרחבים לא תהיה ברשימת היישובים, מועצה אזורית אשכול תהיה ברשימת היישובים, כל היישובים שבתוך מועצה אזורית אשכול

בנימין ארדיטי:  כנ"ל שדות נגב, כנ"ל שער הנגב

בנימין ארדיטי:  באר טוביה תצא מרשימת היישובים ומועצה אזורית חוף אשקלון תהיה בתוך רשימת היישובים

בנימין ארדיטי:  פה, למרות שלפי המידע שיש לנו כעת מרבית היישובים בתחום המועצה האזורית חוף אשקלון לא פונו, עדיין אנחנו חושבים שמן הראוי שהיא כן תיכלל כולה, כל תחום המועצה, בתוך רשימת היישובים

בנימין ארדיטי:      בנוגע לערים, אשדוד תצא מהרשימה, מי שיישארו ברשימה זה אשקלון, נתיבות, שדרות ואופקים

בנימין ארדיטי:  אנחנו חושבים שלאור המצב אפשר טיפה – שדרות זה מובן מאליו, וגם אשקלון פונתה וזה מובן אליו, נתיבות ואופקים, למרות שהם לא פונו, לאור המצב החריג שהרשויות האלה נמצאות יש הצדקה לכלול אותם ברשימת היישובים

תדמור עציון: בצפון למעשה היישובים בתוספת שהם במחוז צפון נקבעו לפי קו של חמישה קילומטרים מגבול הלבנון, לא גבול סוריה, אלא רק גבול לבנון

תדמור עציון:  לא לקחנו מסוריה מערבה, רק מגבול הלבנון

תדמור עציון:  זה הקריטריון המרכזי

תדמור עציון:  יישובים שנחצו לכאורה על ידי הקו של חמישה הקילומטרים, הכנסנו אותם לתוך התוספת

תדמור עציון:  בעקבות הערות ששמענו במהלך הדיון מנציגי המועצות האזוריות אנחנו מציעים בנוסף לזה להכניס לתוספת גם שלוש מועצות אזוריות שייכנסו כל היישובים שבתחומן, גם יישובים שלא נמצאים בתוך חמישה הקילומטרים

כמועצה אזורית

תדמור עציון: נכון

תדמור עציון:  המועצות האלה הן מבואות חרמון וגליל עליון, משום שבהן יש רוב של יישובים שהם בתוך חמישה הקילומטרים, ואנחנו מציעים להוסיף גם את מעלה יוסף, לא בהכרח רוב מהיישובים הוא בתוך חמישה הקילומטרים, אבל יש שם לא מעט יישובים כאלה וזו מועצה יחסית קטנה ואנחנו חושבים שנכון לאפשר גם לה

וגם החלק שכן קרוב הוא חלק גדול והוא קרוב מאוד לגבול

תדמור עציון: כן

תומר רוזנר: אני רק מזכיר שדובר על כך שהמועד לגבי כל היישובים שמנויים בתוספת השלישית, מועד ההקפאה, יהיה עד ה-15 בדצמבר

רעות בינג: כאן אנחנו צריכים להבין איזה יישובים צריך להוריד מהתוספת משום שהם כבר בתוך מבואות חרמון, מעלה יוסף וגליל עליון

תדמור עציון: בסדר, אנחנו נעשה את זה

תומר רוזנר: אתם צריכים להעביר לנו תוספת שלישית מעודכנת

תדמור עציון: אנחנו נעביר תוספת מעודכנת ואז גם נבדוק את הסיפור של נווה אטי"ב כי עלתה פה שאלה אם הוא לא נכנס בטעות

רעות בינג: נווה אטי"ב בפנים כרגע

תדמור עציון: אז יכול להיות שהוא נכנס בטעות

רוסלאן עותמאן: לא הסתדר לי שנווה אטי"ב בפנים ומג'ד אל שמס שממש לידה לא, אז לא הבנתי למה

תדמור עציון: זאת נקודה שצריך לבדוק

תדמור עציון:  מג'ד אל שמס היא מעבר לחמישה הקילומטרים ולכאורה גם נווה אטי"ב, אני רוצה לבדוק את זה

רעות בינג: בסדר גמור

רעות בינג:  עוד דבר, בזמן ההפסקה רוסלאן חזר אלינו עם עדכון לגבי סעיף 14(א) ו-14(ב)(1) לתוספת השלישית

רעות בינג:  אנחנו מכניסים אותו עכשיו לתוספת הראשונה לחוק, זאת אומרת ההקפאה שתחול ביחס להליכים אלה היא של שלושה שבועות

רוסלאן עותמאן: אני רק אגיד במשפט שבדקתי את הסוגיה לבקשתכם ומבחינת הלשכה המשפטית אצלנו אפשר להישאר בהסדר הספציפי של תכנון ובנייה והמשמעות היא שצריך באמת להוסיף את שני הסעיפים האלה לתוספת

רעות בינג: ועוד הבהרה קטנה, שבמקום כל הסעיפים, 112(א)(1)(1), 112(א)(1)(3) וכו' אנחנו פשוט נכתוב בתוספת הראשונה את סעיף 112 כולו

תומר רוזנר: זה הארכת תקופת הערר לגבי החלטות של ועדה מקומית בתכניות

תומר רוזנר: יש לנו שני נושאים שאנחנו נצטרך לגבש לגביהם נוסח חדש שישקף את העקרונות שסיכמנו

כל הנושאים שהעלתה מירה?      

תומר רוזנר: סיכמתם, מה שאמרתם כן כן, לא לא

לא, חוץ מהנושא שאמרתי לה לא, אבל מה שהולך כחוט השני

משה סולומון: ההארכות

תומר רוזנר: כן, אדוני צודק, נושא חשוב ביותר

תומר רוזנר:  כיוון שהתברר שעקב שגגה למעשה עבודת רשויות הרישוי הוקפאה כולה נכון להיום עד היום, אנחנו מקווים שמחר ישתנה המצב, אבל עד היום היא הוקפאה, זאת אומרת אנחנו מדברים על הקפאה של כמעט חודש וחצי אז מה שגברתי ביקשה לגבי שלושה שבועות, קיבלת כמעט חודש וחצי, ולכן לגבי תקופת ההקפאה הזו אין צורך לכלול את אותם סעיפים בהוראות התוספת

תומר רוזנר:  אם תהיינה תקופות הקפאה נוספות והשר ימצא לנכון להקפיא את המועדים הללו ברשויות המקומיות כולן או בחלקן, הוא יבקש אם ירצה להוסיף את הסעיפים האלה לתוספת והוא יוכל גם כמובן לבקש את זה, הם יחולו ברשויות מסוימות ולא בשטח המדינה כולו

צו באישור ועדה

תומר רוזנר: צו באישור ועדה, והמציאות היא שבעצם קיבלתם ממינהל את התכנון את מה שביקשתם

תדמור עציון: כפול שתיים

משה סולומון: יש לי שתי שאלות בעניין הזה

לא, קודם כל תגידי תודה

משה סולומון: קודם שואלים, אחר כך אומרים תודה

בנימין ארדיטי: מירה, אני אדייק

בנימין ארדיטי:  בגדול כמובן מה שתומר אמר זה נכון, רק למען ההגינות ייתכנו מצבים לדעתי חריגים ונדירים שזה לא מדויק

בנימין ארדיטי:  אני אפרט

בנימין ארדיטי:  תקנה 9, שהיא הוקפאה על ידי מנכ"ל מינהל התכנון, עוסקים במועדים שנקבעו בתקנות כמובן, היא לא עוסקת במועדים שנקבעו בחוק, אין סמכות, ולכן ככל שלצורך העניין מישהו הגיש בקשה לאישור תחילת עבודות וכתוב בחוק חמישה ימים ואם לא, רואים את זה כמאושר, אז פה לא תעזור תקנה 9

בנימין ארדיטי:  או לדוגמה אם המועד של פירוט החיובים, זאת אומרת יש כבר מידע על היתר, נקלטה הבקשה וניתנה החלטת ועדה מקומית תוך 45 יום, פירוט החיובים בתוך 15 יום, שזה הוראה בחוק, המועד הזה לא הוקפא

בנימין ארדיטי:  אבל אני חושב שיש מענה ל-90% אם לא יותר ממה שגברתי העלתה

משה סולומון: שאלה אחת, השבת לי, תודה רבה

משה סולומון:  התודה רבה זה על התשובה, לא על ההסדר, ההסדר לא טוב בעינינו

משה סולומון:  הסדר שבו מתייחסים רק למועדים שהם בתקנות ושהם עקב שגגה זה לא הסדר שנותן כיסוי לרשויות המקומיות, אבל השאלה השנייה ביחס למועדים שכבר כן מכוסים, לכאורה מכוח הסעיף הזה, האם הדבר הזה נותן כיסוי לרשויות המקומיות, לוועדות המקומיות, כך שאי הפעולה שלהן באותה תקופה לא חושף אותן בשום צורה? הבנתי, רק ביחס לסעיפים שבתקנות ולא בסעיפי החוק, אבל שם זה מוסדר כמו שצריך?      

בנימין ארדיטי: מה זאת אומרת מוסדר? כרגע הסעיפים האלה לא בתוספת, הם לא מוקפאים מכוח החוק ולכן שם לצורך העניין אם חלף המועד לאישור תחילת עבודות אז רואים את זה כאילו הבקשה מאושרת

בנימין ארדיטי:  זה המצב כרגע

בנימין ארדיטי:  אם לא מכניסים את זה לתוספת אז אין הקפאה

בנימין ארדיטי:  אם גברתי מבקשת כן להכניס את זה לחוק ושתהיה הקפאה מכוח החוק על התקופה שעברה אז זה בקשה אחרת

משה סולומון: זו הייתה הבקשה מלכתחילה

משה סולומון:  אני לא ביקשתי את תקנה 9, אני ביקשתי לוודא שהרשות המקומיות והוועדות המקומיות ורשויות הרישוי וכו' וכו' לא יהיו חשופות לסנקציות או להתנהלות כלפיהן או כנגדן או בשל אי עבודה שלהן בתקופה הזו

משה סולומון:  ולא רק מכוח התקנות, אני שוב אומרת, הייתה לנו רשימה שכוללת גם מועדים שבחוק

הוועדה לא רואה צורך בעניין הזה

 אני פשוט התבקשתי להודיע

 לכאורה אנחנו מדברים על חלק מת

משה סולומון: חיובים, התחלת עבודות שאפשר להתקדם עם הוצאה לעבודות למרות שרשות הרישוי לא נתנה על זה את דעתה ויכול להיות שיש שם דברים מאוד משמעותיים

תומר רוזנר: מה החשיפה בדיוק? אנחנו יודעים שהרשויות המקומיות מצאו את הדרך להוציא אפילו צווי הפסקת עבודות בהקשרים אחרים

משה סולומון: זו בדיוק הבעיה, שהפסקת עבודות, הבינו את המשמעות ואת הצורך, אבל יש כאן מועדים עכשיו שהתקדמו בלעדינו ואנחנו לא יכולים להגיב עליהם

משה סולומון:  אני לא יודעת אם זו דרך להגיד למישהו שכבר התחיל עבודה ואני לא עצרתי אותו בשל קשיים של מלחמה, שהתחיל עבודה בלי שאני נתתי לו הערות, אני לא יודעת איך עכשיו לתת לו בדיעבד את ההערות שלי, אני לא יודעת איך בדיעבד להסביר לו את הדברים שהוא צריך בשביל שהוא יתחיל את העבודות שלו כמו שצריך

משה סולומון:  אני לא יודעת לעשות את זה

משה סולומון:  ואני גם לא יודעת מה לעשות אם יפנו לבית המשפט ויחייבו אותי להוציא היתר בלי שאני אקבל את הכסף כי עבר המועד של החיובים ואני כבר לא יכולה לדרוש את החיוב כתנאי להיתר

משה סולומון:  גם את זה אני לא יודעת לעשות בדיעבד

תומר רוזנר: האם יש מקרה אחד שבו נעשה דבר כזה?      

משה סולומון: אני לא יודעת

משה סולומון:  אני לא יודעת משום שיכול להיות שיעשו את זה עוד מעט

משה סולומון:  העתירה כנגדי בדרישה שאני אוציא את ההיתר יכולה להיעשות גם בעוד חודשיים

משה סולומון:  זה שאני לא יודעת על דברים היום לא אומר שאני לא אדע אותם בעתיד

תומר רוזנר: אז תוציאי את החיובים בחודשיים האלה

משה סולומון: אבל זה לא יהיה תנאי להוצאת ההיתר, אני אידרש לתת את ההיתר בין אם הוא משלם ובין אם הוא לא משלם

אבל ברגע שזה לא רטרואקטיבי, מהיום תתארגנו להוציא, מה הסיפור?      

תומר רוזנר: רשויות הרישוי צריכות לעבוד

משה סולומון: הבעיה היא שאני לא אוכל להתנות את הוצאת ההיתר בזה שהוא ישלם לי

משה סולומון:  גם אם הוא יבוא בעוד חודשיים ויבקש את ההיתר, באותו רגע אני איבדתי צומת גבייה מאוד חשוב שאני משתמשת בו, שהיום זה באמת – הרי לא סתם עשו את הסנקציה מלכתחילה בחוק שאם אני לא עומדת במועדים אז אני צריכה להוציא את ההיתר גם בלי החיוב, לא סתם עשו את זה, משום שזה באמת צומת גבייה מאוד חשוב ועכשיו אני אהיה בסיטואציה, גם אם אני לא יודעת על שום דבר היום, אני אהיה בסיטואציה שבחלוף זמן כלשהו ידרשו ממני להוציא את ההיתר בלי חיוב

כמה מקרים כאלה יכולים להיות?      

משה סולומון: אני באמת לא יודעת לענות

משה סולומון:  כאן נאמר לפני כן על קרוב ל-40,000 מקרים שהם שנייה לפני הוצאת היתר

משה סולומון:  אני באמת לא יודעת לענות, אני לא צוחקת

ניצן פלדמן: לפרוטוקול אני יכולה להגיד עכשיו את ההסבר, הוא מאוד פשוט, זה כל הזמן חוזר על עצמו, אני יכולה להסביר בדיוק איך הגענו לסכום הזה

ניצן פלדמן:  שלא יזלזלו בזה

לא עכשיו

ניצן פלדמן: אבל אני גם לא מצליחה להבין את העניין

ניצן פלדמן:  אנחנו יודעים שהרשויות המקומיות – קודם כל אני לא מכירה בעיה כזאת, אבל דבר שני, אני בטוחה שהרשויות המקומיות יודעות לתפוס אותנו כל הזמן, אין פה באמת עניין של חשש

ניצן פלדמן:  אגב, זה שזה כתוב בחוק זה לא אומר שזה נכון, כי עכשיו תוקעים אותנו באישור תחילת עבודות על דברים אחרים, לוקחים את הכסף ותוקעים אותנו במקום אחר

ניצן פלדמן:  אז זה לא באמת אישיו בעניין הזה, חבל לתקוע עוד אבנים בדרך

תומר רוזנר: אני חושב שלגבי התקופה שחלפה, מכיוון שמצבי הקיצון של מצבים שבהם בשלושה השבועות האלה ניתן ההיתר ועכשיו הם רוצים להתחיל עבודות זה מקרים – קשה לומר שקיימים מקרים כאלה, קשה לשער שיש מקרים כאלה

תומר רוזנר:  לפי הפרקטיקה הנוהגת התאחדות הקבלנים יכולה לאשר את דבריי, קבלנים לא נוטים להתחיל עבודות אם הם לא מקבלים אישור פוזיטיבי לתחילת עבודות

ניצן פלדמן: ברור, צריך הסדרי תנועה, צריך הרבה דברים, לא מתחילים ככה סתם

תומר רוזנר: כך שלגבי אישור תחילת עבודות אני – נשמעה כאן התלונה שחמישה ימי העבודה הפכו לחצי שנה, זה לא בכדי

תומר רוזנר:  זה לגבי אישור תחילת עבודות

תומר רוזנר:  לגבי החיובים, אנחנו משערים שלמרות הוראות החוק רשות מקומית שלא הוציא חיובים, היא לא תוציא את ההיתר, למרות שהיא חייבת להוציא

משה סולומון: כי הרשויות המקומיות הן עברייניות

תומר רוזנר: רשות מקומיות, כפי שאמרתי ואפשר לראות בדוח ה-OECD, החוק מדבר על הוצאת היתר בנייה בתוך שלושה חודשים

בנימין ארדיטי: חרף העובדה שהוראות החוק מחייבות

תומר רוזנר: אנחנו נשמח לראות את הרשות המקומית המצטיינת שעומדת בהוראות החוק הללו

אין פתרון פרקטי לדבר הזה כרגע כי כל פתרון הוא פותח לי עכשיו - - -     

משה סולומון: יש פתרון, פשוט מינהל התכנון ומטה התכנון הלאומי לא רוצים להיות בסיטואציה שבה הם צריכים לבוא לוועדה

משה סולומון:  יש הרבה פתרונות

לא, יש להם מספיק סיבות לבוא לוועדה

תומר רוזנר: אני רוצה להגיד משהו עקרוני

תומר רוזנר:  העמדה שהציגה הממשלה בפני הוועדה - - -     

לא מקובלת עליך

תומר רוזנר: לא, להיפך, ואפילו יושב ראש הוועדה עמד על כך שזה ייאמר במפורש בהנחיה שיצאה, היא שרשויות הרישוי עובדות כרגיל

תומר רוזנר:  האמירה שרשויות הרישוי עובדות כרגיל משמעה שלא דוחים להם את המועדים

תומר רוזנר:  זאת אמירה עקרונית

תומר רוזנר:  אם הוועדה עכשיו תחשוב שצריך לתת יחס אחר לרשויות הרישוי זה סיפור אחר, אבל ככל שהעמדה העקרונית הזו בעינה אז לא דוחים את המועדים

כל הרציונל של רשות רישוי היה כשבאו ראשי הרשויות ואמרו: תנו לנו סמכות, אנחנו נעיף מהר דברים, אנחנו זה, נעשה את זה בלי בירוקרטיות ובלי כל הדברים האלה, ולגעת פה עכשיו – אני אומר עוד פעם, אם היה לי פתרון, זה לא השאלה אם יבואו או לא יבואו לוועדה, אבל זה פותח אלף ואחת דלתות נוספות בתוך העניין הזה, וככל הנראה גם לא מדובר על הרבה מקרים שיכולים להיות, אם בכלל, בחשש שגברתי מעלה

תומר רוזנר: או כפי שאמרה עורכת דין תדמור קודם, פסק דין שאינני מכיר אותו, אבל טענה של אי עמידה במועדים נדחתה על הסף

תדמור עציון: הייתה שם תביעה נזיקית, זה הוגש כתביעה כספית והיא נדחתה על הסף

טוב, קצרו ידיי מלהושיע

 מה עוד?      

בנימין ארדיטי: למען האמת רשות שלא מפרטת חיובים ניתן להגיש ערר

בנימין ארדיטי:  היא לא תוציא את ההיתר, ניתן להגיש ערר, יש הוראה בחוק, ועדת ערר תדון ואם היא תמצא לנכון ש –      

תדמור עציון: עכשיו תיארת בין חצי שנה לשנה

בנימין ארדיטי: לא, היא חוששת מתביעות בבתי משפט, ועדת ערר תדון וכנראה שאם זה מוצדק זה - - -     

ניצן פלדמן: אנחנו מכירים את המציאות

ניצן פלדמן:  אני לא אגיד כולם, כי יש רשויות שהן בסדר

ניצן פלדמן:  יש כאלה שהן בסדר, אבל יש כאלה שהן לא עומדות בחוק, מישהו עושה פה משהו? קורה משהו?      

גם את מייצגת אנשים שלא כולם הם הכי נחמדים והכי ישרים, אבל את צריכה להגן פחות או יותר על - - -     

ניצן פלדמן: לא על מי שמרמה ולא על מי שמפר את החוק, זה בחיים לא

לא, קולקטיבי כזה

ניצן פלדמן: בגלל זה אגב אני לא מגיבה גם לעבריינים

תומר רוזנר: אני חושב שהסיכון, כפי שאמר מר ארביב, לגבי העבר כמעט שלא קיים, גם ברמה הפרקטית וגם ברמה המעשית

תומר רוזנר:  ולגבי העתיד, אם הרשויות המקומיות ישכנעו את השר חזקה שהשר ישמע אותם בנפש חפצה ואם הם ישכנעו אותו שיש מקום לטפל בכך בעתיד יציע זאת לוועדה

אגב גם אם הם ישכנעו אותנו אנחנו נמצא את הדרך להעלות את זה באיזה שהיא צורה

משה סולומון: זהו

הניסוחים שאתם צריכים, אתם גומרים היום מה שצריך

בנימין ארדיטי: שלחנו

בסדר, רק תעמדו בקשר לראות שאתם מסונכרנים עם הצוות שלנו

 בסדר גמור, אנחנו מחר בעשר וחצי זימנו ישיבה שאני מקווה שתהיה רק הצבעות בלבד

תומר רוזנר: אבל אני חושב שכדאי שיהיו נוכחים גם לנושא האכיפה כי יכולים חברי כנסת מסוימים - - -     

כן, שיהיה נציג מכל מגזר פה

במסגרת סמכותי כיושב ראש הוועדה אני נועל אותה

 תודה לכולם